cyanic-selkie/wikianc huggingface dataset:
ߓߊߕߍ߫ ߕߊߛߟߌ߬ߡߊ߲߫
ߘߐ߬ߝߐ
ߕߊߛߟߌ߬ߡߊ߲߫ ߦߋ߫ ߞߊ߬ߓߊ߫ ߛߏ ߟߋ߬ ߘߌ߫߸ ߡߍ߲ ߠߎ߬ ߥߟߌ߬ ߘߊ߫ ߥߏ߯ߡߋ߫ ߞߊ߬ ߓߊߕߍ߫ ߡߊߜߍ߲߫. ߊ߬ߟߎ ߟߋ߬ ߞߊ߬ ߥߏ߯ߡߋ߫ ߛߏ ߜߍ߲߭ ߕߍ߰ (ߒ ߓߋ߲ߓߊ߫) ߖߌ߬ߓߙߌߟߊ߫ ߞߊ߬ߓߊ ߞߐ߬ߢߐ (ߓߟߏ) ߟߊ߫. ߞߏ߬ߣߌ߲߬ ߞߊ߬ ߓߍ߲߬ ߦߋ߲߬ ߛߌ߰ ߦߌߟߊ ߜߟߍ߬ߦߊ ߡߊ߬ (ߞߎ߲߬ߞߘߎߡߊ߬ߣߍ߲ ߠߋ߬ ߕߘߍ߬ ߦߋ߫ ߡߐ߱ ߟߎ߬ ߞߍ߫ ߟߊ߫ ߝߍ߬ߕߐ ߘߌ߫)߸ ߏ߬ ߟߋ ߞߍ߫ ߘߊ߫ ߖߊ߬ߡߊ ߖߍ߲ߛߍ߲߫ ߞߎ߲ ߘߌ߫. ߖߍ߲ߛߍ߲ ߏ߬ ߟߋ ߞߵߊ߬ߟߋ ߓߐ߲ߛߐ߲ ߠߎ߬ ߝߋߝߋ߫߸ ߘߏ߫ ߟߎ߫ ߥߊ߫ ߘߴߊ߬ߟߎ߫ ߛߌ߰ ߝߘߋߘߎ߯ ߣߌ߫ ߞߎ߬ߙߊ߲߬ߞߐ߫ ߣߌ߫ ߛߊ߲ߞߊߙߊ߲߫ ߠߎ߫ ߘߐ߫߸ ߒ߬ߓߊ߬ ߏ߬ ߟߋ ߞߵߊ߬ߟߎ ߟߊߛߋ߫ ߓߊߕߍ߫. ߏ߬ ߘߏ ߟߎ߬ ߦߋ߫ ߓߊߕߍ߫ ߣߝߊ߬ߖߌ߫ ߣߌ߫ ߞߐ߬ߞߙߎ߬ߓߊ ߟߊ߫߸ ߊ߬ߟߎ ߥߊ߫ ߘߴߊ߬ߟߎ߫ ߛߌ߰ ߕߊߛߟߌ߬ߡߊ߲߫.
ߊ߬ߟߎ ߦߋ߫ ߣߊ߬ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߍ߬ߘߍ߫ ߟߋ߬ ߓߊߞߏ߲ߞߏ߫ ߞߘߐ߫ ߓߘߴߊ߬ߟߎ ߛߌ߰ߝߏ߲ ߏ߬ ߓߍ߯ ߘߌ߫ ߞߐ߭ߝߌ߬ߟߊ߬ߣߍ߲߫ ߡߊ߬߸ ߏ߬ ߟߎ߫ ߟߋ߬ ߝߣߊ߫ ߞߊ߬ ߦߋ߲߬ ߘߌ߫ ߊ߬ߟߎ ߝߣߊ߫ ߡߊ߬, ߏ߬ ߟߋ ߓߍ߲߭ ߣߴߊ߬ ߜߟߌߦߊ ߦߋ߫ ߛߏ߫ ߝߌ߬ߟߊ ߏ߬ ߟߎ߬ ߣߌ߫ ߢߐ߲߯ ߕߍ߫. ߕߊߛߟߌ߬ߡߊ߲ߞߊ ߟߎ߬ ߓߍ߯ ߦߋ߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫.
ߞߎ߲߬ߠߊ߬ߛߌ߰ߟߌ
ߖߌ߬ߣߍ߫ ߣߊ߬ ߘߍ߲ߖߘߍߟߦߊ ߕߊ߬ ߟߊ ߁߉߅߈ ߠߊ߫߸ ߛߏߕߌ߮ ߥߟߊ߫ ߘߎ߰ߕߌ߰ ߞߏ ߟߎ߬ ߥߟߌ߬ߣߍ߲߸ ߊ߬ߟߎ ߣߌ߫ ߞߐ߭ߝߌ߬ߟߊ߬ߣߍ߲߫ ߣߌ߫ ߓߊߞߏ߲ߞߏ߫ ߞߘߐ߫ ߣߌ߫ ߛߏ߬ߦߌ߬ߟߊ߫ ߟߎ߫ ߟߋ߬ ߕߘߍ߬ ߦߋ߫ ߘߍ߬ ߟߊ߫ ߞߋߟߋ߲߫ ߠߴߏ߬ ߕߎ߬ߡߊ ߟߊ߫߸ ߤߊ߲߯ ߊ߬ߟߎ߫ ߘߐ߲߰ߘߐ߰ߣߍ߲߫ ߝߘߊ߫ ߘߊ߫ ߞߵߊ߬ߟߎ߫ ߞߍ߫ ߘߍ߲ߖߘߍߟߊ ߘߌ߫.
ߒߠߋ ߞߏ߬ߣߌ߲߬ ߕߴߛߋ߫ ߦߙߐ ߣߌ߲߬ ߝߊߙߊ߲ߝߊ߯ߛߌ߫ ߟߊ߫߸ ߊ߬ ߟߐ߲ߓߊ߮ ߟߎ߬ ߟߊ߫ ߘߍ߬ߡߍ߲߬ߠߌ߲ ߞߊ߬ߣߌ߲߬ߣߍ߲߫ ߦߋ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߕߊߛߟߌ߬ߡߊ߲߫ ߛߐ߬ߘߐ߲ ߓߌ߲ߓߌ߲ߣߍ߲߫ ߦߋ߫ ߛߍ߬ߣߍ ߣߌ߫ ߞߟߏߝߋ߲ߦߊ ߟߋ߬ ߡߊ߬߸ ߊ߬ ߣߌ߫ ߣߊߞߐ ߣߌ߫ ߛߎ߲ߡߙߊ ߣߌ߫ ߛߋ߬ ߕߟߎ ߟߎ߬.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲ ߦߌߟߡߊ:ߓߊߕߍ߫ ߕߊߛߟߌ߬ߡߊ߲߫ ߦߌߟߡߊ:ߓߊߕߍ߫
ߡߏߙߌ߬ߓߊ߬ߦߊ߯ߛߊ
ߡߏ߬ߙߌ߬ߓߊ߬ߦߛߊ ߦߋ߫ ߡߊ߲߬ߘߋ߲߫ ߣߊߡߎ߲ ߣߴߊ߬ ߟߊ߲߬ߘߊ ߞߘߐߞߘߐ ߘߏ߫ ߟߋ߬ ߘߌ߫߸ ߡߍ߲ ߕߘߍ߬ ߦߋ߫ ߞߍ߫ ߟߊ߫ ߘߊߞߊ߲ ߕߊ ߟߎ߬ ߘߐ߫. ߟߊߒߡߊ߫ ߘߐ߫ ߣߌ߫ ߡߏ߬ߛߏ ߘߏ߫ ߟߐ߬ ߘߴߊ߬ ߡߊ߫ ߘߋ߲߫ ߛߐ߬ߘߐ߲߬ ߖߏߣߊ߫߸ ߏ߬ ߘߌ߫ ߛߴߊ߬ ߘߊߞߊ߲ ߕߊ߬ ߟߊ߫ ߞߏ߫ ߣߴߊ߬ߟߋ߬ ߞߊ߬ ߘߋ߲߫ ߛߐ߬ߘߐ߲߬߸ ߞߴߊ߬ߟߋ߬ ߘߌ߫ ߡߏ߬ߙߌ߬ߓߊ߬ߖߊ߯ߛߊ ߘߐ߲߫. ߒ߬ߓߊ߬ ߣߌ߫ ߘߋ߲ ߏ߬ ߟߋ ߛߐ߬ߘߐ߲߬ ߘߊ߫ ߛߊ߫߸ ߡߏ߬ߛߏ ߏ߬ ߘߴߊ߬ ߡߊߛߘߌ߬ ߝߊ߬ߣߌ߲߬ߞߏߙߏ߲ ߠߎ߬ ߘߐ߫ ߞߊ߬ ߛߏ ߟߊߡߌߣߌ߲߫ ߡߏ߬ߙߌ߬ߓߊ߬ߖߊ߯ߛߊ ߘߐ߲ߞߟߌ ߘߌ߫ ߛߊ߫. ߞߊ߬ ߓߍ߲߬ ߟߊ߲߬ߘߊ ߡߊ߬߸ ߣߌ߫ ߛߏߟߊߡߌߣߌ߲ ߏ߬ ߞߎ߲߭ߘߏ߲߬ ߘߊ߫߸ ߡߏ߬ߛߏ ߘߌ߫ ߥߊ߫ ߝߊߘߌߦߊߓߐ ߏ߬ ߟߎ߫ ߓߙߌ߬ ߦߙߌߛߎ߲ ߘߏ߫ ߞߘߐ߫.
ߝߐߓߏߟߏ߲ߟߐ߲ߘߐߦߊ
ߞߊ߬ ߓߍ߲߬ ߡߐ߰ߓߊ ߟߎ߬ ߟߊ߫ ߝߐߟߌ ߡߊ߬: ߞߏ߫ ߗߍ߬ ߞߣߐߘߐߘߌ ߘߏ߫ ߟߋ߬ ߕߘߍ߬ ߦߋ߫ ߡߊ߲߬ߘߋ߲߫ ߘߎ߱ ߘߏ߫ ߟߊ߫ ߞߏ߫ ߡߏ߬ߙߌ߬ߓߊ߫߸ ߡߏ߬ߛߏ ߟߎ߬ ߟߊ߫ ߓߊ߯ߙߊ߫ ߡߌߛߍ߲ ߠߎ߬ ߓߍ߯ ߞߎ߲ߣߍ߲߫ ߕߘߍ߬ ߦߴߏ߬ ߟߋ ߘߐ߫, ߦߏ߫ ߝߊ߰ߣߌ߲߬ ߠߊ߬ߓߊߘߌ ߣߌ߫ ߝߍ߫ ߞߙߊ ߣߌ߫ ߖߐ߬ ߘߊ߲ ߣߌ߫ ߗߋ߬ߟߎ߬ ߘߊ߲ ߠߎ߬ ߣߌ߫ ߝߘߍ߬ ߘߊ߲.... ߠߎ߬ ߣߴߊ߬ߟߎ߫ ߢߐ߲߬ ߘߐ߫ ߕߡߌߣߊ߲ߘߌߦߊߞߏ ߟߎ߬. ߞߏ߫ ߝߴߊ߬ ߕߘߍ߬ ߘߌ߫ ߜߏ߬ߦߌ߬ߖߍ߲ ߞߍ߫ ߞߊ߬ ߡߏ߬ߛߏ ߟߎ߬ ߟߊ߫ ߝߊ߰ߣߌ߲߬ ߞߏߙߏ߲ ߠߎ߬ ߟߊߓߊ߬ߘߌ߫ ߞߙߊߛߌߟߊ߫ ߕߴߊ߬ ߟߊ߫. ߡߏ߬ߛߏ ߟߎ߬ ߟߊ߫ ߢߊ߬ߘߐ߬ߞߏ ߛߎ߯-ߎ-ߛߎ߯ ߓߊ߯ ߥߟߌ߬߸ ߊ߬ߟߎ߬ ߘߌ߫ ߡߏ߬ߙߌ߬ߓߊ߬ ߖߊ߲߬ߛߊ߲߫ ߡߍ߲ߕߍ߲߫.
ߡߏ߬ߙߌ߬ߓߊ߬ ߕߏ߫ ߘߴߏ߬ ߟߋ ߘߐ߫ ߛߊ߬ߦߊ ߣߊ߬ ߘߴߊ߬ ߕߍ߮ ߕߊ߬ ߞߵߊ߬ ߟߊ߫ ߞߏ ߢߊ߭ ߖߊ߬ ߡߏ߬ߛߏ ߟߎ߬ ߘߐ߫.ߥߊ߯ߕߌ ߏ߬ ߘߏ߲߬ ߞߊ߬ ߡߊ߲߬ߘߋ߲߫ ߕߘߍ߬ ߒ߬ ߠߊ߫ ߝߘߊ߬ߝߌ߲߫ ߣߊߡߎ߲ ߠߎ߬ ߡߙߌߦߊ ߟߋ߬ ߞߊ߲߬ ߜߘߋߜߘߋ߫߹ ߡߍ ߓߊ߯ ߞߍ߫ ߖߌߓߐ߲߫ ߠߊ߫߸ ߏ߬ ߘߌ߫ ߡߏ߬ߙߍ߬ߓߊ߫ ߖߊ߲߬ߛߊ ߟߊߘߏ߲߬ ߏ߬ ߘߐ߫... ߤߊ߲߯ ߞߵߏ߬ ߟߊߓߊ߲߫ ߘߊߞߊ߲ߕߊ ߡߊ߬ ߡߏ߬ߙߌ߬ߓߊ߬ ߟߊ߫ ߞߍ߬ߣߍ߲߸ ߞߏ߫ ߣߌ߫ ߞߏ ߣߌ߲߬ ߛߌ߬ߣߊ߬ ߞߍ߫ ߘߊ߫ ߒ ߧߋ߫߸ ߒ ߘߌ߫ ߡߏ߬ߙߌ߬ߓߊ߫ ߖߊ߲߬ߛߊ߫߸ ߞߊ߬ ߕߏ߫ ߢߐ߲߮ ߠߊ߫ ߖߊ߲߬ߛߊ߬ߟߌ ߏ߬ ߘߐߘߌߦߊ߫ ߟߊ߫ ߝߎߚߎ߫ ߝߏ߫ ߞߊ߬ ߘߐ߲߭ ߣߌ߫ ߘߐ߲߬ߞߟߌ ߣߌ߫ ߖߋ߲߬ߓߋ߬ߝߐ ߟߎ߬ ߕߘߍ߬ ߊ߬ ߘߐ߫ ߞߊ߬ ߘߐ߲߬ߞߟߌ ߟߊ߫ ߛߊ߫. ߊ߬ ߝߐ ߛߊ߫ ߞߏ߫ ߡߏ߬ߙߌ߬ߓߊ߫ ߖߊ߲߬ߛߊ߸ ߏ߬ ߟߋ ߣߊ߬ߣߍ߲߫ ߘߐ߲߰ߘߐ߰ߣߍ߲߬ ߦߟߍ߬ߡߊ߲߫ ߠߊ߫ ߡߏ߬ߙߌ߬ߓߊ߬ߖߊ߯ߛߊ ߘߌ߫߸ ߡߏ߬ߙߌ߬ߓߊ߬ߦߊ߯ߛߊ ߟߎ߬ ߓߍ߯ ߘߌ߫.
ߘߐ߲߬ߞߟߌ
ߘߊߞߊ߲ߘߓߐ ߏ߬ ߓߊ߯ ߛߋ߫߸ ߡߏ߬ߛߏ ߘߌ߫ ߘߐ߲߬ߞߟߌ ߟߊ߫ ߕߊ߲߫:
ߒߠߋ ߞߵߊ߬ ߝߐ ߟߋ߭߸ ߡߏ߬ߙߌ߬ߓߊ߬ߦߊ߯ߛߊ߫,
ߒ ߘߌ ߖߊ߯ߛߊ ߘߐ߲߬߸ ߡߏ߬ߙߌ߬ߓߊ߬ߖߊ߯ߛߊ߫߸
ߏ߬ ߟߋ ߦߊ߯ߛߊ ߦߋ߫ ߣߌ߲߬߸ ߡߏ߬ߙߌ߬ߓߊ߬ߖߊ߯ߛߊ߫;
ߞߎ߮ߞߎ߯ ߞߎ߬ߞߎ߮߸ ߡߏ߬ߙߌ߬ߓߊ߬ߖߊ߯ߛߊ߫,
ߞߏ߮ߞߏ߯ ߞߏ߬ߞߏ߮߸ ߡߏ߬ߙߌ߬ߓߊ߬ߦߊ߯ߛߊ߫.....
ߞߐߞߊ߲߫ ߛߘߌߜߋ߲ ߠߎ߬
ߦߌߟߡߊ:ߊߝߙߌߞߌ߬ ߟߐ߲ߠߌ߲ߦߊ ߦߌߟߡߊ:ߟߊ߲߬ߘߊ ߦߌߟߡߊ:ߘߐ߲߬ߞߟߌ
ߛߏ߰ߟߏ߲߬ ߦߡߊߙߌ߫
ߛߏ߰ߟߏ߲߬ ߦߡߊߙߌ߫ ߕߘߍ߬ ߦߋ߫ ߣߊߙߋߡߊ߲߰ ߣߌ߫ ߛߏ߰ߟߏ߲߬ ߞߐ߲ߘߍ߫ ߟߎ߫ ߘߋ߲ߡߛߏ ߘߏ߫ ߟߋ߬ ߘߌ߫. ߊ߬ߟߋ ߟߋ߬ ߞߍ߫ ߘߊ߫ ߡߐ߰ ߝߌ߬ߟߊ ߣߌ߲߬ ߓߍ߯ ߘߋ߲߫ ߠߊߓߊ߲ ߘߌ߫. ߊ߬ߟߋ߬ ߘߌߣߍ߲ߠߡߊ ߟߋ߬ ߥߊ߫ ߘߴߊ߬ ߣߊ߫ ߝߍ߬ ߢߊߣߌ߲ߡߊߓߏߙߌ ߘߐ߫.
ߝߏߣߌ߲ߛߙߋߦߊ
ߖߡߊߙߌ߫ ߡߊߟߐ߲ߣߍ߲ ߦߴߊ߬ ߟߊ߫ ߝߏߣߌ߲ߛߙߋߦߊ ߟߋ߬ ߡߊ߬. ߓߊߏ߬ ߘߐ߬ߝߐ ߦߴߊ߬ ߟߊߞߊ߬ߟߌ߬ ߟߊ߫ ߞߏ߫ ߊ߬ߟߋ ߟߋ߬ ߞߍ߫ ߘߊ߫ ߖߋ߬ߟߌ ߟߎ߬ ߣߌ߫ ߖߊ߬ߡߊ ߖߌ߱ ߘߌ߫. ߖߋ߬ߟߌ ߟߎ߬ ߓߴߊ߬ ߡߊߕߐ߯߸ ߊ߬ ߘߴߊ߬ߟߎ߫ ߛߐ߫ ߛߎ߬ߡߊ߲߬ ߠߊ߫߸ ߞߵߊ߬ߟߎ߬ ߛߐ߫ ߓߌߦߊ߲߫ ߠߊ߫ ߞߵߊ߬ߟߎ߬ ߛߐ߫ ߝߋ߲ ߓߍ߯ ߓߏ߲߬ߓߊ߬ߓߊ ߟߊ߫.
ߏ߬ ߞߍ߸ ߊ߬ߟߋ߬ ߕߐ߮ ߞߍ߫ ߘߊ߫ ߖߋ߬ߟߌ ߟߎ߬ ߘߊ߫ ߛߊ߲߬ߜߙߊ ߘߌ߫ ߥߊ߯ߕߌ ߏ߬ ߟߊ߫. ߞߴߊ߬ ߞߍ߫ ߛߊ߫߸ ߊ߬ ߓߍ߫ ߦߙߐ ߡߍ߲ ߘߐ߫߸ ߊ߬ ߕߍ߫ ߡߍ߲ ߘߐ߫߸ ߊ߬ߟߎ߬ ߘߴߊ߬ ߕߐ߮ ߝߐ߫ ߏ߬ ߟߎ߬ ߓߍ߯ ߘߐ߫.
ߞߐ߲ߘߐ߲߫ ߛߐ߬ߘߐ߲߬ߣߍ߲
ߒ߬ߓߊ߬ ߖߡߊߙߌ߫ ߟߊ߫ ߛߊ߬ߦߊ ߛߊ߲߬ ߇߀߀ ߣߌ߫ ߝߊ߲ߘߊ߫ ߟߋ߬ ߦߋ߫ ߣߌ߲߬ ߘߌ߫߸ ߤߊ߲߯ ߓߌ߬߹ ߖߋ߬ߟߌ ߟߎ߬ ߦߴߊ߬ ߕߐ߮ ߝߐ ߞߊ߲߬ ߡߎߣߎ߲߬: (ߦߊߡߊߙߌ߬ ߦߏ߮߹ ߦߊߡߊߙߌ߬ ߦߏ߰߹ ߥߟߊ߫ ߖߊߡߊߙߌ߬ ߦߏ߮ (ߟߋ߮)߹ ߖߊߡߊߙߌ߬ ߦߏ߰ (ߟߋ߰)߹)
ߦߟߌߡߊߛߙߋ ߟߎ߬
ߦߌߟߡߊ:ߛߏ߰ߟߏ߲߬ ߞߐ߲ߘߍ߫ ߦߌߟߡߊ:ߛߏ߰ߟߏ߲߬ ߦߡߊߙߌ߫ ߦߌߟߡߊ:ߡߊ߲߬ߘߋ߲߫ ߞߍ߬ߟߍ ߦߌߟߡߊ:ߡߊ߲߬ߘߋ߲߫ ߘߐ߬ߝߐ ߦߌߟߡߊ:ߝߏߣߌ߲ߛߙߋ
ߖߌ߬ߣߍ߫ ߂߀߂߁ ߞߊ߬ߝߏ߬ ߖߊߛߏ߲
ߞߊ߬ߝߏ߰ ߖߊߛߏ߲ ߡߍ߲ ߞߍ߫ ߘߊ߫ ߖߌ߬ߣߍ߫ ߂߀߂߁ ߠߊ߫߸ ߏ߬ ߞߍ߫ ߘߊ߫ ߕߎߟߊߝߌ߲ ߕߟߋ߬ ߅ ߟߋ߬ ߟߊ߫ ߂߀߂߁ ߠߊ߫߸ ߖߌ߬ߣߍ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߛߘߍ߫ ߞߎߘߎ߲ ߘߏ߫ ߟߎ߫ ߝߘߊ߫ ߘߊ߫ — ߝߊ߲߬ߞߊ߬ ߞߙߍߞߙߍߣߍ߲ ߘߟߊߘߍ߰ߣߍ߲ ߠߎ߬ ߟߊ߫ — ߏ߬ ߟߎ߫ ߟߋ߬ ߥߊ߫ ߘߴߊ߬ߟߎ߫ ߞߎ߲߬ߠߊ߬ߓߐ߫ ߞߊ߲ߕߌ߯ ߞߎߓߋ ߡߊ߬ ߞߊ߬ ߞߊ߲ߕߌ߯ ߊߟߌߝߊ߫ ߞߐ߲ߘߍ߫ ߡߌ߬ߘߊ߬.
ߊ߬ ߞߎ߲߭
thumb|ߜߟߌߦߕߊ [[ߊߟߌߝߊ߫ ߞߐ߲ߘߍ߫ ߦߋ߫ ߞߎߡߊ ߞߊ߲߬ ߡߊ߲߬ߛߊ߬ߟߊ߫ ߘߍ߬ߣߍ߲ ߣߴߊߝߙߌߞߌ߬ ߣߊ߲߬ߝߟߏ߬ߦߊ߬ߟߌ ߟߐ߯ߓߊߟߐ ߘߐ߫ ߂߀߂߀ ߠߊ߫]]
ߊ߬ ߕߘߍ߬ ߦߋ߫ ߝߊ߲߬ߞߊ ߟߊ߫ ߞߊ߬ߦߌ߯ ߂߀߁߀ ߠߊ߫߸ ߊߟߌߝߊ߫ ߞߐ߲ߘߍ߫ ߡߊߛߐ߬ߛߐ߬ߣߍ߲߫ ߕߘߍ߬ ߦߋ߫ ߞߊ߬ߦߌ߯ ߊ߬ ߟߊ߫ ߂߀߂߀ ߛߎߥߊ߲ߘߟߌ߫ ߡߛߊߦߌ ߝߍ߬ ߟߐ߲߬ߞߋ߬ߟߊ߬ ߛߓߊߣߊ߲ ߘߐ߫߸ ߊ߬ ߟߊ߫ ߛߌ߰ߞߊ߲߬ ߡߊ߬ߝߊߟߋ߲ ߞߐ ߘߐ߫ ߞߊ߲ߘߟߌ ߘߏ߫ ߞߐ߫ ߞߵߊ߬ ߟߊ߫ ߟߐ߲߬ߞߋ߬ߟߊ߫ ߕߊ߬ߡߌ߲߬ߣߍ߲ ߠߎ߬ ߖߏ߲߫߸ ߛߴߊ߬ ߘߌ߫ ߛߋ߫ ߕߘߍ߬ ߟߊ߫ ߛߎߥߊ߲ߘߟߌ ߣߊ߬ߕߐ ߘߐ߫.
ߊ߬ ߞߵߊ߬ ߞߊߘߊ߲߫ ߛߏ߬ߙߌ߬ߡߊ߬ߘߋ߲ ߠߎ߬ ߢߊߞߎߘߦߊߟߌ ߘߐ߫ ߞߊ߬ ߝߊ߲߬ߞߊ߬ ߞߙߍߞߙߍߣߍ߲ ߠߎ߬ ߓߌ߬ߟߊ߫ ߛߋ߲߬ߠߊ߫. ߡߊ߬ߡߊ߬ߘߌ߫ ߘߎ߲ߓߎߦߊ߫ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߫ ߣߊ߲߬ߕߌ߮ ߘߌ߫߸ ߞߊ߬ ߓߍ߲߬ ߏ߬ ߞߍ ߡߊ߬ ߞߊ߬ ߟߊ߬ߞߐ߰ߟߌ߫ ߛߘߍߡߊ߲߫ ߠߎ߫ ߓߍ߲߬ߢߐ߲߰ߦߊ߫ ߝߊ߬ߙߊ߲߬ߛߌ߫ ߣߌ߫ ߞߊ߬ߝߏ߫ ߘߍ߬ߣߍ߲ ߠߎ߬ ߘߐ߫߸ ߊ߬ ߞߵߏ߬ ߟߋ ߕߐ߯ߦߊ߫ ߏ߬ ߟߎ߬ ߟߊߞߊ߬ߙߊ߲߬ߠߊ ߘߴߊ߬ ߟߐ߲ߞߏ ߟߎ߬ ߟߊ߫. ߏ߬ ߟߋ ߖߊ߬ߕߋ߬ ߘߊ߫ ߛߊ߫ ߞߴߊ߬ ߓߘߴߊ߬ ߓߘߊߡߐ ߕߐ߯ߦߊ߫߸ ߓߊߏ߬ ߊ߬ߟߎ߬ ߓߍ߯ ߦߋ߫ ߓߐ߫ ߟߊ߫ ߞߊ߲ߞߊ߲߫ ߕߌ߲߬ߞߎߘߎ߲ ߠߋ߬ ߘߐ߫.
ߞߊ߬ߦߌ߯ ߂߀߂߁ ߓߌ߲ߠߊߥߎߟߋ߲ ߠߊ߫߸ ߛߋ߲߬ߠߊ߬ߛߌ߮ ߛߌߦߊߡߊ߲߫ ߠߎ߬ ߓߌ߬ߟߊ߬ ߘߊ߫ ߥߛߎ ߟߊ߫ ߞߊ߬ ߓߍ߲߬ ߊ߬ߟߎ߫ ߟߊ߫ ߕߌߢߍߟߌ ߟߎ߬ ߡߊ߬ ߛߎߥߊ߲ߘߟߌ ߢߊߞߘߐ ߘߐ߫: ߡߊ߬ߡߊ߬ߘߌ߫ ߞߐ߲ߘߍ߫ ߡߌ߬ߣߊ߬ ߘߊ߫ ߸ ߞߵߊ߬ ߕߘߍ߬ ߡߊ߬ߡߊ߬ߘߎ߬ ߎߙߌ߬ ߓߊߙߌ߫ ߛߊ߬ ߘߊ߫ ߥߛߎ ߟߊ߫. ߞߊ߬ ߞߊߙߏ߫ ߞߋߟߋ߲߫ ߕߏ߫ ߞߊ߬ߝߏ߬ ߖߊߛߏ߲ ߠߊ߫߸ ߖߋ߬ߣߌ߲߬ߕߊ ߛߐ߲߬ߞߐ ߡߊߞߊ߬ߝߏ ߞߊ߬ ߛߋ߲߬ߠߊ߬ߛߌ߮ ߟߎ߬ ߟߐ߬ ߖߌ߰ ߟߊ߫ ߛߌߟߊ ߞߊ߲߬. ߥߟߏߒߘߐ߫ ߛߌߦߊߡߊ߲߫ ߠߎ߫ ߛߐ߲߬ߞߐ ߡߊߞߊ߬ߝߏ߬ ߦߏ߫ ߓߙߎ ߣߌ߫ ߘߊߥߎ߲ߠߌ߲ߝߋ߲ ߠߎ߬߸ ߡߍ߲ ߠߎ߬ ߝߊ߲߬ߓߊ ߛߊߓߎ ߕߘߍ߬ ߦߋ߫ ߞߏߙߏߣߊ ߓߊ߰ߙߋ߲ ߠߊ߫ ߞߏߖߊ߫ ߟߊߥߟߌ߬ߣߍ߲ ߘߌ߫ ߘߎߢߊ߫ ߞߊߓߋ ߟߊ߫߸ ߕߎ߬ߡߊ߬ߘߐ߫ ߏ߬ ߟߎ߫ ߢߌ߬ߣߊ߬ ߘߌ߫ ߞߍ߫ ߞߊ߬ߝߏ߬ ߖߊߛߏ߲ ߞߎ߲߭ ߠߎ߬ ߘߐ߫.
ߊ߬ ߕߊ߬ߡߌ߲߬ ߢߊ
thumb|ߣߊ߲߬ߕߊ߲ ߠߎ߬ ߦߋ߫ ߞߏߢߌߡߊߟߐ߲ ߞߊ߲߬ ߞߊ߬ߝߏ߬ ߖߊߛߏ߲ ߠߊ߫ ߙߎߕ ߘߋ߫ ߔߑߙߍ߲ߛ ߝߍ߬ߟߊ ߘߐ߫ ߤߊߡߑߘߟߊߤ߸ ߓߊ߲߬ߓߋߕߏ߬߸ ߞߏߖ߭ߊ߬, ߦߴߊ߬ ߘߊ߬ߙߌ߬ߣߍ߲߫ ߕߘߍ߬ ߦߋ߫ ߞߍ߫ ߟߊ߫ ߢߊ ߡߍ߲ ߊߟߌߝߊ߫ ߟߊ߫ ߡߙߊ߬ߞߊ߲ ߞߎ߲߬ߕߊ߮ ߡߎ߰ߡߍ ߞߘߐ߫ thumb|ߣߊ߲߬ߕߌ߮ ߟߎ߬ ߦߋ߫ ߖߌ߰ߣߌ߬ߦߟߍ ߞߊ߲߬ ߞߊ߬ߟߎߡ ߢߊߝߍ߬ ߕߎߟߊߝߌ߲ ߂߁ ߠߊ߫
ߕߎߟߊߝߌ߲ ߕߟߋ߬ ߅\߂߀߂߁ ߠߊ߫ ߈ ߙߋ߲ ߝߊ߲߭ߝߍ߬ (ߡߊ߲߬ߘߋ߲߫)߸ ߡߏ߬ߙߌ߬ߝߊ߬ ߞߊ߲ ߠߎ߬ ߡߍ߲߫ ߘߊ߫ ߞߐߣߊߞߙߌ߫ ߛߏ ߞߣߐ߫ ߡߙߊ߬ߡߊ߬ߝߋ߲߫ ߜߌߟߌ߲ ߠߎ߬ ߘߌ߫߸ ߏ߬ ߞߍ߫ ߘߊ߫ ߞߊ߲ߕߌ߯ߘߊ ߟߊߡߌߣߌ߲ ߠߋ߬ ߘߐ߫. ߞߊ߬ ߓߍ߲߬ ߣߊ߲߬ߕߊ߲ ߠߎ߬ ߟߊ߫ ߓߐߟߌ ߡߊ߬ ߞߊ߬ ߣߊ߲߬ߕߌ߮ ߟߎ߬ ߟߊߛߣߍ߫߸ ߏ߬ ߟߎ߫ ߞߵߊ߬ ߦߌ߬ߘߊ߬ ߊ߬ߟߎ߫ ߟߊ߫ ߞߴߊ߬ߟߎ߫ ߦߋ߫ ߘߏ߲߬ ߞߵߊ߬ߟߎ߫ ߓߐ߫ ߛߌߟߊ ߞߊ߲߬. ߝߊ߬ߛߏ ߡߊ߬ߞߊ߲߬ߞߊ߲߬ߠߌ߲ ߞߏߕߌ߮ ߞߊ߬ ߡߌ߬ߙߌ߲߬ߘߌ ߟߎ߬ ߟߊߘߍ߲߬ߞߣߍ߬ߦߊ߫ ߞߴߊ߬ߟߎ߫ ߓߘߊ߫ ߘߊ߮ ߕߎ߲߬ߕߎ߲߫ ߞߵߊ߬ߟߎ߫ ߡߊߓߐ߫.
ߒ߬ߓߊ߬ ߛߊߟߌߝߣߊ߫ ߛߊߟߌ߫ ߞߐ ߟߋ߬ ߘߐ߫߸ ߞߊ߬ߝߏ߬ ߖߊ߬ߛߏ߲߬ߠߊ ߟߎ߬ ߞߊ߬ ߘߐ߬ߛߊ߬ߙߌ߬ߟߌ ߘߏ߫ ߟߎ߫ ߟߊߘߊ߬ߤߊ߫ ߡߌ߬ߙߌ߲߬ߘߌ ߟߎ߬ ߢߍ߫ ߡߌ߬ߙߌ߲߬ߘߌ ߟߊ߫ ߖߌ߬ߦߊ߬ߞߊ߲ ߍߙ.ߕߋ.ߗ߭ߋ ߟߊ߫.
ߕߎߟߊߝߌ߲ ߕߟߋ߬ ߅ ߥߎ߬ߙߊ߬ߘߊ ߟߊ߫߸ ߞߊ߬ߝߏ߬ ߖߊߛߏ߲ ߢߊߝߐߟߌ ߣߐ߬ߝߍ߬ߜߍ߲߫ ߛߊ߫ ߡߌ߬ߙߌ߲߬ߘߌ ߘߏ߫ ߟߎ߫ ߟߊ߫ ߛߍߥߊ ߣߴߊ߬ ߞߐߡߊߓߌߓߌ߲ ߠߊ߫ ߞߎߓߋߘߊ ߟߊ߫ ߞߐߣߊߞߙߌ߫ ߣߌ߫ ߕߌ߲߬ߞߎߘߎ߲ ߘߏ߫ ߟߎ߫ ߘߐ߫߸ ߓߊߏ߬ ߡߌ߬ߙߌ߲߬ߘߌ ߘߏ߫ ߟߎ߫ ߞߵߊ߬ߟߎ߫ ߓߐ߲߬ ߛߌߟߊ ߞߊ߲߬ ߠߋ߬ ߞߵߊ߬ߟߎ߫ ߕߍ߮ ߘߝߐ߫ ߥߊ߬ߜߏ߬ߡߊ ߟߎ߬ ߣߌ߫ ߣߊ߲߬ߕߌ߮ ߟߎ߬ ߕߊ߬ߡߌ߲߬ߕߐ ߟߎ߫ ߢߍ߫.
ߣߊ߲߬ߕߌ߰ ߡߎߙߎ߲ߕߌߣߍ߲ ߠߎ߬ ߞߊ߬ ߓߌ߬ߓߌ߬ߟߌ߫ ߞߏ (couvre-feu) ߖߌ߬ߦߊ߬ߞߊ߲߬ߠߊ߫ ߝߐ߯ߓߍ ߘߏ߫ ߘߐ߫ ߞߏ߫ ߞߴߊ߬ ߘߊߡߌ߬ߣߊ߫ ߂߀ߙߋ߲ ߡߊ߬ ߖߡߊ߬ߣߊ ߝߊ߲߭ ߓߍ߯ ߘߐ߫ ߞߐߘߍ߫߸ ߊ߬ ߣߌ߫ ߞߏ߫ ߞߊ߬ ߜߙߋߡߊ߫ ߓߐߕߏ߲ ߣߴߊ߬ ߛߊ߲ߡߕߊ ߟߎ߬ ߓߍ߯ ߘߊߕߎ߲߯ ߞߎ߲߬ߢߐ߰ ߞߋߟߋ߲߫ ߢߐ߲߰ ߞߘߐ߫߸ ߞߊ߬ ߞߎ߲߬ߠߊ߬ߛߌ߮ ߛߌ߲߬ߝߏ߲ ߠߎ߬ ߣߐ߬ߘߐߓߌ߬ߟߊ߬ ߞߏߕߌ߯ߘߊ ߟߎ߬ ߝߘߏ߬ߓߊ߬ ߞߟߊߕߌ߮ ߟߎ߬ ߟߊ߫߸ ߊ߬ ߣߌ߫ ߞߊ߬ ߡߙߊ߬ߓߊ߮ ߣߌ߫ ߡߙߊ߬ߘߊ߬ߘߎ߯ߟߊ ߟߎ߬ ߣߌ߫ ߕߌ߲߬ߞߎߘߎ߲ ߠߎ߬ ߞߎ߲߬ߠߊ߬ߛߌ߰ߟߊ ߟߎ߬ ߓߍ߯ ߣߐ߬ߘߐߓߌ߬ߟߊ߬ ߣߊ߲߬ߕߌ߮ ߟߎ߬ ߟߊ߫. ߞߏߕߌ߯ ߓߐߓߊ߯ߕߐ ߟߎ߬ ߣߌ߫ ߘߋ߬ߙߌ߬ߘߊ ߟߎ߬ ߞߊ߲ߕߌ߮ ߟߎ߬ ߡߊߞߟߌ߫ ߘߊ߫ ߟߊ߬ߘߍ ߘߏ߫ ߞߊ߲ߡߊ߬ ߏ߬ ߘߎ߬ߛߊ߬ߜߍ߸ ߞߵߊ߬ ߟߴߊ߬ ߞߊ߲߬ ߞߏ߫ «ߣߌ߫ ߡߐ߰ ߛߌ߫ ߡߊ߫ ߣߊ߬ ߟߊ߬ߘߍ ߏ߬ ߘߐ߫߸ ߞߴߏ߬ ߖߊ߬ߕߋ߬ ߕߐ߫ ߦߋ߫ ߡߎߙߎ߲ߕߌ ߟߋ߬ ߘߴߊ߬ߟߎ߫ ߓߟߏ߫ ߛߋ.ߍߣ.ߍߙ.ߘߋ ߞߊ߲ߡߊ߬».
ߊ߬ ߜߙߋ߬ߟߊ߬ߖߌ߮
ߣߍߣߍߓߊ ߕߟߋ߬ ߈ ߠߊ߫߸ ߓߘߍ߬ߓߘߍ߬ߟߌ ߥߛߎߘߋ߲ ߓߌ߫ ߦߙߌߞߊ ߟߎ߬ ߟߊߓߐ߫ ߘߊ߫ ߥߛߎ ߝߏߣߌ߲ߞߋ߫ ߡߍ߲ߜ߭ߍ߬ ߕߘߍ߬ ߦߴߏ߬ ߟߎ߫ ߘߐ߫߸ ߏ߬ ߡߍ߲ ߠߊߢߎ߲ߣߍ߲߫ ߕߘߍ߬ ߦߋ߫ ߍߝ.ߍߣ.ߘߋ.ߛߋ ߟߊ߫ ߕߏ߰ߝߏ ߓߟߏߘߐߓߍ߲ ߠߎ߬ ߟߊ߫. ߊߝߙߌߞߌ߬ ߕߟߋ߬ߓߋ߬ ߞߊߝߏ ߟߎ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߬ߘߊ߸ ߛߘߋߊߏ ߞߊ߬ ߞߊ߬ߝߏ ߟߊߘߎ߲߫ ߊ߬ߟߎ߬ ߟߊ߫ ߛߝߊ ߘߐ߫ ߏ߬ ߟߏ߲߫ ߞߋߟߋ߲ ߡߎ߰ߡߍ ߘߐ߫. ߊߝߙߌߞߌ߬ ߘߍ߭ ߝߣߊ߫ ߞߊ߬ ߖߌ߬ߣߍ߬ ߟߊߘߎ߲߫ ߞߊ߬ ߓߐ߫ ߊ߬ߟߎ߬ ߟߊ߫ ߛߝߊ ߘߐ߫.
ߊߟߌߝߊ߫ ߞߐ߲ߘߍ߫ ߡߍ߲ ߕߘߍ߬ ߦߋ߫ ߡߌ߬ߘߊ߬ߟߌ ߘߐ߫߸ ߏ߬ ߘߐߡߌ߬ߘߊ߬ߣߍ߲߫ ߕߘߍ߬ ߦߴߊ߬ߟߎ߫ ߓߟߏ߫ ߡߌ߬ߘߊ߬ ߞߏ߬ߢߌߡߊ ߘߐ߫. ߊ߬ ߞߵߊ߬ ߓߊ߲߬ ߓߙߐߕߐߟߌ߫ ߞߏ ߡߊ߬ ߝߊߦߌ߲߫߸ ߊ߬ ߕߘߍ߬ ߦߴߊ߬ ߖߌ߰ ߟߊ߫ ߟߋ߬ ߞߏ߫ ߛߘߋߊߏ ߘߴߊ߬ ߟߊߞߐߛߊ߬ߦߌ߫ ߊ߬ ߣߐ߭ ߘߐ߫߸ ߞߵߊ߬ ߕߘߍ߬ ߏ߬ ߟߎ߫ ߕߘߍ߬ ߦߴߊ߬ ߖߊ߬ߕߋ߬ ߟߊ߫ ߞߏ߫ ߞߊ߬ ߛߎߥߊ߲ߘߟߌ ߛߌ߲߬ߝߏ߲߬ߧߊ߫ ߞߊߙߏ߫ ߥߐ߯ߙߐ߫ ߣߊ߬ߕߐ ߞߘߐ߫.
ߛߘߋߊߏ ߞߊ߲ߕߌ߯ ߝߌ߬ߟߊ߬ ߟߎ߫ ߞߊ߬ ߓߊ߯ߙߊߢߐ߲߯ߦߊ߫ ߓߐߒߡߊߟߌ ߞߍ߫ ߖߌ߬ߣߍ߫ ߕߎߟߊߝߌ߲ ߁߇ ߡߊ߬ ߂߀߂߁ ߠߊ߫߸ ߣߊ߬ߣߊ߫ ߊ߬ߞߎߝߏ߫-ߊ߬ߘߏ߫ ߞߊ߬ ߓߐ߫ ߜ߭ߊߣߊ߬߸ ߊ߬ ߣߌ߫ ߜߋ߲ߞߐ߰ߖߌ߬ߘߊ ߊߟߊߛߊߣ ߥߊߕߙߊ߫߸ ߏ߬ ߟߎ߫ ߕߎ߲߬ ߓߘߊ߫ ߣߊ߲߬ߕߌ߰ ߡߎߙߎ߲ߕߌߣߍ߲ ߠߎ߬ ߟߊߟߌ߫ ߕߎ߬ߡߊ߬ߙߋ߲߫ ߂߄ ߢߐ߲߰ ߠߊ߫ ߞߛߐ߬ߡߊ߲߫ ߞߴߊ߬ߟߎ ߦߋ߫ ߛߎߥߊ߲ߘߟߌ ߛߌ߲߬ߝߏ߲߬ߧߊ߫ ߞߊߙߏ߫ ߥߐ߯ߙߐ߫ ߣߊ߬ߕߐ ߞߘߐ߫.
ߘߐ߬ߕߊߡߌ߲ ߞߎ߬ߙߎ߲߬ߘߎ ߟߊߥߊ߲߬ߞߊ߫ ߘߊ߫ ߕߎߟߊߝߌ߲ ߂߇ ߡߊ߬߸ ߏ߬ ߡߍ߲ ߞߊ߬ ߘߎ߬ߓߎߦߊ ߞߍ߫ ߘߐ߬ߕߊߡߌ߲ ߞߊ߲ߕߌ߮ ߘߌ߫߸ ߊ߬ ߣߌ߫ ߞߊ߬ ߝߊ߬ߛߏ߬ߟߊ߬ߞߊ ߘߐ߬ߕߊߡߌ߲ ߟߊ߬ߟߌ߰ߟߌ ߓߌ߬ߟߊ߬ ߞߏ ߟߐ߯ߟߴߊ߬ ߛߋ߲߬ߧߊ߫ — ߏ߬ ߟߎ߬ ߡߍ߲ ߠߎ߬ ߞߍߕߐ߫ ߦߋ߫ ߝߊ߬ߛߏ߬ߜߙߊ ߣߐ߬ߘߐߓߌ߬ߟߊ߬ ߟߴߊ߬ ߣߌ߫ ߞߊ߬ ߛߌ߰ߞߊ߲߫ ߣߊ߬ߕߐ ߛߓߍ߫ — ߊ߬ ߣߌ߫ ߣߊ߲߬ߕߊ߲߬ ߞߏߕߌ߯ ߝߟߐ ߘߏ߫. ߊ߬ ߣߌ߫ ߞߵߊ߬ ߟߴߊ߬ ߞߊ߲߬߸ ߘߎ߲ߓߎߦߊ ߣߌ߫ ߛߋ߫.ߍߣ.ߍߙ.ߘߋ ߛߌ߲߬ߝߏ߲ ߠߎ߬ ߝߋ߲߫ ߕߍߣߊ߬ ߞߍ߫ ߟߊ߫ ߡߊ߬ߡߌ߬ߘߊ߬ߟߌ߬ߟߊ߫ ߘߌ߫ ߛߎߥߊ߲ߘߟߌ ߣߊ߬ߕߐ ߝߍ߬.
ߖߌ߬ߦߊ߬ߝߍ ߟߎ߬
thumb|ߞߊ߬ߝߏ߬ ߖߊߛߏ߲߫ ߟߏ߲ ߖߌ߬ߦߊ߬ߓߍ ߘߏ߫ thumb|ߞߊ߬ߝߏ߬ ߖߊߛߏ߲ ߖߌ߬ߦߊ߬ߓߍ thumb|ߞߊ߬ߝߏ߬ ߖߊ߬ߛߏ߲߬ ߟߏ߲ ߖߌ߬ߦߊ߬ߓߍ ߘߏ߫ thumb|ߞߊ߬ߝߏ߬ ߖߊ߬ߛߏ߲߬ ߟߏ߲ ߖߌ߬ߦߊ߬ߓߍ ߘߏ߫ thumb|ߞߊ߬ߝߏ߬ ߖߊ߬ߛߏ߲߬ ߟߏ߲ ߖߌ߬ߦߊ߬ߓߍ ߟߎ߬ thumb|ߞߊ߬ߝߏ߬ ߖߊߛߏ߲ thumb|߂߀߂߁ ߞߊ߬ߝߏ߬ ߖߊߛߏ߲ ߖߌ߬ߣߍ߫
ߦߟߌߡߊߛߙߋ ߟߎ߬
ߦߌߟߡߊ:Category:ߞߊ߬ߝߏ߬ ߖߊߛߏ߲ ߦߌߟߡߊ:Category:߂߀߂߁ ߖߌ߬ߣߍ߫ ߦߌߟߡߊ:Category:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:Category:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:Category:ߓߘߍ߬ߓߘߍ߬ߟߌ ߦߌߟߡߊ:Category:߂߀߂߁ ߕߎߟߊߝߌ߲
ߜߙߊ߬ߟߊ߲
thumb|ߛߓߍߘߟߊ߫ ߜߙߊߟߊ߲߫ ߡߊߟߐ߲ߣߍ߲ thumb|ߘߞߋ߬ߘߟߊ߬ ߜߙߊߟߊ߲߫ ߡߊߟߐ߲ߣߍ߲ thumb|ߜߙߊ߬ߟߊ߲߬ ߡߊߟߐ߲ߣߍ߲߫ ߟߊߓߊ߯ߙߕߊ ߜߙߊ߬ߟߊ߲߬ߞߌߛߍ ߟߎ߬ thumb|ߜߙߊ߬ߟߊ߲߬ߞߌߛߍ ߛߌߝߐߟߌ ߢߍ߲߮ ߜߙߊ߬ߟߊ߲ : ߦߋ߫ ߞߍߟߊ߲߫ ߡߊߓߍ߲߬ߣߍ߲ ߠߋ߬ ߘߌ߫ ߸ߛߓߍߝߌߘߊ ߟߎ߬ ߟߊߘߍ߬ߟߌ ߞߊ߲߫ ߡߊ߬ ߢߐ߲߯ ߡߊ߬ ߸ ߣߍ߰ ߜߙߊ߬ߟߊ߲߬ ߞߎ߲߬ߝߌ߬ߟߊ߬ߡߊ ߘߏ߫ ߟߊ߫ ߸ߡߍ߲ ߘߊ ߘߌߡߊ߲߫ ߛߐ߰ߟߌ ߞߊ߲߫ ߡߊ߬ ߸ߞߍߟߊ߲ ߦߴߊ߬ ߞߣߐߞߌߛߍ߫ ߓߟߐ߫ ߣߎ߲ߝߌߟߡߊ ߏ߬ ߟߋ ߜߙߊ߬ ߟߊ߫ ߢߐ߲߮ ߡߊ߬ ߝߌߘߊ ߟߎ߬ ߘߐ߫ ߞߏߟߌߞߏߟߌ߫
ߊ߬ ߛߎ߯ߦߊ ߣߴߊ߬ ߘߊ߲ߝߊߘߌ߫ ߟߎ߬ ߞߊ߫ ߛߌߦߊ߫ ߸ߊ߬ ߛߎ߮ ߟߎ߬ ߓߐߢߐ߲߯ߡߊ ߟߵߊ߬ ߟߊߓߊ߯ߙߊߗߏ߮ ߟߎ߬ ߓߐ߫ ߟߊ߫ ߢߐ߲߮ ߡߊ߬ ߸ ߊ߬ ߜߙߊ߬ߟߊ߲߬ߞߌߛߍ ߟߎ߬ ߦߋ߫ ߕߊ߬ߡߌ߲߬ ߠߊ߫ ߞߎ߲߬ߓߦߊ߬ ߟߊ߫ ߢߊ ߡߍ߲ ߜߙߊ߬ߟߊ߲ ߖߍ߬ߘߍ ߝߣߊ߫ ߦߋ߫ ߢߊ߲ߞߊ߲ ߧߋ߫ ߡߊߞߊ߬ߝߏ߬ ߟߊ߫ ߕߋ߲߬ ߠߋ߬ ߊ߬ ߣߌ߫ ߞߵߊ߬ ߝߊ߲߬ߞߊ ߓߏ߲߬ߧߊ߬ ߛߓߍߝߌߘߊ߫ ߕߛߎߞߎ ߟߎ߬ ߜߊ߲ߜߊ߲ ߘߐ߫ ߜߡߊ߫.
ߖߊ߲߬ߕߏ߬ߒߘߐ :
ߜߙߊ߬ߟߊ߲ ߣߌ߫ ߜߊߘߊ߲ߟߊ߲ ߕߍ߫ ߞߋߟߋ߲߫ ߘߌ߫ ߢߊߺߣߍ߲ ߘߏ߫ ߡߊ߬ ،ߞߐ߲߬ߺߡߊ߬ߘߊ ߞߐ߬ߺߣߏ߰ ߣߘߊ߬ߟߊ ߟߎ߫ ߟߋ߬ ߟߊ߫ ߞߍߟߊ߲ ߧߋ߫ ߜߊߘߊ߲ߟߊ߲ ߘߌ߫ ߞߵߏ߬ ߛߐ߰ߘߊ ߣߘߴߊ߬ ߟߊ߫،ߌ ߦߴߊ߬ ߟߐ߲߫ ߊ߬ߟߋ ߞߎ߲߭ ߝߘߍ߬ߣߍ߲߫ ߠߵߏ߬ ߓߊ߯ߙߊ߫ ߞߊ߲߫ ߡߊ߬ ߦߏ߫ ߞߙߐߢߐߓߐߟߊ߲ ߠߋ߬ (ߝߍߙߑߘߋ ߞߊ߬ߣߌ߬) ߊ߬ ߝߘߍ߬ߣߍ߲߬ ߡߊߓߍ߲߬ߣߍ߲ ߘߌ߫ ߛߌ߰ ߞߐ߲߬ߺߣߏ߮ ߦߙߐ ߣߘߊߕߊ ߞߊ߲߬ ߣߙߊ ߣߌ߫ ߜߊ߬ߦߌ߬ ߞߎ߲ߞߎߘߎ߲ ߦߴߏ߬ ߡߍ߲ ߡߊ߬ ߞߵߏ߬ ߟߎ߬ ߜߊߘߊ߲߫ ߔߋ߲߫. ߒ ߓߍߣߵߊ߬ ߝߣߊ߫ ߖߌ߬ߦߊ ߣߴߊ߬ ߞߎߡߘߊ ߟߎ߬ ߓߌ߬ߟߊ߬ ߞߐߝߍ߬.
ߌ ߞߎߟߎ߲ߖߋ߫ ߣߘߐ߬ߓߍ߲߬ߠߌ߲ ߠߊ߫ ߞߘߊߎ߫،ߒ ߧߴߌ ߝߏ߬ ߟߊ߫.
ߖߋ߬ߟߌ߬ߓߊ߬ߞߘߐ߫
ߊ߬ ߘߎ߰ߓߊ ߦߋ߫ ߖߋ߬ߟߌ߬ߓߊ߬ߞߘߐ߫ ߟߋ߬ ߘߌ߫.
ߘߐ߬ߝߐ
ߞߘߐ߬ߡߊ߲߫߸ ߊ߬ ߞߊ߬ߝߏ߬ߙߋ߲߬ ߠߊ߬ߡߊ ߟߋ߬ ߕߘߍ߬ ߦߋ߫ ߓߊߕߍ߫ ߣߝߊ߬ߖߌ߫ ߟߋ߬ ߘߐ߫߸ ߊ߬ ߦߟߍ߬ߡߊ߲߬ ߘߊ߫ ߞߊ߬ ߞߍ߫ ߡߙߊ߬ߘߊ߬ߘߎ߯ߟߊ ߘߌ߫ ߕߙߊߓߊ ߁߆ ߟߋ߬ ߡߊ߬ ߂߀߂߁ ߠߊ߫.
ߞߎ߲߬ߠߊ߬ߛߌ߮ ߟߊ߫ ߘߐ߬ߝߘߊ߬ߟߌ
ߖߋ߬ߟߌ߬ߓߊ߬ߞߘߐ߫ ߛߏ߯ߙߏߣߍ߲߫ ߦߋ߫ ߞߊ߬ߝߏ߬ߙߋ߲߫ ߝߌ߬ߟߊ߫ ߟߎ߫ ߟߋ߬ ߟߊ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:Category:ߖߌ߬ߣߍ߫ ߡߙߊ߬ߘߊ߬ߘߎ߯ߟߊ ߦߌߟߡߊ:Category:ߖߌ߬ߣߍ߬ ߛߏ ߦߌߟߡߊ:Category:ߞߐߜߍ ߡߍ߲ ߦߋ߫ p17 ߟߊߓߊ߯ߙߊ߫ ߟߊ߫ ߦߌߟߡߊ:Category:ߞߐߜߍ ߡߍ߲ ߦߋ߫ p31 ߟߊߓߊ߯ߙߊ߫ ߟߊ߫ ߦߌߟߡߊ:Category:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:Category:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߛߌ߬ߟߡߊ߬ߦߊ ߣߌ߫ ߘߊߺߊ߳ߑߥߊ߫ ߣߌ߫ ߟߊ߬ߞߎ߬ߟߋ߲߬ߠߌ ߞߏߢߊ ߟߎ߬ ߞߏߕߌ߯ߘߊ (ߛߎ߰ߘߎ߬ߟߊ߫)
thumb|265x265px|وزارة الشؤون الإسلامية والأوقاف والدعوة والإرشاد بالرياض ߛߌ߬ߟߡߊ߬ߦߊ ߣߌ߫ ߘߊߺߊ߳ߑߥߊ߫ ߣߌ߫ ߟߊ߬ߞߎ߬ߟߋ߲߬ߠߌ ߞߏߢߊ ߟߎ߬ ߞߏߕߌ߯ߘߊ ߛߌ߲ߘߌߘߊ߫ 20/01/1414 ߝ.ߞ ߏ߬ ߞߍ߫ ߘߊ߫ ߕߐ߱ ߡߍ߲߫ ߞߘߐ߫ ߏ߬ ߟߋ߬ (ߛߌ߬ߟߡߊ߬ߦߊ ߣߌ߫ ߕߣߐ߬ߣߌ ߣߌ߫ ߘߊߺߊ߳ߑߥߊ߫ ߣߌ߫ ߟߊ߬ߞߎ߬ߟߋ߲߬ߠߌ ߞߏߢߊ ߟߎ߬ ߞߏߕߌ߯ߘߊ) ߏ߬ ߦߋ߫ ߞߏߕߌ߯ߘߊ ߟߋ߬ ߘߌ߫ ߡߍ߲߫ ߟߐ߬ߣߍ߲߫ ߛߌ߬ߟߡߊ߬ߦߊ ߞߏߢߊ ߟߎ߬ ߓߍ߯ ߟߊ߫ ߊߙߊߓߎߟߊ ߛߎ߰ߘߎ߬ߟߊ߫ ߡߊ߬ߙߊ ߘߐ߫، ߊ߬ߟߋ ߟߋ߬ ߟߐ߬ߣߍ߲߫ ߤߙߊ߫ ߕߣߐߣߌ ߣߴߊ߬߬ ߛߘߌ߬ߒߠߊ ߞߏ߬ ߟߎ߬ ߟߊ߫ ߸ ߊ߬ ߣߴߊ߬ ߞߏ ߟߎ߬ ߟߊ߫ ߓߎ߯ߢߊ، ߊ߬ ߣߌ߫ ߕߌ߲ߓߌߘߌ߲ߘߊ ߟߎ߬ ߣߌ߫ ߛߊߟߌ߫ ߦߌߟߊ ߟߎ߬ ߞߏߢߊ ߟߎ߬، ߊ߬ ߣߌ߫ ߡߊ߲ߛߊ߬ ߝߊߤߑߘ ߟߊ߫ ߘߍ߰ߘߊ ߡߍ߲߫ ߟߐ߬ߣߍ߲ ߟߍߙߊ ߛߊߣߌ߲ ߜߌ߬ߙߌ߲߬ߘߌ ߞߊ߲ߡߊ߬ ߞߎ߲߬ߠߊ ߛߌ߫ ߟߊ߫، ߊ߬ ߣߴߊ߬ ߦߋ߫ ߛߊ߲ߞߊߢߐ߲߯ߦߊ ߟߊߥߟߌ߬ߟߊ߫ ߊߟߊ߫ ߟߊ߫ ߟߍߙߊ ߟߊߕߊ߲߬߬߬߬߬ߞߊ߫ ߣߴߊ߬ ߟߊߖߐߟߐ߲߫ ߣߴߊ߬ ߟߊߢߌ߬ߡߊ߬ߦߊ߫ ߘߐ߫ ߊ߬ ߣߌ߫ ߞߋߟߊ ߟߊ߫ ߛߊ߬߬߬ߙߊ߲߬ߣߎ߲ ߛߊߣߌ߲ ߘߐ߫߫ ߡߌ߬ߙߌ߲߬ߘߌ߬ ߞߎ߲ߘߊ ߣߌ߫ ߖߊ߯ߓߊ ߞߎ߲ߘߊ ߟߊ߫، ߞߵߏ߬ ߟߊ߫ ߘߊߺߊ߳ߑߥߊ߫ ߥߟߋߟߌ ߞߊ߲߬ ߞߊ߬ ߕߴߊߟߊ߫ ߡߊ߬ ߖߡߊ߬ߣߊ ߞߣߐ߫ ߣߴߊ߬ ߞߐߞߊ߲߬، ߊ߬ ߣߌ߫ ߛߌ߬ߟߡߊ߬ߦߊ ߕߊ߲ߓߊ߲ ߠߎ߬ ߞߎ߲߬ߠߊ߬ߛߌ߮، ߊ߬ ߣߌ߫ ߛߌ߬ߟߡߊ߬ ߕߜߋ ߟߎ߬ ߘߍ߬ߡߍ߲، ߊ߬ ߣߌ߫ ߛߌ߬ߟߡߊ߬ߦߊ ߟߊ߫ ߟߊ߬ߛߏ߬ߓߌ߬ߟߌ ߞߐߞߊ߲߬، ߊ߬ ߣߌ߫ ߓߟߏߘߏ߲߲ߢߐ߲ߘߐ߫ ߛߌ߬ߟߡߊ߬ߦߊ ߛߌ߲߬ߝߏ߲߬ߘߊ ߟߎ߬ ߕߍ߫، ߊ߬ ߣߌ߫ ߛߌ߬ߟߡߊ߬ߦߊ߫ ߖߊ߯ߓߘߊ ߟߎ߬ ߣߌ߫ ߘߋ߬ߙߌ߬ߘߊ ߟߎ߬ ߞߐߞߘߐߓߌ߲ߓߌ߲߫ ߞߐߞߊ߲߬، ߊ߬ ߣߌ߫ ߛߎ߰ߘߎ߬ߟߊ߫ ߟߊ߫ ߘߙߎ߬ߞߕߐ ߟߎ߬ ߟߊ߲ߞߣߍߡߊ߫ ߛߌ߬ߟߡߊ߬ߦߊ߫ ߓߊ߯ߙߊ ߟߎ߬ ߘߊߞߎ߲ ߘߐ߫، ߒ߬ߓߊ߬ ߸ 30/07/1437 ߝ.ߞ، ߏ߬ ߡߍ߫ ߦߋ߫߫ ߓߍ߲߬ ߠߊ߫ 07/05/2016 ߌ.ߡ.ߞ ߡߊ߬ߛߊ ߟߊ߫ ߟߐ߲߲߬ߞߋ߬ߟߦߊ ߓߐ߫ ߘߊ߫ ߸ ߊ߬ ߕߐ߮ ߡߊߦߟߍ߬ߡߊ߲߫ ߠߊ߫ ߞߵߊ߬߬ ߞߍ߫ ( ߛߌ߬ߟߡߊ߬ߦߊ ߣߌ߫ ߘߊߺߊ߳ߑߥߊ߫ ߣߌ߫ ߟߊ߬ߞߎ߬ߟߋ߲߬ߠߌ ߞߏߢߊ ߟߎ߬ ߞߏߕߌ߯ߘߊ ߘߌ߫)، ߡߍ߲߫ ߦߴߊ߬ ߞߎ߲߬ߠߊߛߌ߰ߟߊ ߓߌ߬ ߕߋ߲ߕߋ߲߲߫ ߏ߬ ߟߋ߬ ߘߙߺ/ ߊ߳߳ߺߊߓߑߘߎ ߟߟߊߕ߭ߎ߯ߝ ߓߎߣ ߊ߳ߺߊߓߑߘߎߟ ߊ߳ߺߊߖ߭ߌ߯ߖ߭ ߊ߯ߟ ߛߎ߬߬߬ߺߊ߳ߺߎߘ ߘߌ߫.
ߏߕߙߌߛ߭-ߤߐ߲ߜ߭ߙߌ߫
ߏߕߙߌߛ߭-ߤߐ߲ߜ߭ߙߌ߫߸ ߊ߬ ߦߋ߫ ߞߟߌ߫ ߟߊ߫ ߛߐ߲߬ ߞߏ߫ ߏߕߙߌߛ߭ ߣߌ߫ ߤߐ߲ߜ߭ߙߌ߫ ߝߊ߰ߡߊ߬ߟߊ߸ ߝߊ߰ߡߊ߬ߟߊ߫ ߝߌ߬ߟߊ߬ߣߍ߲߸ ߥߟߊ߫ ߏߕߙߌߛ߭߸ ߊ߬ ߕߘߍ߬ ߦߋ߫ ߛߌ߰ߞߊ߲߬ߠߊ߬ߞߊ ߡߊ߲߬ߛߊ߬ߓߏ߲ ߠߋ߬ ߘߌ߫ ߊ߬ ߣߌ߫ ߋߙߐߔߎ߬ ߕߊ߲ߓߊ߲ ߝߊ߲߬ߞߊ߬ߡߊ ߁߈߆߇ ߣߌ߫ ߁߉߁߈ ߠߎ߫ ߕߍ߫. ߏߕߙߌߛ߭-ߤߐ߲ߜ߭ߙߌ߫ ߛߏ߯ߙߏ߫ ߘߊ߫ ߓߍ߲߬ߡߊ߬ߞߊ߲ ߘߏ߫ ߟߋ߬ ߘߐ߫ ߁߈߆߇ ߟߊ߫ ߏߕߙߌߛ߭ ߣߌ߫ ߔߙߎߛߌ߫ ߞߟߍ ߞߐ ߘߐ߫߸ ߞߵߊ߬ ߥߊ߬ߦߊ߫ ߥߦߊ߬ ߞߊߟߌߦߊ߫ ߘߐ߫ ߊ߬ߟߎ߬ ߟߊ߫ ߗߌߙߏ߲ߠߌ߲ ߞߐ ߘߐ߫ ߖߊ߯ߓߊ߫ ߞߟߍ ߝߟߐߡߊ ߘߐ߫.
ߏߕߙߌߛ߭-ߤߐ߲ߜ߭ߙߌ߫ ߕߘߍ߬ ߦߋ߫ ߡߙߊ߬ ߟߊ߫ ߤߊߓߛߑߓߎߙߜ߭ ߟߎ (ߓߏ߲) ߟߋ߬ ߓߟߏ߫ ߊ߬ ߣߌ߫ ߞߵߊ߬ ߛߏ߯ߙߏ߫ ߤߊߓߛߑߓߎߙߜ߭ ߡߊ߲߬ߛߊ߬ߓߏ߲ ߛߌ߰ߞߊ߲߬ߠߊ߬ߞߊ ߕߎ߬ߜߍ߬ߕߎ߬ߜߍ߬ߟߌ ߟߊ߫. ߊ߬ ߕߘߍ߬ ߦߋ߫ ߞߊ߬ߝߏ߫ ߝߊ߬ߛߏ߬ߥߙߍ߬ߡߊ ߟߋ߬ ߘߌ߫߸ ߊ߬ ߣߌ߫ ߋߙߐߔߎ߬ ߝߊ߲߬ߞߡߊ߬ߓߊ ߥߊ߯ߕߌ ߏ߬ ߟߊ߫. ߏߕߙߌߛ߭-ߤߐ߲ߜ߭ߙߌ߫ ߟߋ߬ ߕߘߍ߬ ߦߋ߫ ߋߙߐߔߎ߬ ߘߎ߰ߡߊ߬ߛߓߍ߬ߟߊ߬ߞߊ ߞߊ߬ߝߏ߬ ߞߎ߲ߓߊ ߝߌߟߊߣߊ߲ ߘߌ߫ ߙߎ߬ߛߌ߫ ߞߐߝߍ߬߸ ߞߎߘߍ߫ ߝߘߎ߬ߓߍ߲߫ ߆߂߁߅߃߆ (239,977 sq mi) ߘߌ߫߸ ߊ߬ ߣߴߊ߬ߟߋ ߟߋ߬ ߕߘߍ߬ ߦߋ߫ ߋߙߐߔߎ߬ ߖߡߊ߬ߕߌ߰ ߛߓߊߣߊ߲ ߘߌ߫ (ߙߎ߬ߛߌ߬ ߣߴߊߟߏߡߊ߲ߘߎ߯ ߝߊ߰ߡߊ߬ߟߊ ߟߎ߬ ߞߐߝߍ߬). ߝߊ߰ߡߊ߬ߟߊ ߏ߬ ߟߋ ߕߘߍ߬ ߦߋ߫ ߘߎߢߊ߫ ߕߙߏ߬ߞߏ߬ ߟߐ߬ߟߌ߫ (ߟߊ߬ߘߊ߲߫) ߝߊ߲ߓߏ߲߫ ߣߊ߯ߣߌ߲ߣߊ߲ ߘߌ߫߸ ߞߊ߬ߝߏ߫ ߘߍ߬ߣߍ߲ ߞߐߝߍ߬߸ ߊ߬ ߣߌ߫ ߊߟߏߡߊ߲ߘߎ߯ ߣߌ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߠߎ߫. ߏߕߙߌߛ߭-ߤߐ߲ߜ߭ߙߌ߫ ߞߍ߫ ߘߊ߫ ߘߎߢߊ߫ ߝߊ߲ߓߏ߲ߦߟߊ߫ ߓߟߋߓߟߋ ߛߓߊߣߊ߲ ߣߌ߫ ߓߏ߲߫ ߞߣߐ߫ ߢߎߡߍߙߋ߲߫ ߖߐ߯ߙߊ߲ ߠߎ߬ ߟߊߝߏ߬ߦߌ߬ߓߊ߮߸ ߢߎߡߍߙߋ߲߫ ߝߊ߲ߓߏ߲ ߖߐ߯ߙߊ߲ ߠߎ߬߸ ߊ߬ ߣߌ߫ ߢߎߡߍ߫ ߓߏ߲ߘߏ߲ ߞߍߟߊ߲ ߠߎ߬߸ ߞߊ߬ߝߏ߫ ߘߍ߬ߣߍ߲ ߣߌ߫ ߊߟߏߡߊ߲ߘߎ߯ ߝߊ߰ߡߊ߬ߟߊ ߟߎ߫ ߞߐߝߍ߬.
ߊ߬ ߕߍߡߟߊ ߕߋ߬ߘߋߕߋ߬ߘߋ ߘߐ߫߸ ߊ߬ ߕߘߍ߬ ߦߋ߫ ߡߊ߲߬ߛߊ߬ߓߏ߲߫ ߝߌ߬ߟߊ߬ߣߍ߲ ߠߋ߬ ߘߌ߫ ߡߍ߲ ߕߘߍ߬ ߦߋ߫ ߘߍ߭ ߖߍ߬ߘߍߖߍ߬ߘߍ ߘߌ߫ ߛߌߛߑߟߋߌߕߊߣߌߦߊ߫ ߟߎ߫ ߕߍ߫߸ ߦߋ߲߬ ߡߍ߲ ߕߘߍ߬ ߦߋ߫ ߏߕߙߌߛ߭ ߞߘߐ߬ߡߊ߲ ߝߊ߰ߡߊ߬ߟߊ ߞߐ߬ߘߎ߰ߝߊ߲ ߣߴߊ߬ ߥߙߏ߬ߘߎ߰ߝߊ߲ ߠߎ߬߸ ߊ߬ ߣߌ߫ ߤߐ߲ߜ߭ߙߌ߫ ߞߊ߬ߝߏ ߟߎ߬. ߁߈߆߇ ߟߊ߬ߞߎ߬ߘߦߊ߬ߟߌ ߟߎ߬ ߞߐ ߘߐ߫߸ ߊ߬ߟߎ߫ ߘߐߞߢߊߣߍ߲ ߠߋ߬ ߕߘߍ߬ ߦߋ߫ ߝߊ߲߬ߞߊ ߘߐ߫. ߞߊ߬ߝߏ ߝߌ߬ߟߊ ߟߎ߬ ߘߍ߬ߣߍ߲ ߠߋ߬ ߕߘߍ߬ ߦߋ߫ ߞߐߞߊ߲ߞߏ ߟߎ߬ ߘߐ߫߸ ߡߊ߬ߞߊ߲߬ߞߊ߲߬ߠߌ߲ ߘߐ߫߸ ߊ߬ ߣߌ߫ ߣߊ߲߬ߝߟߏ߬ߦߊ߬ߟߌ ߞߎ߬ߙߎ߲߬ߘߎ ߟߎ߬ ߘߐ߫߸ ߞߏ߬ߣߌ߲߬ ߖߡߊ߬ߣߊ ߟߎ߬ ߝߘߊߣߍ߲ ߠߋ߬ ߕߘߍ߬ ߦߋ߫ ߘߋ߬ߙߌ߬ߘߊ (ߟߐ߲ߘߊ) ߕߐ߭ ߟߎ߬ ߟߊ߫ ߞߎ߲߬ ߠߊ߫. ߊ߬ߟߋ߬ ߘߍ߭ ߣߌ߲߬ ߛߏ߯ߙߏߟߊ߲߫ ߛߓߊߣߊ߲ ߕߘߍ߬ ߦߋ߫ ߞߙߏߥߊߛߌ߫-ߛߑߟߏߝ߭ߋߣߌ߫ ߡߊ߲߬ߛߊ߬ߟߊ ߟߎ߬ ߟߋ߬ ߘߌ߫߸ ߏ߬ ߕߘߍ߬ ߦߋ߫ ߕߌ߲߬ߞߎߘߎ߲߫ ߖߘߍ߬ߕߐ߲߬ߕߌ߮ ߟߋ߬ ߘߌ߫ ߤߐ߲ߜ߭ߙߌ߫ ߖߊ߲ߓߋ ߞߘߐ߫߸ ߓߍ߲߬ ߞߍ߫ ߘߊ߫ ߡߍ߲ ߘߐ߫ ߞߙߏߥߊߛߌ߫ ߣߌ߫ ߤߐ߲ߜ߭ߙߌ߫ ߟߎ߫ ߟߊ߫ ߛߌ߰ߞߊ߬ߝߐ ߝߍ߬ ߁߈߆߈ ߠߊ߫. ߁߈߇߈ ߞߐ ߘߐ߫߸ ߓߏߛߣߌ߫ ߣߌ߫ ߤߍߙߑߖ߭ߋߜ߭ߏߝ߭ߌߣ ߟߎ߫ ߝߣߊ߫ ߘߏ߲߬ ߘߊ߫ ߏߕߙߌߛ߭-ߤߐ߲ߜ߭ߙߌ߫ ߘߐ߫ ߣߊ߲߬ߕߌ߰ ߓߍ߲߬ߘߐ ߣߌ߫ ߣߊ߲߬ߕߊ߲߬ ߞߎ߲ߠߊߛߌ߮ ߟߎ߬ ߟߊ߫ ߞߎ߲߬ ߠߊ߫ ߝߏ߫ ߞߊ߬ ߥߴߊ߬ ߛߌ߰ ߊ߬ ߡߌ߬ߘߊ ߟߊ߫ ߁߉߀߈ ߠߊ߫߸ ߏ߬ ߟߋ ߞߊ߬ ߓߏߛߣߌ߫ ߞߏߖߊ ߟߊߥߟߌ߬ ߝߊ߲߬ߞߊ߬ ߜߘߍ ߟߎ߬ ߓߘߊ߫ ߝߊ߲߭ ߝߍ߬.
ߏߕߙߌߛ߭-ߤߐ߲ߜ߭ߙߌ߫ ߕߘߍ߬ ߦߋ߫ ߝߊ߲߬ߞߊ߬ ߕߊ߲ߓߊ߲ ߘߏ߫ ߟߋ߬ ߘߌ߫ ߖߊ߯ߓߊ߫ ߞߟߍ ߝߟߐߡߊ ߝߍ߬߸ ߏ߬ ߡߍ߲ ߘߊߡߌ߬ߣߊ߬ ߘߊ߫ ߏߕߙߌߛ߭-ߤߐ߲ߜ߭ߙߌ߫ ߟߊ߫ ߞߟߍ߬ ߟߊ߬ߥߊ߲ߞߊ ߟߊ߫ ߛߍߙߓߌ߫ ߡߊ߲߬ߛߊ߬ߟߊ ߞߊ߲ߡߊ߬ ߁߉߁߄ ߞߊ߬ߙߌ߬ߝߐ ߂߈ ߠߊ߫. ߊ߬ ߡߎ߰ߡߍ ߥߦߊ߬ ߘߊ߫ ߣߊ߲߬ߕߌ߰ ߡߙߊߘߊ ߟߎ߬ ߟߊ߫ ߞߟߍ߬ߟߊ߬ߟߐ ߞߟߊ߬ߣߐ߬ߦߊ ߟߋ߬ ߝߍ߬ ߝ߭ߌߟߊ ߜ߭ߌߎߛߑߕߌ߫߸ ߁߉߁߈ ߣߍߣߍߓߊ ߕߋ߬ߟߋ ߃ ߡߊ߬. ߤߐ߲ߜ߭ߙߌ߫ ߡߊ߲߬ߛߊ߬ߟߊ ߣߌ߫ ߏߕߙߌߛ߭ ߞߊ߲ߓߍ߲߫ ߝߟߐ ߟߎ߬ ߟߋ߬ ߞߍ߫ ߘߴߊ߬ߟߎ߫ ߣߘߐ߬ߓߌߟߊ ߘߌ߫߸ ߞߵߊ߬ ߕߘߍ߬ ߕߟߋ߬ߓߋ ߛߌߟߊߝ߭ߎ ߟߎ߬ ߟߊ߫ ߘߍ߲ߖߘߍߟߦߊ ߣߌ߫ ߥߙߏ߬ߘߎ߮ ߕߊ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߝߊ߰ߡߊ߬ߟߊ ߘߐ߫߸ ߞߵߏ߬ ߘߊߡߌ߬ߣߊ߬ ߗߍߞߌߛߑߟߏߝ߭ߊߞߌ߫ ߞߊ߲ߓߍ߲ ߡߊ߬߸ ߔߏߟߐ߲ߢ ߞߊ߲ߓߍ߲߫ ߝߌߟߊߣߊ߲߸ ߊ߬ ߣߌ߫ ߦߎߜ߭ߏߛߌߟߊߝ߭ߌ߫ ߝߊ߰ߡߊ߬ߟߊ߸ ߞߵߏ߬ ߟߎ߬ ߞߍ߫ ߝߛߋߞߙߋ߫ (ߞߋ߬ߟߋ߲߬ߞߋ߬ߟߋ߲߬ ߝߘߊ߫)߸ ߊ߬ ߣߌ߫ ߘߎ߰ߞߟߏ߬ ߛߌߦߊߡߊ߲߫ ߡߊߞߊߣߌ߲ ߙߎߡߊߣߌ߲߫ ߝߊ߰ߡߊ߬ߟߊ ߣߴߌߕߊߟߌ߫ ߡߊ߲߬ߛߊ߬ߟߊ ߟߎ߬ ߓߟߏ߫߸ ߏ߬ ߟߎ߬ ߘߐߛߘߊ߫ ߘߊ߫ ߝߊ߲߬ߞߡߊ߬ ߛߎߘߊ߲ߓߊ߯ߕߐ ߟߎ߬ ߓߟߏ߫ ߁߉߂߀ ߠߊ߫.
ߛߏ߯ߙߏߟߌ
ߦߌߟߡߊ:ߏߕߙߌߛ߭-ߤߐ߲ߜ߭ߙߌ߫ ߦߌߟߡߊ:ߝߊ߰ߡߊ߬ߟߊ߫ ߞߘߐ ߘߏ߫ ߦߌߟߡߊ:ߋߙߐߔߎ߬ ߕߊ߲ߓߊ߲ ߞߊ߬ߝߏ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߖߊ߯ߓߊ߫ ߞߟߍ ߝߟߐߡߊ ߦߌߟߡߊ:ߤߊߓߛߑߓߎߙߜ߭ ߦߌߟߡߊ:ߝߊ߰ߡߊ߬ߟߊ߫ ߝߌ߬ߟߊ߬ߣߍ߲
ߝߏߘߋߞߊߙߌߦߊ߫ (ߓߊ߬ߟߌ߬ߡߊ߲߰ߠߊ߫)
ߓߊ߬ߟߌ߬ߡߊ߲߰ߠߊ߫ ߝߏߘߋߞߊ߯ߙߎߦߊ߫ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߊ߬ ߘߎ߰ߓߊ ߟߋ߬ ߦߋ߫ ߓߊ߬ߟߌ߬ߡߊ߲߰ߠߊ߫ ߝߏߘߋߞߊ߯ߙߎߦߊ߫ ߘߌ߫.
ߘߐ߬ߝߐ
ߘߐ߬ߝߐ
ߓߙߋߕߋ ߟߎ߬ ߟߊ߫ ߛߏߕߌ߯ߦߊ
ߓߙߋߕߋ ߟߎ߬ ߟߋ߬ ߞߊ߬ ߟߎ߬ ߟߋ߬ ߞߊ߬ ߝߏߘߋߞߊߙߌߦߊ߫ ߜߍ߲߭ ߕߍ߰߸ ߊ߬ߟߎ߫ ߥߟߌ߬ ߘߊ߫ ߦߙߐ߫ ߞߋߟߋ߲ ߡߍ߲ ߘߐ߫ ߞߊ߬ ߦߋ߲߬ ߡߊߜߍ߲߫߸ ߊ߲ ߡߴߏ߬ ߟߐ߲߫ ߡߎߣߎ߲߬. ߊ߬ߟߎ߫ ߣߊ߬ ߘߊ߫ ߛߌ߰ߦߌߟߊ ߢߌߣߌ߲߫ ߓߊߞߏ߲ߞߏߞߘߐߞߊ ߟߎ߬ ߟߋ߬ ߟߊ߫߸ ߏ߬ ߟߎ߬ ߝߣߊ߫ ߞߵߊ߬ߟߎ߫ ߟߊ߫ ߛߏ ߞߐ߬ߘߎ߰ߝߊ߲ ߘߴߊ߬ߟߎ߫ ߡߊ߬߸ ߊ߬ߟߎ߬ ߝߣߊ߫ ߞߊ߬ ߦߋ߲߬ ߕߐ߯ߟߴߊ߬ߟߎ߫ ߟߊ߫ ߡߐ߰ߓߊ ߟߊ߫߸ ߡߍ߲ ߕߐ߯ ߕߘߍ߬ ߞߏ߫ ߝߏߘߋ߫ ߞߊ߯ߙߎ߫߸ ߞߊ߬ ߞߐߣߙߊ ߟߊ (ߦߊ) ߟߴߊ߬ ߞߊ߲߬ ߞߵߊ߬ ߝߏߘߋߞߊ߯ߙߎߦߊ߫ ߘߌ߫. ߊ߬ߟߎ߬ ߕߏ߫ ߘߊ߫ ߛߌ߭ ߏ߬ ߟߋ ߘߐ߫ ߦߋ߲߬߸ ߏ߬ ߓߍ߲߬ ߘߊ߫ ߞߙߏ߬ߡߊ ߘߏ߫ ߟߎ߫ ߣߊ߭ ߡߊ߬߸ ߊ߬ߟߎ߫ ߞߊ߬ ߛߌ߰ߦߙߐ ߘߴߏ߬ ߟߎ߫ ߡߊ߬߸ ߊ߬ߟߎ߫ ߘߍ߬ ߘߊ߫ ߛߊ߫ ߞߊ߬ ߛߏ ߟߊߛߓߊ߬ߕߌ߫.
ߞߙߏ߬ߡߊ ߟߎ߬ ߟߊ߫ ߛߏߕߌ߯ߦߊ
ߞߙߏ߬ߡߊ ߡߍ߲ ߠߎ߬ ߦߋ߫ ߛߌ߱ ߘߐ߫ ߝߏߘߋߞߊߙߌߦߊ߫߸ ߏ߬ ߟߎ߫ ߣߊ߬ߣߍ߲߫ ߦߋ߫ ߞߊ߬ ߓߐ߫ ߞߛߊߡߊߛߌ߬ ߟߋ߬߸ ߓߊߏ߬ ߝߊ߬ߞߏߟߌ߫ ߞߍ ߡߍ߲ ߞߍ߫ ߞߛߊߡߊߛߌ ߞߎ߲߬ߠߊ߬ߛߌ߰ߟߊ ߘߌ߫߸ ߡߊ߲߬ߘߋ߲߫ ߞߙߏ߬ߡߊ ߟߎ߬ ߛߌߦߊߡߊ߲߫ ߠߎ߫ ߥߊ߫ ߘߴߊ߬ ߣߐ߬ߟߊ߫ ߦߋ߲߬, ߊ߬ ߟߊ߫ ߛߊ߬ߦߊ ߞߐ ߟߋ߬ ߘߐ߫ ߛߊ߫߸ ߦߋ߲߬ ߛߌ߮ ߡߊ߫ ߓߍ߲߬ ߏ߬ ߟߎ߫ ߡߊ߬. ߞߙߏ߬ߡߊ ߏ߬ ߟߎ߫ ߥߟߌ߬ ߘߊ߫ ߦߋ߲߬ ߛߊ߰ߖߌ ߘߏ߫ ߘߌ߫߸ ߞߙߋ߫ ߥߐ߯ߙߐ߫ ߟߋ߬ ߕߘߍ߬ ߦߴߏ߬ ߡߊ߬߸ ߛߴߊ߬ߟߎ߫ ߓߴߊ߬ߟߎ߫ ߛߌ߰ ߕߍ ߡߍ߲ ߘߐ߫߸ ߊ߬ߟߎ߬ ߘߴߏ߬ ߞߴߊ߬ߟߎ߫ ߟߊ߫ ߛߘߊߞߊ ߘߌ߫ ߦߋ߲߬.
ߊ߬ߟߎ߫ ߣߊ߬ ߘߴߊ߬ߟߎ߫ ߟߊ߫ ߛߊ߰ߖߌ ߏ߬ ߟߋ ߘߌ߫ ߤߊ߲߯ ߖߋ߬ߟߌ߬ߓߊ߬ߞߘߐ߫߸ ߏ߬ ߟߎ߫ ߞߊ߬ ߛߌ߰ߟߌ ߢߌߣߌ߲߫ ߊ߬ߟߎ߫ ߝߍ߬ ߞߊ߬ ߞߢߊ߬ ߊ߬ߟߎ߫ ߟߊ߫ ߕߍ߲ߕߍߘߍ߲߫߹ ߊ߬ߟߎ߬ ߡߊ߫ ߛߐ߲߬ ߛߌ߰ߟߌ ߡߊ߬ ߡߍ߲ ߞߍ߫߸ ߞߏ߫ ߒ߬ߓߊ߬ ߊߟߎ߫ ߦߋ߫ ߘߌ߬ߢߍ߬ ߊ߲ ߧߴߊߟߎ߫ ߟߊ߫ ߛߘߊߞߊ ߓߐ߫ ߦߊ߲߬߸ ߊ߬ߟߎ߬ ߡߊ߫ ߛߐ߲߬ ߏ߬ ߡߊ߬ ߡߍ߲ ߞߍ߫߸ ߦߋ߲߬ ߡߊ߲߬ߛߊ߬ߞߍ ߞߵߊ߬ ߝߐ߫ ߞߏ߫ ߒ߬ߓߊ߬ ߊߟߎ߫ ߞߵߊ߬ߟߎ߫ ߛߐ߲߬߸ ߊ߬ߟߎ߫ ߞߵߊ߬ߟߎ߫ ߓߊ߲߬߸ ߊ߬ ߘߌ߫ ߓߐ߫ ߦߊ߲߬, ߏ߬ ߛߘߊߞߊߓߐ ߓߊ߲ߣߍ߲߸ ߊ߬ߟߎ߫ ߞߊ߬ ߛߌߟߊ ߕߊ߬ ߞߊ߬ ߥߴߊ߬ߟߎ߫ ߦߋ߫.
ߊ߬ߟߎ߫ ߛߋߣߍ߲ ߝߏߘߋߞߊߙߌߦߊ߫߸ ߦߋ߲߬ߞߊ ߟߎ߬ ߝߣߊ߫ ߞߊ߬ ߛߌ߰ߟߌ ߢߌߣߌ߲߫ ߊ߬ߟߎ߫ ߝߍ߬߸ ߊ߬ߟߎ߫ ߞߵߊ߬ ߝߐ߫ ߞߴߊ߬ߟߎ߫ ߕߴߊ߬ߟߎ߫ ߛߌ߰ ߟߊ߫ ߡߐ߱ ߝߍ߬߸ ߏ߬ ߟߎ߫ ߞߵߊ߬ߟߎ߫ ߢߌ߬ߣߌ߲߬ߞߊ߫ ߞߴߊߟߎ߫ ߕߴߊߟߎ߫ ߛߌ߰ ߟߊ߫ ߟߋ߬ ߓߊ߰ ߊߟߎ߫ ߕߴߊߟߎ߫ ߛߌ߰ ߟߊ߫ ߡߐ߱ ߟߋ߬ ߝߍ߬؟ ߊ߬ߟߎ߫ ߞߊ߲߫ ߞߴߊ߬ߟߎ߫ ߕߴߊ߬ߟߎ߫ ߛߌ߰ ߟߊ߫ ߡߐ߱ ߟߋ߬ ߝߍ߬߸ ߏ߬ ߟߎ߫ ߞߵߊ߬ ߝߐ߫ ߞߏ߫ ߒ߬ߓߊ߬ ߊߟߎ ߦߴߊߟߎ߫ ߛߌ߰ ߊ߲ ߠߎ߬ ߘߴߊ߲ ߛߌ߰ ߊߟߎ ߝߍ߬.
ߏ߬ ߟߋ ߞߍ߫ ߘߊ߫ ߓߙߋߕߋ ߟߎ߬ ߥߌ߬ߟߌ ߘߌ߫ ߡߐ߰ߓߦߊ߬ ߜߟߏ ߘߐ߫ ߞߵߊ߬ߟߎ߫ ߟߊߛߌ߰ ߏ߬ ߣߐ߭ ߘߐ߫߸ ߏ߬ ߟߋ ߝߣߊ߫ ߞߍ߫ ߘߊ߫ ߛߏߕߌ߯ߦߊ ߓߐ ߘߌ߫ ߓߙߋߕߋߟߊ߫ ߞߊ߬ ߦߟߍ߬ߡߊ߲߫ ߞߙߏ߬ߡߊ߬ߟߊ߫߸ ߏ߬ ߟߋ ߕߍ߯ߓߍ߲ ߣߌ߫ ߞߊ߲ߓߍ߲ ߦߴߊ߬ߟߎ߬ ߟߊ߫ ߛߏ ߞߣߐ߫.
ߊ߬ ߞߍ߫ ߘߊ߫ ߡߙߊ߬ߘߊ߬ߘߎ߯ߟߊ ߘߌ߫ ߕߙߊߓߊ ߁߆ ߟߋ߬ ߟߊ߫ ߂߀߂߁ ߠߊ߫. ߊ߬ ߕߘߍ߬ ߦߋ߫ ߓߊߕߍ߫ ߣߝߊ߬ߖߌ߫ ߟߋ߬ ߘߐ߫ ߞߘߐ߬ߡߊ߲߫.
ߞߎ߲߬ߠߊ߬ߛߌ߮ ߟߊ߫ ߘߐ߬ߝߘߊ߬ߟߌ
ߓߊ߬ߟߌ߬ߡߊ߲߰ߠߊ߫ ߝߏߘߋߞߊ߯ߙߎߦߊ߫ ߛߏ߯ߙߏߣߍ߲߫ ߦߋ߫ ߞߊ߬ߝߏ߬ߙߋ߲߫ ߛߊ߬ߓߊ߫ ߟߋ߬ ߘߌ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߡߙߊ߬ߘߊ߬ߘߎ߯ߟߊ ߦߌߟߡߊ:ߞߐߜߍ ߡߍ߲ ߦߋ߫ p31 ߟߊߓߊ߯ߙߊ߫ ߟߊ߫ ߦߌߟߡߊ:ߞߐߜߍ ߡߍ߲ ߦߋ߫ p17 ߟߊߓߊ߯ߙߊ߫ ߟߊ߫ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߓߌ߬ߦߊ߲ߞߎ߬ߡߊ߫
ߊ߬ ߛߏ ߕߟߊߣߍ߲߫ ߦߋ߫ ߝߌ߬ߟߊ߫ ߟߋ߬ ߘߌ߫ ߛߏ߫ ߞߘߐ ߣߌ߫ ߛߏ߫ ߞߎߘߊ ߟߎ߬ ߘߌ߫߸ ߛߏ߫ ߞߘߐ ߓߏ߲ ߠߎ߬ ߡߊߢߍ߯ߙߍߣߍ߲߫ ߦߋ߫ ߞߏߛߓߍ߫. ߓߌ߬ߦߊ߲ߞߎ߬ߡߊ߫ ߡߊߟߐ߲ߣߍ߲߫ ߦߴߊ߬ ߛߏ߬ ߖߌߦߊߘߐ ߓߊߛߌߝߌ߲ ߠߎ߬ ߡߊ߬ ߞߊߕߌ߫߸ ߊ߬ ߣߌ߫ ߜ߭ߎߥߊ߫ ߘߐ߲ ߠߎ߬. ߛߊ߲ߜߍ߫ ߞߎ߬ߙߎ ߝߊ߬ߛߏ ߔߊߙߞߌ ߡߊߦߋߙߋ߲ߣߍ߲߫ ߦߋ߫ ߛߏ ߘߊߝߍ߬ ߞߏߛߓߍ߫.
߂߀߂߁ ߠߊ߫߸ ߓߌ߬ߦߊ߲ߞߎ߬ߡߊ߫ ߡߙߊ߬ߘߊ߰ߘߎ߯ߟߊ ߛߌ߰ߓߊ߮ ߕߘߍ߬ ߦߋ߫ ߡߐ߰ ߇߁߄߇߀ ߟߋ߬ ߘߌ߫.
ߕߏ߯ߘߊ ߟߎ߬
ߓߌ߬ߦߊ߲ߞߎ߬ߡߊ߫ ߡߙߊ߬ߘߊ߰ߘߎ߯ߟߊ ߕߏ߯ߘߊ߫ ߡߎ߬ߥߊ߲߫ ߣߌ߫ ߥߐߙߐ߲ߥߌ߬ߟߊ ߟߎ߬ ߣߴߊ߬ߟߎ߫ ߛߌ߰ߓߊ߮ ߟߎ߫ ߂߀߁߄ ߠߊ߫߸ ߏ߬ ߟߎ߬ ߦߋ߫:
ߓߌ߬ߦߊ߲ߞߎ߬ߡߊ߫ (߁߇߉߂߂) ߓߌߦߋߕߐ߲ߘߌߦߋ߫ (߈߉) ߘߍ߲ߜ߭ߎߍ߲߫ (߂߀߂߀) ߘߌߦߏ߫ (߁߇߀߇) ߝߐ߲ߘߋߔߌ߬ߟߋ߬ (߉߂) ߜ߭ߊ߲߫ ߁߭ (߂߀߅߂) ߜ߭ߊ߲߫ ߂ (߁߉߃߂) ߜ߭ߏߜ߭ߏ߬ߥߍ߲߫ (߇߄߅) ߜ߭ߎߥߛߋߛߏ߫ (߈߃߈) ߜ߭ߎߋ߲ߝߌ߲߬ߛߏ߫ (߂߉߇) ߞߓߊߞߎ߬ߡߊ߲߫ (߂߈߃߂) ߟߋߡߊ߫ (߈߄߆) ߕߋ߫ (߇߅߂) ߓߌ߬ߟߊߜ߭ߎߍ߲߫ (߁߇߆߀) ߘߎߥߋ߫ (߁߆߁߃) ߜߊ߬ߓߌ߬ߟߊ߬ߛߏ߫ (߃߂߆߃) ߜߐ߲߬ߓߋߟߏ߫ (߃߁߄߃) ߜߐ߲߬ߓߋߟߏ߫ ߂߲ (߁߈߅) ߞߊ߲ߕߊ߬ (߆߂߄) ߡߊ߲ߜ߭ߎߍ߲߫ (߂߃߁߂) ߛߏߞߎߙߟߊ߫ (߂߆߅) ߞߊ߲ߘߐߔߌߟߋ (߁߅߃߃) ߦߋߜ߭ߏߟߋ߫ (߉߄߁) ߦߙߎߜ߭ߎߍ߲߭ (߉߁߆) ߖ߭ߎߖ߭ߎߛߏ߫ ߁߭ (߉߀߀) ߖ߭ߎߖ߭ߎߛߏ߫ ߂߲ (߄߁߇) ߖ߭ߎ߬ߥߊ߭ߢߍ߫ (߂߆߈)
ߖߌ߬ߦߊ߬ߝߍ
thumb|ߓߌ߬ߦߊ߲ߞߎ߬ߡߊ߬ ߛߏߕߌ߯ߟߊ߫
ߦߟߌߡߊߛߙߋ ߟߎ߬
ߦߌߟߡߊ:ߞߘߏߥߊߙߌ߫ ߛߏ ߦߌߟߡߊ:ߞߘߏߥߊߙߌ߫ ߘߏ߲߬ߘߊ ߦߌߟߡߊ:ߓߌ߬ߦߊ߲ߞߎ߬ߡߊ߫
ߝߎߕߊ߫-ߖߊ߬ߟߏ߲߫ ߝߌߟߊ ߟߎ߬
thumb|[[ߡߊ߯ߡߎ߲߫ ߕߌ߲߬ߞߎߘߎ߲|ߡߊߡߎ߲߫ ߕߌ߲߬ߞߎߘߎ߲ ߔߊ߬ߔߘߊ ߟߋ߬ ߦߋ߫ ߣߌ߲߬ ߘߌ߫ ߝߎߕߊ߫-ߖߊ߬ߟߏ߲߫ ߦߌ߬ߘߊ߬ߟߊ߲ ߘߌ߫]] ߝߌߟߊ ߟߎ߬ ߘߏ߲߭ ߘߊߡߌ߬ߣߊ߬ ߘߊ߫ ߖߌ߬ߣߍ߫ ߝߊ߯ߘߐߞߍ߫ ߁߇߲ ߠߋ߬ ߟߊ߫߸ ߊ߬ߟߎ߬ ߥߊ߫ ߘߴߊ߬ ߕߘߍ߬ ߖߊ߬ߟߏ߲߬ߞߊ ߟߎ߬ ߣߌ߫ ߖߊ߲߬ߞߊ߲߬ߞߊ ߟߎ߬ ߣߌ߫ ߞߏ߲ߦߌ߲ߞߊ ߟߎ߬ ߣߌ߫ ߛߏ߬ߣߌ߲߬ߞߋ ߟߎ߬ ߟߋ߬ ߦߋ߫ ߖߊ߬ߟߏ߲߬ ߘߎ߯ߞߟߏ ߞߊ߲߬. ߊ߬ߟߎ߫ ߣߊ߬ ߘߊ߫ ߛߌ߰ߦߌߟߊ ߢߌߣߌ߲߫ ߊ߬ߟߎ߫ ߟߊ߫ ߛߌ߰ߢߐ߲߰ ߓߘߍ߬ߦߊ ߟߊ߫߸ ߊ߬ߟߎ߬ ߛߌߦߊߦߊ ߘߊߡߌ߬ߣߊ߬ߣߍ߲߸ ߊ߬ߟߎ߫ ߥߙߊ߬ ߘߴߊ߬ߟߎ߫ ߡߊ߬ ߞߊ߬ ߖߡߊ߬ߣߊ ߡߙߊ߬ߞߏ ߡߙߌߦߊ ߕߊ߭ ߘߊߡߌ߬ߣߊ߫߸ ߒ߬ߓߊ߬ ߏ߬ ߟߋ߬ ߞߍ߫ ߘߊ߫ ߟߊ߲߬ߔߊ߯ߛߌ ߏ߬ ߟߎ߫ ߖߍ߲ߛߍ߲ ߘߌ߫ ߞߵߊ߬ߟߎ ߕߏ߫ ߦߋ߲߬ ߛߊ߫߸ ߊ߬ߟߎ߫ ߞߊ߬ ߝߎ߯ߕߊ߫ ߕߊ߬ ߞߊ߬ ߖߊ߬ߟߏ߲߬ ߟߴߊ߬ ߞߊ߲߬ ߞߏ߫ (ߝߎ߯ߕߊ߫-ߖߊ߬ߟߏ߲߫).
ߖߊ߬ߟߏ߲߫ ߟߊ߲߬ߔߊ߯ߛߌ ߟߎ߬
ߖߊ߬ߟߏ߲߬ ߖߡߊߣߊ ߕߘߍ߬ ߦߋ߫ ߡߊ߲߬ߘߋ߲߫ ߝߊ߰ߡߊ߬ߟߊ ߞߊ߬ߝߏ ߘߏ߫ ߟߋ߬ ߘߌ߫ ߡߍ߲ ߠߎ߬ ߕߘߍ߬ ߘߊ߫ ߡߊ߲߬ߘߋ߲߫ ߞߟߍ ߟߎ߬ ߘߐ߫߸ ߞߍߙߍ߲ߞߍߙߍ߲ߣߌ߲ߦߟߊ߫ ߞߙߌߣߊ߬ ߞߟߊߓߍ߲ ߣߌ߫ ߘߏ߫ ߜߘߍ߫ ߟߎ߫. ߞߍ߬ߟߍ ߞߐ ߘߐ߫߸ ߡߊ߲߬ߘߋ߲߫ ߕߘߍ߬ ߦߋ߫ ߞߎ߲߬ߠߊ߬ߛߌ߰ߟߊ ߟߥߊ߫ ߟߊ߫ ߦߋ߲߬ ߛߐ߲߬ ߞߘߊߎ߫ ߡߍ߲ ߠߎ߬ ߕߘߍ߬ ߞߍ߫ ߟߊ߫ ߖߊ߲߰ߞߊ ߟߎ߬ ߣߌ߫ ߞߏߦߌ߲ߞߊ ߟߎ߬ ߘߌ߫ ߞߍ߬ߣߍ߲߸ ߤߊ߲߯ ߏ߬ ߥߊ߫ ߘߊ߫ ߟߊߓߊ߲߫ ߏ߬ ߟߎ߬ ߟߊ߫ ߛߌ߰ߟߌ ߡߊ߬ ߦߋ߲߬ ߠߎ߬ ߘߐ߫.
ߛߎߡߊߥߙߏ߫ ߞߊ߲ߕߍ߫ ߘߊ߬ߘߌ߬ߣߍ߲ ߞߙߌߣߊ߬ ߞߟߊߓߍ߲ ߘߐ߫ ߁߂߃߆ ߟߊ߫߸ ߏ߬ ߞߍ߫ ߘߊ߫ ߞߎ߲߬ߠߊ߬ߖߌ߮ ߘߌ߫ ߛߏ߬ߛߏ߫ ߡߙߊ߬ߓߊ߮ ߟߎ߬ ߣߌ߫ ߞߎߓߋߘߊ ߛߌ߰ߓߊ߮ ߟߎ߬ ߞߊ߲߬߸ ߞߊ߬ ߝߎ߲ߘߌ߫ ߞߊ߬ ߥߊ߫ ߖߊ߬ߟߏ߲߫ ߖߡߊߣߊ ߘߐ߫. ߏ߬ ߟߎ߬ ߥߊ߫ ߘߊ߫ ߢߊߛߎߡߊ߫ ߦߋ߲߬ ߥߊ߯ߕߌߖߊ߲ ߞߘߐ߫߸ ߏ߬ ߟߎ߫ ߕߎ߲߬ ߓߘߊ߫ ߝߟߐ߫ ߡߊ߬ߣߌ߲߬ߞߊ߬ߞߊ߲ ߓߌ߬ߟߊ߬ ߟߊ߫ ߞߊ߬ ߖߊ߬ߟߏ߲߬ߞߊ߬ߞߊ߲ ߕߊ߬.
ߝߌߟߊ ߟߎ߬ ߞߎ߲߬ߓߐ
ߝߌߟߊ ߟߎ߬ ߟߊ߫ ߘߏ߲߬ߠߌ߲ ߘߐ߬ߝߐ ߟߐ߲ߣߍ߲߫ ߕߍ߫ ߒߠߋ ߖߍ߬ߘߍ ߓߟߏ߫ ߡߎߣߎ߲߬߸ ߊ߬ ߞߏ߬ߣߌ߲ ߟߐ߲ߣߍ߲߫ ߦߋ߫ ߞߏ߫ ߝߌߟߊ߫ ߛߏ߫ ߝߟߐ ߡߍ߲ ߟߐ߬ ߘߊ߫ ߝߎߕߊ߫ ߖߊ߬ߟߏ߲߫߸ ߞߴߏ߬ ߟߋ ߦߋ߫ ߕߌ߲߬ߓߏ߲߫ ߘߌ߫.
ߝߌߟߊ ߟߎ߬ ߣߴߊ߬ߟߎ߫ ߟߊ߫ ߣߛߌ߬ ߞߙߎ ߟߎ߬ ߟߋ߬ ߣߊ߬ ߘߊ߫ ߖߊ߬ߟߏ߲߫߸ ߊ߬ ߣߴߊ߬ߟߎ߫ ߘߋ߲ߡߛߏ߫ ߗߋ߲߰ߓߊ ߟߎ߫߸ ߞߏ߫ ߝߌ߬ߟߊ ߏ߬ ߟߎ߫ ߟߋ߬ ߞߊ߬ ߝߊ߲߬ߞߊ߬ ߘߌ߫ ߝߌߟߊ ߟߎ߬ ߡߊ߬ ߖߊ߬ߟߏ߲߬ ߛߌ߮ ߘߐ߫ ߞߏߛߓߍ߫߸ ߓߊ ߏ߬ ߞߵߊ߬ ߕߘߍ߬ ߣߛߌ߬ ߞߏ ߘߐߓߎ߰ߣߍ߲߫ ߕߍ߫ ߡߊ߲߬ߘߋ߲߫ ߘߎ߯ߞߟߏ ߞߊ߲߬ ߓߊߞߍ߫.
ߝߌߟߊ ߟߎ߬ ߞߵߊ߬ߟߎ߫ ߘߋ߲ߡߛߏ߫ ߛߎ߲ߞߎߘߎ߲߫ ߗߋ߲߱ ߠߎ߬ ߘߌ߫ ߖߊ߬ߟߏ߲߬ߞߊ߫ ߞߊ߯ߝߙߌ ߟߎ߬ ߡߊ߬ ߝߘߎ ߟߊ߫ ߸ ߏ߬ ߞߍ ߏ߬ ߟߎ߫ ߞߵߊ߬ߟߎ ߟߊߝߌ߬ߛߊ߬ߦߊ ߘߊߡߌ߬ߣߊ߬ ߒ߬ ߓߊߘߋ߲ ߛߏ߬ߛߏ ߟߎ߬ ߘߌ߫߸ ߞߊ߬ ߕߴߏ߬ ߟߎ߫ ߟߊߥߟߌ߬ ߟߊ߫ ߛߣߍ߬ߞߍ߬ ߘߎ߰ ߓߘߍߓߘߍ ߟߎ߬ ߞߊ߲߬ ߞߵߏ߬ ߟߎ߬ ߘߌ߫ ߝߌߟߊ ߟߎ߬ ߡߊ߬߸ ߝߌߟߊ ߟߎ߬ ߕߊ߬ߡߌ߲߬ ߘߊ߫ ߘߐߝߎߙߋ߲߫ ߠߊ߫ ߞߊ߬ ߛߏ߬ߛߏ ߟߎ߬ ߘߐߜߙߐ߬߸ ߞߵߏ߬ ߟߎ߬ ߓߐ߫ ߡߐ߰ߘߐ߬ߜߍ߬ߦߊ ߟߊ߫ ߞߵߊ߬ߟߎ߫ ߞߍ߫ ߡߐ߰ ߡߊߖߌ߰ߣߍ߲ ߠߎ߬ ߘߌ߫; ߛߏ߬ߛߏ ߟߎ߬ ߞߵߊ߬ߟߎ߫ ߢߊ ߡߊߖߌ߰ ߏ߬ ߟߋ ߝߍ߬ ߞߊ߬ ߥߟߌ߬ ߖߊ߬ߟߏ߲߫ ߞߊ߬ ߦߌ߬ߙߌ߲߬ߘߌ߫ ߞߐ߰ߖߌ߬ߘߊ ߟߊ߫ ߞߊ߬ ߥߴߊ߬ߟߎ߫ ߡߊߖߌ߰ ߓߜ߭ߊ ߟߎ߬ ߝߍ߬ ߦߋ߲߬߸ ߏ߬ ߟߋ ߞߵߏ߬ ߟߎ߬ ߟߊߛߋ߫ ߞߐ߰ߖߌ߬ߘߊ ߟߊ߫ ߦߋ߲߬߸ ߡߍ߲ ߞߍߣߍ߲߫ ߘߌ߫ ߞߍ߫ ߝߊ߯ߘߐߞߍ߫ ߁߇߲ ߣߌ߫ ߁߈߲ ߠߎ߬ ߘߏ߫ ߘߐ߫ ߞߋߟߋ߲߫ ߠߊ߫.
ߓߍ߯ ߘߏ߲߬ ߞߵߊ߬ ߟߐ߲߫ ߞߏ߫ ߝߐߢߐ߲߯ߞߐ ߟߋ߬ ߦߋ߫ ߛߣߍ߬ߞߍ߬ߟߊ ߣߌ߫ ߓߌߦߊ߲ߕߌ߮ ߟߎ߬ ߕߍ߫ ߛߐ߲߬ ߞߘߊߎ߫. ߒ߬ߓߊ߬ ߜߐ߬ߛߐ߲߬ߞߐ ߏ߬ ߟߎ߫ ߥߟߌ߬ߣߍ߲ ߝߌߟߊ ߟߎ߬ ߣߌ߫ ߟߊ߲߬ߔߊ߯ߛߌ ߟߎ߬ ߕߍ߫߸ ߝߌߟߊ ߟߎ߬ ߕߘߍ߬ ߦߋ߫ ߣߌ߬ߛߌ ߟߋ߬ ߘߌ߫ ߟߊ߫ ߞߎ߲߬ߠߊ߬ߛߌ߰ߟߊ ߟߎ߬ ߡߊ߬ ߛߐ߲߬ ߛߴߏ߬ ߟߎ߬ ߘߌ߫ ߞߕߌ ߘߌߦߴߊ߬ߟߎ߫ ߟߊ߫߸ ߞߵߊ߬ ߕߘߍ߬ ߟߌ ߟߋ߬ ߕߘߍ߬ ߦߋ߫ ߞߍ߫ ߟߴߏ߬ ߟߎ߫ ߟߊߘߌߦߊ߫ ߝߋ߲ ߘߌ߫ ߞߘߐ߬ߡߊ߲߫߸ ߏ߬ ߟߎ߬ ߘߌ߫ ߖߏ ߘߌ߫ ߕߎߙߊߣߍ߲߫ ߕߌ߮ ߡߊ߬: ߏ߬ ߟߋ ߛߌߦߊߦߊ߫ ߘߊ߫ ߝߎߚߎ߫ ߝߏ߫ ߖߊ߬ߡߊ ߖߍ߲ߛߍ߲߫ ߘߊ߫ ߞߊ߬ ߕߊ߬ߡߌ߲߬ ߞߣߍ ߘߐߞߊ߬ ߟߊ߫ ߝߌߟߊ ߟߎ߬ ߢߍ߫߸ ߡߍ߲ ߠߎ߬ ߓߊ߯ ߘߐߜߍ߬ߘߍ߲߬ ߥߟߊ߫ ߞߊ߬ ߡߊߝߋ߬ߙߋ߲߬ߝߋߙߋ߲߫߸ ߏ߬ ߟߎ߬ ߘߌ߫ ߥߊ߫, ߝߴߊ߬ ߣߊ߬ ߘߊ߫ ߟߊߓߊ߲߫ ߛߊ߲߬ߘߊ ߡߊ߬ ߞߏ߫ (ߕߎߙߊߣߍ߲ ߓߘߊ߫ ߟߌߘߊ߮ ߘߐߕߋ߬).
ߖߊ߬ߟߏ߲߬ߞߊ ߟߎ߬ ߟߊߝߋߝߋ
ߝߌߟߊ ߟߎ߬ ߛߌߦߊߦߊߣߍ߲ ߖߊ߬ߟߏ߲߬ߞߊ ߟߎ߬ ߡߊ߬߸ ߏ߬ ߞߵߊ߬ ߕߘߍ߬ ߒ߬ ߓߘߊ߫ ߡߊ߲߬ߘߋ߲߬ ߛߌߦߊ ߝߊ߲߬ߓߊ ߓߍ߯ ߓߘߊ߫ ߦߋ߲߬ ߘߐߞߊ߬ ߞߵߊ߬ ߕߴߊ߬ ߝߊ߬ߙߊ߲߬ߝߊ߬ߙߊ߲߬ߠߊ ߟߎ߬ ߣߌ߫ ߖߊ߬ߟߏ߲߬ߞߊ ߟߎ߬ ߡߊ߬߸ ߝߌߟߊ ߟߎ߬ ߥߙߊ߬ ߘߊ߫ ߖߊ߬ߟߏ߲߬ߞߊ ߟߎ߬ ߡߊ߬ ߤߊ߲߯ ߞߵߊ߬ ߟߊߓߊ߲߫ ߊ߬ߟߎ߬ ߟߊߝߋߝߋ ߡߊ߬߸ ߡߍ߲ ߠߎ߬ ߛߐ߲߬ ߘߊ߫ ߝߌߟߦߊ ߣߌ߫ ߝߌߟߊ߫ ߡߙߊ ߟߎ߬ ߡߊ߬߸ ߏ߬ ߟߎ߫ ߓߊ߬ߛߊ߲߬ ߘߊ߫ ߝߌߟߊ ߟߎ߬ ߟߊ߫; ߡߍ߲ ߠߎ߬ ߡߊ߫ ߛߐ߲߬ ߝߌߟߊ߫ ߡߙߊ ߡߊ߬߸ ߟߎ߫ ߘߏ߲߬ ߘߊ߫ ߡߊ߲߬ߘߋ߲߫ ߞߙߎ߫ ߝߌ߬ߟߊ߬ ߟߎ߫ ߘߌ߫: ߞߙߎ ߞߋߟߋ߲ ߥߊ߫ ߘߊ߫ ߛߌ߯ߙߌ߲߫ ߞߎ߲߬ߕߋߟߋ߲ ߘߐ߫ ߞߊ߬ ߥߴߊ߬ߟߎ߫ ߛߌ߰ ߞߙߎ߬ߞߊ߲߬ ߖߡߊߣߊ ߘߐ߫߸ ߊ߬ ߦߋ߫ ߝߐ߫ ߟߴߏ߬ ߟߎ߫ ߡߊ߬ ߦߋ߲߬ ߝߛߊߦߌ߫ ߞߏ߫ ߖߊ߬ߟߏ߲߬ߞߊ ߟߎ߫߸ ߞߵߊ߬ ߕߘߍ߬ ߊ߬ߟߎ߬ ߕߍ߫ ߖߊ߬ߟߏ߲߬ߞߊ߬ߞߊ߲ ߡߍ߲ ߠߊ߫ ߞߎߡߊ߫ ߕߍ߫ ߞߴߊ߬ߟߎ߫ ߘߴߊ߬ ߝߐ߫; ߞߙߎ߫ ߝߌߟߊߣߊ߲ ߠߎ߬ ߥߊ߫ ߘߴߊ߬ߟߎ߫ ߛߌ߰ ߛߊ߲ߞߊߙߊ߲ߞߊ ߟߎ߬ ߝߍ߬ ߛߊ߲ߞߊߙߊ߲߫ ߥߎߟߊ ߞߣߐ߫߸ ߒ߬ߓߊ߬ ߏ߬ ߟߎ߫ ߟߋ߬ ߦߋ߫ ߘߊߓߏߟߊ߫ ߣߌ߫ ߝߙߊߣߊ߫ ߟߎ߫ ߣߌ߫ ߛߙߊ߬ߟߏ߲߫ ߞߐ߬ߘߎ߮ ߘߐ߫߸ ߒ߬ߓߊ߬ ߏ߬ ߟߎ߫ ߟߋ߬ ߦߋ߫ ߖߊ߬ߟߏ߲߬ߞߊ߬ߞߊ߲ ߝߐ߫ ߟߊ߫, ߒ߬ߞߵߊ߬ߟߎ߫ ߣߌ߫ ߛߏ߬ߛߏ ߟߎ߬ ߟߊ߫ ߞߊ߲߫ ߞߋߟߋ߲߫ ߝߐ ߣߴߊ߬ ߕߊ߫߸ ߊ߬ߟߎ߫ ߣߌ߫ ߡߊ߬ߣߌ߲߬ߞߊ ߟߎ߬ ߟߋ߬ ߦߋ߫ ߞߏ߫ ߡߊ߬.
ߒ߬ߓߊ߬ ߝߌߟߊ ߟߎ߬ ߘߛߍ߫ ߘߊ߫ ߟߊ߲߬ߔߊ߰ߛߌ ߡߍ߲ ߠߎ߬ ߟߊ߫ ߞߟߍߞߕߍ߫߸ ߏ߬ ߟߋ ߦߋ߫ ߖߊ߲߰ߞߊ ߟߎ߬ ߣߌ߫ ߛߏ߬ߣߌ߲߬ߞߋ ߟߎ߬ ߣߌ߫ ߞߎ߯ߙߎ߫ ߡߊߣߌ߲ߞߊ ߟߎ߬ ߣߌ߫ ߎߙߋߞߓߊ߫ ߡߊߣߌ߲ߞߊ ߟߎ߬ ߘߌ߫. ߓߊߏ߬ ߊ߬ߟߎ߬ ߣߌ߫ ߡߙߊ߬ߞߊ ߟߎ߬ ߣߌ߫ ߖߊ߲߰ߞߊ ߟߎ߬ ߓߍ߯ ߕߘߍ߬ ߦߋ߫ ߘߌ߯ߣߊ߫ ߞߋߟߋ߲ (ߛߌ߬ߟߊ߬ߡߊ) ߠߋ߬ ߘߐ߫ ߊ߬ ߣߴߊ߬ߟߎ߫ ߓߟߏߡߟߊߣߍ߲߫ ߕߘߍ߬ ߦߋ߫ ߘߊ߬ߟߎ߫ ߞߋߟߋ߲ ߠߎ߬ ߟߋ߬ ߡߊ߬ ߣߊߟߌ߬ߡߎ߲߫ ߡߏߙߌߦߊ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߝߌߟߊ ߦߌߟߡߊ:ߖߊ߬ߟߏ߲߬ ߝߌߟߊ ߟߎ߬ ߦߌߟߡߊ:ߊߝߙߌߞߌ߬ ߛߌߦߊ ߘߏ߫ ߦߌߟߡߊ:ߝߎߕߊ߫-ߖߊ߬ߟߏ߲߫ ߘߐ߬ߝߐ
ߦߊ߲ߝߏߦߌߟߊ߫
ߦߊ߲ߝߏߦߌߟߊ߫ ߞߊ߬ ߜߊ߲ߞߎ߲ߠߌ߲߫ ߘߊߡߌ߬ߣߊ߬ ߓߟߐߟߐ߫ ߟߊ߫ ߓߌ߲ߠߊߥߎߟߋ߲߫ ߂߀߀߅ ߟߊ߫߸ߊ߬ߟߎ߫ ߕߎ߲߬ ߦߋ߫ ߞߐߓߌߟߊ( ߝ߭ߋߛߊߕ) ߟߊ߫ ߓߊ߯ߙߊ ߟߊ߫߸ߡߊ߲߬ߕߏ߲߬ߕߍ߬ߦߊ ߤߋߟߋ߲߫ ߞߟߋߙ ߕߊ߲ߓߊ߲߫ ߘߏ߫ ߛߘߊ߫ ߘߐ.
ߦߊ߲ߝߏ߲߬ ߁߂
ߦߊ߲ߝߏߦߌߟߊ߫ ߡߙߊ߬ߓߊ߰ߘߊ ߞߊ߬ߝߏ߬ߙߋ߲߬  ߁߂ߘߐ߫߸
ߛߙߋ ߡߎ߬ߛߊ߬ ߊ߬ ߣߌ߫ ߛߊ߬ߡߎ߲߬ ߞߊ߬ߝߏ߬ߙߋ߲ ߘߎ߰ ߁߇ ߛߙߍߘߍ ߝߟߍ߫ ߣߌ߲߬ ߸
߁-ߛߋ߬ߞߙߐ߬ߟߋ߲߬
߂-ߓߊ߲߬ߞߎ߲߬ߡߣߊ߬
߃-ߛߌߣߏ߫
߄-ߖߙߊ߬ߣߌ߬
߅-ߞߐ߲߬ߣߊ߬
߆-ߓߊߘߞߎ߫
߇-ߖߌ߲ߓߟߊ߫
߈-ߡߊ߬ߞߊ߲߬ߢߣߊ߬
߉-ߗߌ߬ߢߍ߬ߕߞߏ߫
߁߀-ߛߊߢߎߡߊ߲ߟߋ߲߫
߁߁-ߛߣߊߞߙߐߓߊ߫
߁߂-ߓߙߍ߬ߓߞߐ߬ߟߊ߬
߁߃ߘߍ߲߬ߓߊߘߎ߱ ߦߙߐ߬ߟߊ߬
߁߄-ߛߐߟߋ߲ߞߘߐ߫
߁߅-ߡߏ߬ߙߌ߬ߓߊ߰ߟߊ߬
߁߆-ߛߊ߬ߡߙߐ߬ߟߊ߬
߁߇-ߜߊ߲߬ߛߟߎ߬ߝߎߞߊ߫ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߦߊ߲ߝߏߦߌߟߊ߫ ߦߌߟߡߊ:ߛߌߞߊߛߏ߬ ߦߌߟߡߊ:ߡߊ߬ߟߌ߬ߓߊ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߓߜ߭ߎ߬ߣߌ߫
ߓߜ߭ߎ߬ߣߌ߫ ߦߋ߫ ߡߊ߬ߟߌ ߞߊ߬ߝߏ߬ߙߋ߲ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߓߜ߭ߎ߬ߣߌ߫ ߞߏ߰ߙߌ ߛߏߓߊ ߘߌ߫ ߓߜ߭ߎ߬ߣߌ߫ ߕߌ߲߬ߞߎߘߎ߲ ߘߐ߫߸ ߡߍ߲ ߦߋ߫ ߞߎߘߍ߫ ߁߇߀ ߟߊ߫ ߓߡߊ߬ߞߐ߫ ߥߙߏ߬ߘߎ߮-ߕߟߋ߬ߓߐ ߘߐ߫߸ ߊ߬ ߣߌ߫ ߞߎߘߍ߫ ߂߁߀ ߠߊ߫ ߛߌߞߊߛߏ߬ ߕߟߋ߬ߓߋ ߘߐ߫. ߓߜ߭ߎ߬ߣߌ߫ ߦߋ߫ ߡߊ߬ߟߌ ߞߎ߲߬ߠߊ߬ߛߌ߰ߟߌ ߕߌ߲߬ߞߎߘߎ߲߫ ߁߁߭ ߠߋ߬ ߘߌ߫.
ߓߜ߭ߎ߬ߣߌ߫ ߞߘߐ ߦߋ߫ ߕߏߘߊ\ߓߎ߰ߘߊ ߟߋ߬ ߘߌ߫ ߒߞߏ ߘߐ߫. ߝߊ߬ߘߌ߬ߡߊ߬ߞߟߏ ߡߊ߬ߘߎ߮ ߘߐ߫߸ ߕߏ߬ߟߊ߲߬ߕߊ߲߬ ߛߘߍ ߥߙߍߓߊߓߊ ߟߋ߬ ߦߋ߫ ߓߜ߭ߎ߬ߣߌ߫ ߓߟߏ߫ ߡߍ߲ ߠߎ߬ ߓߍ߯ ߘߐ߫ ߡߐ߬ߟߐ߲߬ߡߊ ߦߋ߫ ߓߜ߭ߎ߬ߣߌ߫ ߝߊ߬ߘߌ߬ߡߊ߬ߞߟߏ ߘߍ߭ (union sportive de bougiuni-USB) ߟߋ߬ ߘߌ߫ ߡߍ߲ ߦߋ߫ ߕߎ߬ߜߍ߬ߕߎ߬ߜߍ߬ ߟߊ߫ ߕߟߊߞߏ߫ ߝߟߐߡߊ (première division) ߘߐ߫ ߣߴߊ߬ ߝߊ߲߭ ߞߊ߬ ߡߊ߬ߟߌ ߖߌߟߊߝߍ ߕߊ߬ ߂߀߁߂ ߟߊ߫ ߢߊߙߋߟߊ߫ ߛߌ߲ߘߌߟߊ߫ ߁߁ (11 créateurs de Niréla) ߞߘߐ߫߸ ߏ߬ ߡߍ߲ ߦߋ߫ ߓߡߊ߬ߞߐ߫ ߛߘߍ ߘߏ߫ ߘߌ߫. ߊ߬ ߣߌ߫ ߓߊߎߟߋ ߝߎߕ߸ ߓߑߟߊߞ ߛߑߕߊ߯ߙ߸ ߊ.ߍߛ ߛߊ߬ߞߙߐ߬ߡߋߙߌ߫߸ ߊ߬ ߣߌ߫ ߍߝ.ߛߋ ߞߎߡߊߛߋ߫. ߕߏ߬ߟߊ߲߬ߕߊ߲߬ ߝߊߝߊ (Stade) ߘߏ߫ ߦߋ߫ ߓߜ߭ߎ߬ߣߌ߫ ߛߌ߰ߦߌߟߊ߫ ߄߀߀߀ ߦߋ߫ ߡߍ߲ ߠߊ߫ ߣߴߊ߬ ߕߐ߯ߟߊߣߍ߲߫ ߦߋ߫ ߡߎߛߊ߫ ߖߊ߬ߞߌ߬ߕߋ߬ ߟߊ߫ ߣߴߊ߬ ߦߋ߫ ߞߟߌ߫ ߟߊ߫ ߞߏ߫ ߎ߯ߕߊ߫ (UTTA), ߡߊ߬ߟߌ ߓߌߓߌ ߕߏߟߏ߲ߠߊ߫ ߞߘߐ ߘߏ߫
ߘߐ߬ߝߐ
ߓߜ߭ߎ߬ߣߌ߫ ߟߋ߬ ߦߋ߫ ߞߊ߬ߝߏ߬ߙߋ߲߬ ߕߊ߲߬ߣߌ߬ߣߊ߯ߣߌ߲ߠߊ߲ ߘߌ߫ ߡߍ߲ ߠߎ߬ ߛߌ߲ߘߌ߫ ߘߊ߫ ߝߊ߬ߙߊ߲߬ߛߌ߬ ߥߙߎߣߍߦߟߊ ߟߎ߬ ߓߟߏ߫ ߝߊ߬ߙߊ߲߬ߛߌ߫ ߛߎ߬ߘߊ߲߫. ߞߊ߬ߙߌ߬ߝߐ ߁߀, ߁߈߉߄ ߠߊ߫߸ ߓߜ߭ߎ߬ߣߌ߫ ߣߊ߬ ߘߊ߫ ߞߍ߫ ߊ߬ߟߎ߫ ߟߊ߫ ߞߎ߲߬ߠߊ߬ߛߌ߰ߟߌ ߞߎߓߋߘߊ ߘߌ߫ ߊ߬ߟߎ߬ ߟߊ߫ ߞߎ߲߬ߠߊ߬ߛߌ߰ߟߊ߫ ߝߟߐ ߡߊߞߍ ߘߐ߫ ߦߋ߲߬ ߠߋ߸ ߣߊߟߌ߬ߡߎ߲߫ ߘߊ߯ߕߌ߮ ߜ߭ߎߙߏߘ ߘߌ߫. ߞߐ߲ߛߐ߲ߧߊߟߌ ߛߓߍߞߘߐ ߓߊߖߎߡߊ ߟߋ߬ ߟߊߡߙߊ߬ߣߍ߲߫ ߦߋ߫ ߓߜ߭ߎ߬ߣߌ߫ ߓߟߏ߫ ߏ߬ ߡߍ߲ ߖߋ߬ߣߌ߲߬ ߘߊ߫ ߁߉߉߁ ߕߙߊߓߊ ߖߊ߲߬ߖߏ߲ ߝߍ߬߸ ߡߍ߲ ߞߊ߬ ߡߎߛߊ߫ ߕߙߊߥߟߋ߫ ߟߊ߫ ߡߙߊ߬ߞߊ߲ ߠߊߛߴߊ߬ ߘߊ߲߬ ߠߊ߫.
ߘߎ߰ߡߊ߬ߛߓߍ
ߓߜ߭ߎ߬ߣߌ߫ ߤߊ߬ߙߌ߬ߖߍ ߞߍߣߍ߲߫ ߦߋ߫ ߛߎ߬ߘߊ߲߫ ߓߊ߲ߘߊߖߌߦߊ ߛߎ߯ߦߊ ߟߋ߬ ߘߐ߫.
ߊ߬ ߝߊ߲߬ߝߘߊ߬ߧߊ ߦߋ߫ ߓߋ߬ߝߘߍ߫ ߇߀߀ ߟߋ߬ ߘߌ߫. ߓߜ߭ߎ߬ߣߌ߫ ߛߌ߰ߓߊ߮ ߦߋ߫ ߡߐ߰ ߈߀߆߀߀ ߟߋ߬ ߘߌ߫߸ ߡߍ߲ ߠߎ߬ ߝߊ߲߬ߓߊ ߦߋ߫ ߒߞߏߝߐߟߊ ߣߌ߫ ߝߌߟߊ ߟߎ߬ ߘߌ߫. ߊ߬ ߓߌ߬ߞߎ߲ ߠߊ߫߸ ߡߊ߬ߟߌ ߛߌߦߊ ߣߴߊ߬ ߟߐ߲ߠߌ߲ߦߊ ߝߊ߲߬ߓߊ ߓߍ߯ ߘߏ߫ ߦߋ߫ ߦߋ߲߬. ߞߵߊ߬ ߟߴߊ߬ ߞߊ߲߬߸ ߓߊ߲ߓߊߙߊ߲߫ ߣߌ߫ ߝߌߟߊ ߟߎ߬ ߣߌ߫ ߘߜ߭ߐ߬ߣߐ ߟߎ߬߸ ߓߎߥߊ ߟߎ߬߸ ߛߏ߬ߣߌ߲߬ߞߋ ߟߎ߬߸ ߛߐ߲ߙߊߌ ߟߎ߬߸ ߕߡߊߛ߭ߍߞ ߟߎ߫߸ ߛߣߍߝߐ ߟߎ߬߸ ߡߌߢߊ߲ߞߊ ߟߎ߬߸ ߡߊ߬ߣߌ߲߬ߞߊ ߟߎ߬߸ ߊ߬ ߣߌ߫ ߘߏߜߘߍ߫ ߟߎ߫ ߡߍ߲ ߠߎ߬ ߕߟߊߣߍ߲ ߦߋ߫ ߝߙߊߓߊ߬ ߘߜ߭ߎ߬ߣߌ߲ߠߊ߫߸ ߢߍߓߟߊ߫ ߡߊ߬ߘߌ߬ߣߊ߫߸ ߖߟߊߣߍ߲ߞߘߐ߫߸ ߤߙߍߡߊߞߐߣߐ߲߫ ߛߏߞߣߐߟߊ߸ ߤߙߍߡߊߞߐߣߐ߲߫ ߞߐ߬ߘߎ߮߸ ߡߊ߬ߛߊߓߌߟߊߞߎߙߊ߫߸ ߕߏߙߞߊߓߜ߭ߎ߫߸ ߣߊߢߙߍߟߊ߫߸ ߝߙߊߓߊ߫ ߕߡߎ߫ (ߕߏ߲ߓߏ߲߫)߸ ߥߊߛߏߟߏ߲ߓߜ߭ߎ߫߸ ߤߊߡߎߘߟߊߦߌ߸ ߊ߬ ߣߌ߫ ߓߍ߬ߙߍ߲߬ߓߜ߭ߎ߫. ߛߊ߲߬-ߊ߲߯-ߛߊ߲߬߸ ߢߊ߰ߢߊ߰ߟߊ ߥߊ߯ ߦߙߌߞߊ ߟߋ߬ ߦߋ߫ ߟߊߛߣߍ߫ ߓߜ߭ߎ߬ߣߌ߫ ߡߊ߲߬ߕߏ߲߬ߕߍ߬ߦߊ ߢߊ߰ߢߊ߰ ߘߌߘߊߘߌ ߟߊ߫ ߞߎ߲߬ ߠߊ߫. ߓߜ߭ߎ߬ߣߌ߫ ߟߋ߬ ߦߋ߫ ߓߊߣߌߡߣߐߕߍ (ߓߊ ߣߌ߫ ߡߣߐ ߕߍߟߊ «ߕߎ߬ߡߊ߬ ߘߐ߫») ߞߎߓߋߘߊ ߘߌ߫. ߓߊߣߌߡߣߐߕߍ ߞߊ߬ߝߏ߬ߓߏߟߏ߲ ߘߏ߲߬ ߦߋ߫ ߓߊߥߎߟߋ߲ ߣߌ߫ ߞߐ߭ ߡߍ߲ ߕߐ߯ ߞߏ߫ ߡߣߐ߫߸ ߏ߬ ߟߎ߫ ߝߌ߬ߟߊ ߕߍߟߊ ߟߋ߬ ߞߏ߫ ߘߌ߫.
ߞߊ߬ߙߊ߲
thumb|ߞߊ߬ߟߊ߲߬ߛߏ ߊ߬ߟߌ߬ߡߊߡߌ߲߫ ߕߌ߲ߓߏ߫
ߓߜ߭ߎ߬ߣߌ߫ ߘߎ߲ߓߎ ߛߌ߲ߘߌ߫ ߘߊ߫ ߕߙߊߓߊ ߟߋ߬ ߟߊ߫ ߂߀߁߀ ߠߊ߫.
ߞߊ߬ߙߊ߲߬ߕߊ ߓߊߖߎߟߞߊ ߣߌ߫ ߛߊ߯ߘߊ߫ ߝߌߟߊߣߊ߲ ߥߙߍߓߊߓߊ ߟߋ߬ ߦߋ߫ ߓߜ߭ߎ߬ߣߌ߫. ߝߊߦߌߘߊ߫ ߞߌ߲߬ߘߊ ߓߍ߯ ߣߴߊ߬ ߕߊ߫ ߞߊ߬ߟߊ߲߬ߛߏ ߓߊߖߎߟߞߊ ߟߋ߬ ߦߋ߫߸ ߒ߬ߞߊ߬ ߊ߬ߟߎ߬ ߓߍ߯ ߘߐ߫ ߝߟߐߡߊ ߟߋ߬ ߦߋ߫ ߊ߬ߟߌ߬ߡߊߡߌ߲߫ ߕߌ߲ߓߏ߫ ߟߞߊ߬ߙߊ߲߬ߠߌ߲߬ ߞߙߎ (groupe scolaire Almamy timbo) ߘߌ߫ ߏ߬ ߡߍ߲ ߦߋ߫ ߡߊ߬ߘߌ߬ߣߊ߫ ߞߌ߲߬ߘߊ ߟߊ߫. ߊ߬ ߣߌ߫ ߝߣߊ߫ ߝߘߏ߬ߓߊ߬ ߞߊߙߊ߲ߘߊ ߘߏ߫ ߦߋ߫ ߦߋ߲߬ ߍ߲ߛߑߔߍߞߑߕߍߙ ߞߊ߬ߟߌߟߎ߬ ߝߏߝߣߊ ߟߊ߫. ߞߵߊ߬ ߟߴߊ߬ ߞߊ߲߬ ߟߞߊ߬ߙߊ߲߬ߠߌ߲߬ ߢߣߊߓߊ߬ߛߊ߲߬ߣߍ߲ ߛ߭ߍ߲ߣ ߜ߭ߙߌߛ ߦߋ߫ ߞߊ߬ߙߊ߲߬ߘߊ ߏ߬ ߟߊ߫߸ ߞߊ߬ߙߊ߲߬ߘߊ (ߞߐߟߍߗ߭) ߡߌ߬ߛ߭ߍߟ ߊߟߍߙ߸ ߞߊ߬ߟߊ߲߬ߛߏ߫ ߓߟߏߡߊߞߊ߬ߣߍ߲ ߛߋߒߞߏߟߊߥߙߍ ߟߞߊ߬ߙߊ߲߬ߠߌ߲߬ ߞߊ߲ߡߊ߬߸ ߞߊ߬ߙߊ߲߬ߘߊ (ߟߌ߬ߛߋ) ߛߘߌ ߘߌߞߏ߫߸ ߛߍ߬ߣߍ ߘߋ߬ߙߌ߬ߘߊ (institut agro-pastorale), ߞߊ߬ߙߊ߲߬ߘߊ (ߟߌ߬ߛߋ) ߣߊ߬ߓߋ ߥߊߕߙߊ߫߸ ߟߞߊ߬ߙߊ߲߬ߠߌ߲߬ߠߊ ߟߎ߬ ߟߊߞߐ߯ߟߌ ߘߋ߬ߙߌ߬ߘߊ ߡߍ߲ ߦߋ߫ ߢߍߓߟߊ߫ ߞߌ߲߬ߘߊ ߟߊ߫ (l'Institut de Formation des maîtres situé Au quartier niébala), ߊ߬ ߣߌ߫ ߡߊ߲ߘߙߊߛߊ ߥߙߍߓߊߓߊ ߝߣߊ߫߸ ߏ߬ ߟߎ߬ ߘߏ߫ ߟߋ߬ ߦߋ߫ ߞߊ߲߬ߞߎ߬ ߡߎߛߊ߫ ߘߌ߫߸ ߘߊ߯ߙ ߤߊߘߌߛ ߘߌ߫߸ ߊ߬ ߣߴߌ߬ߡߊߡ ߛߋߞߎ߫ ߕߙߊߥߟߋ߫ ߘߌ߫.
ߓߐߢߐ߲߯ߡߦߊ
ߓߐߢߐ߲߯ߡߦߊ ߦߋ߫ ߓߜ߭ߎ߬ߣߌ߫ ߣߌ߫ ߡߍ߲ ߠߎ߬ ߕߍ߫;
ߏߙߌߟߊߞ (ߝߊ߬ߙߊ߲߬ߛߌ߫) ߞߊ߬ߦߌ߯ ߁߉߈߅ ߟߊ߫.
ߛߓߍߘߊ
ߓߙߋߤߌ߬ߡߊ߫ ߖߊ߬ߙߊ߫߸ ߞߐ߲ߛߐ߲ߧߊߟߌ ߕߎ߬ߡߊ ߟߊߒߞߎ߲߫ ߛߙߊ. ߏ߬ ߟߊߒߡߊ ߝߟߍ߫ ߓߜ߭ߎ߬ߣߌ߫ ߡߊ߬; ߁߈߉߃-߁߉߁߄, ߘߊ߬ߞߊ߯ߙߎ߫߸ ߖߊ߯ߓߘߊ ߛ߭ߍߌߞ ߊ߲ߕߊ߫ ߖߐߔ߸ ߁߉߉߈, ߞߜ ߅߁. + ߞߜ ߆ ߝߎ߲ߞߎ߲ (Mémoire de DEA).
ߦߟߌߡߊߛߙߋ ߟߎ߬
ߦߌߟߡߊ:ߓߜ߭ߎ߬ߣߌ߫ ߞߏ߰ߙߌ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߡߊ߬ߟߌ ߛߏ ߦߌߟߡߊ:ߡߊ߬ߟߌ ߓߏ߲߬ߘߊ
ߟߊߞߟߏߞߟߏߟߌ
ߟߊ߬ߞߟߏ߬ߞߟߏ߬ߟߌ߫ ߟߐ߲ߠߌ߲ߠߊ ߟߎ߬ ߝߍ߬ ߛߊ߫ : ߏ߬ ߟߎ߬ ߦߴߊ߬ ߡߊߟߐ߲߫ ߠߊ߫ ߟߋ߬ ߞߏ߫ ߟߐ߲ߠߌ߲ ߠߋ߬ ߦߴߊ߬ ߘߌ߫ ߡߍ߲߫ ߦߋ߫ ߡߐ߱ ߝߊ߲߬ߝߍ߬ߟߊ ߟߎ߬ ߟߊߘߊ߲ߠߊ ߘߏ߯ߣߍ߲ ߘߏ߯ߣߍ߲ ߞߊ߬ ߕߊ߯ ߛߎ߬ߘߎ߲߬ߧߊ߫ ߘߝߊߟߌ ߘߐ߫.
ߖߟߏߝߌ߲߫ ߞߟߍ
thumb|ߞߐߕߐ߮ ߣߌ߲߬ ߠߊߦߟߍ߬ߣߍ߲߬ ߦߋ߫ ߦߊ߲߬ ߞߴߊ߬ ߟߊߥߟߌ߬ ߊ߬ ߦߌ߬ߘߊ ߟߋ߬ ߡߊ߬ ߞߏ߫ ߞߎߡߘߊ ߣߌ߲߬ ߦߋ߫ ߞߎߡߊ߫ ߟߊ߫ ߡߊ߲߬ߘߋ߲߫ ߖߊ߲߬ߖߏ߲ ߘߏ߫ ߟߋ߬ ߞߊ߲߬ ߖߟߏߝߌ߲߫ ߞߟߍ߫ ߕߘߍ߬ ߦߋ߫ ߞߍ߬ߟߍ ߟߋ߬ ߘߌ߫ ߡߍ߲ ߠߊߥߟߌ߬ ߘߊ߫ ߓߐ߬ߘߍ߬ߓߐ ߘߏ߫ ߟߊߕߐ߲ ߡߊ߬. ߖߟߐߝߐ߫ ߥߟߊ߫ ߥߟߐߝߐ߫ ߡߊ߲ߛߊ ߟߋ߬ ߞߊ߬ ߡߊ߲߬ߘߋ߲߫ ߡߊ߲ߛߊ ߟߊ߫ ߛߏ߭ ߟߎ߬ ߡߌ߬ߘߊ߫ ߛߏ߬ ߛߊ߲߬ߠߊ ߟߎ߬ ߟߊ߫.
ߡߊ߲߬ߘߋ߲߬ ߡߊ߲ߛߊ ߞߊ߬ ߞߍ߬ߟߍ ߡߍ߲ ߠߊߥߌ߬ߟߌ߫ ߏ߬ ߘߐ߫߸ ߏ߬ ߟߋ ߞߟߌ߫ ߘߊ߫ ߡߊ߲߬ߘߋ߲߬ߞߊ ߟߎ߬ ߓߟߏ߫ ߞߏ߫ ߖߟߏߝߌ߲߫ ߞߟߍ. ߞߟߍ߬ߓߏ߬ߟߏ߲߬ ߘߊ߲ߘߐ߫ ߘߏ߲߬ ߘߊ߫ ߕߎߙߊߡߊ߲߫ ߠߋ߬ ߓߟߏ߫ ߞߊ߬ ߥߊ߫ ߞߍ߬ߟߍ ߏ߬ ߟߊ߬ߥߛߊ ߛߐ߬ߘߐ߲߬ ߝߊߛߏ ߢߍ߫.
ߛߊ߲߬ߠߌ߲߬ ߛߘߍ ߟߊߥߌ߬ߟߌ
ߡߊ߲߬ߛߊ ߟߋ߬ ߞߊ߬ ߛߊ߲߬ߠߌ߲߬ ߛߘߍ ߘߏ߫ ߟߊߥߟߌ߬ ߞߴߊ߬ߟߎ߬ ߦߋ߫ ߥߊ߫ ߛߏ߭ ߘߏ߫ ߟߎ߫ ߛߊ߲߬ ߞߊ߬ ߣߵߊ߬ ߘߌ߫ ߛߊ߫ ߝߊ߰ߡߊ߬ߟߊ ߛߏ߬ߟߊ ߟߎ߬ ߘߌ߫ ߡߊߞߊ߬ߝߏ߬. ߏ߬ ߟߎ߫ ߟߋ߬ ߥߊ߫ ߘߊ߫ ߛߏ߬ ߛߌߦߊߡߊ߲߫ ߠߎ߫ ߛߊ߲߬ ߖߟߐߝߐ߫ ߖߡߊߣߊ ߘߐ߫ ߞߊ߬ ߛߌߟߊ ߕߊ߬ ߞߊ߬ ߡߊ߲߬ߘߋ߲߫ ߡߊߜߍ߲߫. ߏ߬ ߟߎ߫ ߟߋ߬ ߞߏߝߐ߫ ߘߊ߫ ߖߟߐߝߐ߫ ߡߊ߲ߛߊ ߢߍ߫߸ ߏ߬ ߝߣߊ߫ ߞߵߏ߬ ߟߎ߫ ߞߟߌ߫ ߞߵߊ߬ߟߎ߬ ߟߊ߫ ߛߏ߭ ߓߍ߯ ߡߌ߬ߘߵߊ߬ߟߎ߬ ߟߊ߫ ߞߐߘߍ߫߸ ߞߵߏ߬ ߟߎ߫ ߞߎ߲߬ߝߊߟߋ߲ ߞߴߊ߬ߟߎ߫ ߢߐ߲߭ ߥߟߎ߬ (ߘߛߏ߫) ߟߎ߫ ߘߌ߫, ߞߵߊ߬ ߟߴߊ߬ ߞߊ߲߬ ߞߴߊ߬ߟߋ ߞߊ߬ ߡߊ߲߬ߘߋ߲߬ ߡߊ߲ߛߊ ߟߐ߲߫ ߥߟߎ߬ ߡߊ߬ߕߊ߰ߡߊ߬ߟߊ ߟߋ߬ ߘߌ߫߸ ߞߏ߫ ߞߏ߬ߣߌ߲߬ ߞߴߊ߬ ߡߴߊ߬ ߟߐ߲߫ ߞߟߍ߬ ߡߊ߲ߛߊ߫ ߘߌ߫.
ߓߊ߭ ߓߘߊ߫ ߥߎ߬ߟߎ ߗߌ߲߫
ߕߊ߯ߡߊ߫ ߛߘߍ ߏ߬ ߟߎ߫ ߟߋ߬ ߘߏ߲߬ ߘߊ߫ ߡߊ߲߬ߘߋ߲߫ ߞߊ߬ ߞߣߐ߬ߘߐߝߟߌ߬ ߊ߬ߟߎ߫ ߘߊ߲߬ߕߍ߰ ߢߊ߬ ߞߏ ߘߐ߫ ߡߊ߲߬ߛߊ ߢߍ߫߸ ߊ߬ߟߎ߬ ߕߏ߫ ߘߊ߫ ߖߐ߰ߟߌ߬ߖߐ߯ߟߌ ߘߐ߫ ߘߎ߱ ߞߣߐ߫ ߏ߬ ߟߋ ߘߐ߫. ߊ߬ߟߎ߫ ߞߵߏ߬ ߟߋ ߘߊ߲߬ߕߍ߰ߟߌ ߘߏ߲߬ ߓߟߊ߫ ߝߊ߬ߛߞߍ߬ ߓߟߏ߫߸ ߏ߬ ߥߟߌ߬ ߘߴߊ߬ߟߎ߫ ߘߌ߫ ߞߊ߬ ߥߊ߫ ߏ߬ ߘߊ߲߬ߕߍ߰ߟߌ ߞߍ߫߸ ߊ߬ ߘߏ߲߬ߞߊ߲ ߞߍ߫ ߘߴߊ߬ ߝߐ ߟߋ߬ ߘߌ߫ ߞߏ߫ ߞߓߊߞߏ߫߹ ߓߊ߭ ߓߘߊ߫ ߥߎ߬ߟߎ ߗߌ߲߫ ߡߊ߲߬ߘߋ߲߫߹. ߡߊ߲߬ߛߊ ߞߵߊ߬ ߞߊ߲ߕߏ ߞߏ߫ ߡߋ߬ߘߋ ߞߍߣߍ߲߫ ߦߋ߫ ߕߋ߲߬ ߝߊ߭ߛߍ߬ߞߍ߫؟ ߓߊߏ߬ ߓߊ߭ ߕߍ߫ ߥߎ߬ߟߎ ߗߌ߲߫ ߠߊ߫ ߡߊ߲߬ߘߋ߲߫. ߝߊ߭ߛߍ߬ߞߍ߫ ߞߵߏ߬ ߟߋ ߘߊ߲߬ߕߍ߰ߟߌ ߓߐ߫ ߦߴߊ߬ ߞߍ߫ ߘߊ߫ ߢߊ ߡߍ߲ ߡߊ߬ «ߞߏ߫ ߖߟߏߝߌ߲߫ ߡߊ߲ߛߊ߫ ߞߊ߲߫ ߞߴߊ߬ ߞߊ߬ ߡߊ߲߬ߘߋ߲߬ ߡߊ߲ߛߊ ߟߐ߲߫ ߥߟߎ߬ ߡߊ߬ߕߊ߰ߡߊ߬ߟߊ ߟߋ߬ ߘߌ߫ ߞߴߊ߬ ߡߴߊ߬ ߟߐ߲߫ ߞߟߍ߬ ߡߊ߲ߛߊ߫ ߘߌ߫» ߞߏ߫ ߌ ߟߊ߫ ߛߏ߭ ߟߎ߬ ߞߎ߲߬ߝߊ߬ߟߋ߲߬ ߥߟߎ ߟߎ߬ ߝߟߍ߫ ߣߌ߲߬. ߛߏ߲߬ߖߘߊ߫ ߞߊ߲߫ ߞߏ߫ ߔߊߞߌ߮߹. ߊ߬ ߓߊ߲߫ ߘߊ߫ ߞߊ߬ ߥߴߊ߬ ߦߌ߬ߘߊ߬ ߞߏ߫ ߒ ߘߌ߫ ߥߊ߫ ߖߟߏߝߌ߲߫ ߡߊ߲ߛߊ߫ ߕߘߍ߬ ߓߊߛߋ߫ ߛߋ߬ߘߊ ߞߘߐ߫ ߦߋ߲߬ ߖߐ߫߸ ߒ ߘߏ߲߬ ߕߍ߫ ߡߐ߰ ߛߌ߫ ߓߌ߬ߟߊ߬ ߞߍ߬ߟߍ ߣߌ߲߬ ߞߎ߲߬ߠߊ߫ ߝߏ߫ ߒߝߊ߲߫.
ߛߊ߬ߙߌ߬ ߛߋ߲
ߕߎߙߊߡߊ߲߫ ߠߋ߬ ߣߵߊ߬ ߡߍ߲߫ ߠߊ߫ ߞߏ߫ ߞߍ߬ߟߍ ߏ߬ ߟߊߥߟߌ߬ ߕߐ߫ ߦߋ߫ ߡߊ߲߬ߛߊ ߓߟߏ߫ ߞߊ߬ ߕߊ߯ ߖߟߏߝߌ߲߫ ߡߊ߲ߛߊ߫ ߞߊ߲ߡߊ߬߸ ߞߴߊ߬ ߘߏ߲߬ ߞߊ߲߫ ߞߴߊ߬ ߕߴߊ߬ ߥߛߊ߬ߞߎ߲߫ ߠߊ߫ ߡߐ߰ ߛߌ߫ ߘߐ߫ ߝߴߊ߬ ߝߊ߲ (ߖߍ߬ߘߍ)߸ ߊ߬ ߓߐ߫ ߘߊ߫ ߘߏߦߌ߲߫ ߞߊ߬ ߥߴߊ߬ ߖߍ߬ߘߍ ߛߊ߬ߙߌ ߛߋ߲߬ ߣߘߍ߬ߛߎ߲ ߘߏ߫ ߞߘߐ߫.
ߓߟߊ߫ ߝߊ߬ߛߞߍ߬ ߥߊ߫ ߘߴߊ߬ ߕߍ߬ߘߍ߫ ߛߊ߬ߙߌ߬ ߛߋ߲ ߏ߬ ߟߋ ߞߊ߲߬ ߞߵߊ߬ ߢߌ߬ߣߌ߲߬ߞߊ߫߸ ߊ߬ ߞߵߊ߬ ߦߌ߬ߘߊ߬ ߞߏ߫: ߊ߬ߟߋ ߞߵߏ߬ ߟߊߥߌ߬ߟߌ߫ ߟߋ߬߸ ߛߴߊ߬ ߓߊ߫ ߞߍ߫ ߟߊߞߊ߬ߟߌ߬ ߟߊ߫ ߘߐ߬ߝߐ߬ߦߊ߬ߟߊ ߟߎ߬ ߓߟߏ߫ ߟߏ߲ ߡߍ߲ ߞߏ߫ ߛߏ߲߬ߖߘߊ߫ ߖߘߍ߬ߞߊߣߌ߲ ߠߋ߬ ߥߊ߫ ߘߊ߫ ߖߟߏߝߌ߲߫ ߡߊ߲ߛߊ߫ ߞߍ߬ߟߍ߫߸ ߊ߬ ߘߌ߫ ߝߐ߫ ߏ߬ ߟߏ߲ ߘߐ߫ ߞߴߊ߬ ߞߵߊ߬ ߕߍ߬ߘߍ߫ ߟߋ߬ ߕߎߙߊߡߊ߲߫ ߓߘߊ߫ ߛߊ߬.
ߢߊ߬ߙߊ ߞߵߊ߬ ߞߊ߲ߕߏ߫ ߊ߬ ߡߊ߬ ߞߴߏ߬ ߡߊ߫ ߖߘߍ߬ߝߊ߰ ߞߎ߲߬ ߓߐ߫ ߒ ߖߋ߬ߕߌ߬߸ ߞߏ߫ ߒ߬ ߕߊ߯ ߒ ߧߴߏ߬ ߢߊߝߐ߫ ߝߊ߰ߡߊ ߢߍ߫. ߓߟߊ߫ ߝߊ߬ߛߞߍ߬ ߥߊ߫ ߘߴߏ߬ ߟߋ ߢߊߝߐ߫ ߝߊ߰ߡߊ ߦߋ߫߸ ߏ߬ ߝߣߊ߫ ߞߊ߬ ߞߍ߬ߟߍ ߏ߬ ߘߏ߲߬ ߊ߬ߟߋ ߓߟߏ߫ ߞߴߊ߬  ߦߋ߫ ߥߴߏ߬ ߟߊ߬ߥߛߊ ߢߌߣߌ߲߫ ߡߊ߲߬ߘߋ߲߫ ߢߍ߫.
ߏ߬ ߞߍ ߞߟߍ߬ߓߏ߬ߟߏ߲߬ ߘߊ߲ߘߐ߫ ߘߐߓߍ߲߬ ߘߊ߫ ߞߵߏ߬ ߘߏ߲߬ ߊ߬ ߓߟߏ߫߸ ߊ߬ߟߎ߫ ߥߟߌ߬ ߘߊ߫ ߞߊ߬ ߦߋ߲߬ ߡߊߜߍ߲߫. ߖߊ߲߬ߕߏ߬ߒߘߐ: ߞߍ߬ߟߍ ߕߐ߭ ߟߎ߬ ߘߊ߬ߙߌ߬ߣߍ߲߫ ߦߋ߫ ߘߐߓߍ߲߬ ߠߊ߫ ߕߟߋ߬ߡߊ ߟߋ߬ ߞߍ߬ߣߍ߲߸ ߖߟߏߝߌ߲߫ ߞߟߍ ߘߏ߲߬ ߞߍ߫ ߘߊ߫ ߛߡߊ߬ߖߌ ߟߋ߬ ߘߐ߫ ߡߊ߲߬ߘߋ߲߫ ߖߌߡߊ߫ ߖߡߊߣߊ ߘߐ߫.
ߛߌߟߊ ߕߊ߭ ߣߌ߫ ߓߊ߲߬ߓߎ߰ ߣߌ߫ ߕߐ߯ߙߐ߲߫ ߠߎ߫ ߞߍ߬ߟߍ
ߞߍ߬ߟߍ ߏ߬ ߟߋ ߥߟߌ߬ ߘߊ߫ ߞߊ߬ ߕߟߋ߬ߓߋ ߛߌߟߊ ߕߊ߬߸ ߊ߬ߟߎ߬ ߥߊ߫ ߘߊ߫ ߛߋ߫ ߓߊ ߘߏ߫ ߡߊ߬ ߛߌߟߊ ߏ߬ ߟߋ ߟߊ߫ ߞߵߊ߬ ߕߘߍ߬ ߊ߬ ߝߊߣߍ߲߫ ߦߋ߫ ߟߌ߲ߓߊ߲߫. ߞߵߊ߬ ߕߘߍ߬ ߞߎߟߎ߲߫ ߕߍ߫߸ ߟߊ߬ߕߍ߰ߓߊ߮ ߕߍ߫߸ ߕߎߙߊߡߊ߲߫ ߞߵߊ߬ ߟߊ߫ ߓߊ ߏ߬ ߟߋ ߞߊ߲߬ ߞߵߊ߬ ߞߐ ߟߊߛߐ߬ߘߐ߲߬ ߞߊ߬ ߓߊ߲߫ ߞߊ߬ ߝߙߍ߬ ߢߌߣߌ߲߫ ߞߟߍ߬ ߖߡߊ ߟߎ߬ ߟߊߕߍ߭ ߞߏ ߡߊ߬. «ߊ߬ ߝߐ߫ ߘߴߊ߬ ߡߵߏ߬ ߟߋ ߘߐ߫ ߞߏ߫ ߓߊ߫ ߝߊ߫ ߡߊ߲ߛߊ߫».
ߓߊ߲߬ߓߎ߯ ߞߍ߬ߟߍ ߣߌ߫ ߕߐ߯ߙߐ߲߫ ߞߍ߬ߟߍ
ߊ߬ߟߎ߬ ߛߋߣߍ߲ ߓߊ߲߬ߓߎ߰߸ ߊ߬ߟߎ߫ ߛߐ߰ ߘߊ߫ ߦߋ߲߬ ߞߍ߬ߟߍ ߡߊ߬ ߞߊ߬ ߛߋ߫ ߦߋ߲߬ ߠߊ߫ ߞߵߊ߬ ߡߊߣߐ߬. ߊ߬ߟߎ߫ ߞߊ߬ ߞߐ߲ߛߐ߲ ߝߋ߲߫-ߋ-ߝߋ߲߫ ߛߐ߬ߘߐ߲߫ ߦߋ߲߬߸ ߊ߬ ߞߵߏ߬ ߓߍ߯ ߘߏ߲߬ ߓߟߏ߫ ߘߐ߫ ߞߵߊ߬ ߟߊߕߊ߯ ߝߊ߰ߡߊ ߡߊ߬.
ߞߊ߬ ߕߊ߬ߡߌ߲߫ ߕߐ߯ߙߐ߲߫ ߝߣߊ߫ ߞߟߍ߬ ߟߊ߫ ߞߵߊ߬ ߕߋ߬ (ߖߡߊ߬ߣߊ ߡߊ߲߬ߛߊ ߓߊ߯ ߓߊ߲߫ ߡߌ߬ߘߊ߬ ߟߊ߫ ߒ߬ ߠߊ߫ ߣߊߡߎ߲ ߘߐ߫߸ ߊ߬ ߦߋ߫ ߝߐ߫ ߟߴߏ߬ ߟߋ ߡߊ߬ ߞߴߊ߬ ߓߘߊ߫ ߕߋ߬) ߞߊ߬ ߦߋ߲߬ ߝߣߊ߫ ߞߐ߲ߛߐ߲ ߠߎ߬ ߟߥߊ߫ ߞߎߓߋߘߊ ߟߊ߫ ߢߊ߬ߣߌ߲߬߸ ߞߊ߬ ߛߌߟߊ ߕߊ߬ ߞߊ߬ ߖߟߏߝߌ߲߫ ߡߊߜߍ߲߫.
ߖߟߏߝߌ߲߫ ߞߟߊߓߍ߲
ߕߎߙߊߡߊ߲߫ ߣߴߊ߬ ߟߊ߫ ߞߟߍ߬ߓߏߟߏ߲ ߠߎ߬ ߥߊ߫ ߘߊ߫ ߘߏ߲߬ ߖߟߐߝߐߘߎ߯߸ ߞߵߏ߬ ߞߍ߫ ߞߍ߬ߟߍ ߟߊߥߟߌ߬ߣߍ߲ ߘߴߊ߬ߟߎ߫ ߕߍ߫. ߊ߬ߟߎ߬ ߥߊ߫ ߘߴߊ߬ ߕߘߍ߬ ߖߊ߰ ߞߏ߫ ߜߍߟߍ߲߫ ߝߊ߲߭ ߕߍ߫. ߛߋ߫ ߞߍ ߥߟߐߝߐ ߟߎ߬ ߟߊ߫߸ ߊ߬ߟߎ߬ ߟߊ߫ ߡߊ߲߬ߛߊ߬ߞߍ ߡߌ߬ߘߊ߬ ߘߊ߫.
ߊ߬ ߞߊ߬ ߞߌ߬ߣߌ߲߬ߞߌ߬ߣߌ߲߬ߞߊ߲߬ ߛߌߦߊߡߊ߲߫ ߠߎ߫ ߝߐ߫: ߞߏ߫ ߕߎߙߊߡߊ߲߫ ߒ ߓߌ߬ߟߊ߬ ߏ߬ ߓߊ߯ ߞߍ߫ ߒ ߘߌ߫ ߛߊߣߌ߲ ߡߐ߰ߞߎ߲߬ ߞߋߟߋ߲߫ ߘߴߌ ߡߊ߬߸ ߕߎߙߊߡߊ߲߫ ߕߎ߲߬ ߓߴߊ߬ ߝߍ߬ ߞߊ߬ ߡߌߟߍ߫ ߏ߬ ߝߍ߬ ߒ߬ߞߵߊ߬ ߟߊ߫ ߖߋ߬ߟߌ߬ߞߍ߫ ߡߎߛߑߕߊ߬ߝߊ߫ ߖߥߊߙߊ߫ ߞߵߊ߬ ߞߊ߲ߕߏ߫ ߞߏ߫ ߊ߫ ߒ ߖߋ߬ߕߌ߫ ߣߴߌ ߞߵߊ߬ ߝߊ߰ ߛߌߛߍ߲߬ ߘߏ߫ ߜߘߍ߫ ߟߎ߫ ߦߋ߫ ߓߏ߲ ߠߊ߫ ߏ߬ ߟߎ߬ ߓߍ߯ ߘߌ߫ ߟߴߊ߬ ߞߊ߲߬; ߞߏ߫ ߤߌߣߊ߫ ߒ ߠߊ߫ ߕߎߙߊߡߊ߲߫߸ ߒ ߘߴߊ߬ ߞߍ߫ ߛߊߣߌ߲ ߡߐ߰ ߞߎ߲߬ ߃ ߘߌ߫߸ ߞߵߊ߬ ߞߍ߫ ߞߐ߬ߣߐ߲߬ߘߐ߬ ߘߌ߫: ߡߎߛߑߕߊ߬ߝߊ߫ ߞߊ߲߫ ߞߏ߫ ߊ߬ ߞߎ߲߭ ߜߊߟߏ߲߫ ߒ ߖߋ߬ߕߌ߫߸ ߞߊ߬ߕߎ߲߰ ߝߋ߲߫-ߋ-ߝߋ߲߫ ߦߋ߫ ߕߏ߬ߘߌ ߞߣߐ߫ ߊ߬ ߓߍ߯ ߦߋ߫ ߘߌ߬ߓߏ߲ ߤߊ߬ߙߌ߬ߖߍ߬.
ߏ߬ ߟߋ ߞߍ߫ ߘߊ߫ ߖߟߏߝߌ߲߫ ߡߊ߲ߛߊ߫ ߞߎ߲߭ ߜߊߟߏ߲ ߘߌ߫ ߞߊ߬ ߡߊ߲߬ߛߊ߬ߓߏ߲ ߞߣߐ߫ ߣߊ߲ߝߟߏ ߓߍ߯ ߕߍ߬ ߞߐߘߍ߫ ߞߵߊ߬ ߟߊ߫ ߥߊ߫ ߞߎߓߋߘߊ ߟߊ߫. ߞߵߏ߬ ߓߍ߯ ߟߊ߫ ߖߟߏߝߌ߲߫ ߡߊ߲ߛߊ߫ ߞߎ߲߭ ߞߊ߲߬.
ߞߍ߬ߟߍ ߞߐߝߟߌ
ߞߍ߬ߟߍ ߏ߬ ߟߋ ߞߊ߬ ߡߊ߲߬ߘߋ߲߬ߞߊ ߟߎ߬ ߟߊߛߋ߫ ߓߊߛߋ߫ ߘߌ߲߬ߞߌߙߊ ߏ߬ ߟߎ߬ ߘߐ߫ ߜ߭ߊ߲ߓߌ߫. ߞߊ߬ ߞߍ߫ ߞߎ߲߬ߠߊ߬ߛߌ߰ߟߊ ߟߎ߬ ߘߌ߫. ߞߊ߬ ߖߟߏߝߌ߲߫ ߞߍ߫ ߡߊ߲߬ߘߋ߲߫ ߞߙߎߝߊ ߞߊ߬ߝߏ߬ߓߏߟߏ߲ ߘߏ߫ ߘߌ߫߸ ߡߍ߲ ߦߋ߫ ߣߌߛߐ߲ߞߐ ߛߙߊ߬ ߟߊ߫ ߡߊ߲߬ߘߋ߲߫ ߢߍ߫. ߞߊ߬ ߡߊ߲߬ߘߋ߲߬ߞߊ ߟߎ߬ ߞߍ߫ ߛߋߕߌ߮ ߟߎ߬ ߘߌ߫߸ ߝߏ߫ ߥߟߐߝߐ ߟߎ߬ ߕߘߍ߬ ߦߋ߫ ߛߙߎ߬ߞߊ߬ߦߊ (ߓߏ߲߫ ߞߣߐ߫ ߓߊ߯ߙߊߘߋ߲) ߢߌߣߌ߲߫ ߠߴߊ߬ߟߎ߫ ߝߍ߬߸ ߊ߬ߟߎ߫ ߝߣߊ߫ ߕߘߍ߬ ߦߋ߫ ߥߟߐߝߐ ߟߎ߬ ߞߟߌ߫ ߟߊ߫ ߟߋ߬ ߞߏ߫ ߛߙߎ߬ߞߊ ߟߎ߬. ߒ߬ߓߊ߬ ߤߊ߲߯ ߓߌ߬߸ ߡߊ߲߬ߘߋ߲߬ߞߏ ߟߎ߬ ߦߋ߫ ߥߟߐߝߐ ߟߎ߬ ߞߟߌ߫ ߟߊ߫ ߟߋ߬ ߡߎߣߎ߲߬ ߞߏ߫ ߛߙߎ߬ߞߊ ߟߎ߬.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߘߋ߲߫ ߞߍ߬ߟߍ ߦߌߟߡߊ:ߛߏ߲߬ߖߘߊ߫ ߞߟߍ ߦߌߟߡߊ:ߡߊ߲߬ߘߋ߲߫ ߝߊ߰ߡߊ߬ߟߊ ߦߌߟߡߊ:ߊߝߙߌߞߌ߬ ߞߟߊߓߍ߲ ߘߏ߫
ߝߌߟߊ
ߝߌߟߊ߸ ߝߎߟߊߣߌ߲ ߥߟߊ߫ ߝߎߟߊ߸ ߤߊߡߊ߲ߕߍ߫ ߝߎߟߑߓߍ߫ (ߝߌߟߊߞߊ߲: Fulɓe, 𞤊𞤵𞤤𞤩𞤫; French: Peul; Hausa: Fulani or Hilani; Portuguese: Fula; Wolof: Pël; Bambara: Fulaw) ߟߎ߬ ߦߋ߫ ߛߌߦߊ ߘߏ߫ ߟߎ߫ ߟߋ߬ ߕߌ߬ߢߍ߬ߞߏ߲ߞߏ ߣߴߊߝߙߌߞߌ߬ ߕߟߋ߬ߓߋ ߟߎ߬ ߘߐ߫߸ ߡߍ߲ ߠߎ߬ ߖߍ߲ߛߍ߲ߣߍ߲߫ ߦߋ߫ ߕߌ߲߬ߞߎߘߎ߲ ߏ߬ ߟߊ߫ ߦߋ߲߬. ߊ߬ߟߎ߫ ߛߌ߰ߣߍ߲߬ ߦߋ߫ ߖߡߊ߬ߣߊ߬ ߛߌߦߊߡߊ߲߫ ߠߎ߫ ߘߐ߫߸ ߞߏ߬ߣߵߊ߬ߟߎ߫ ߛߌߦߊߡߊ߲ߓߊ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߟߋ߬ ߘߐ߫ ߓߘߍߞߍ߭߸ ߊ߬ ߣߴߊߝߙߌߞߌ߬ ߕߊ߲ߓߊ߲ ߞߐ߬ߘߎ߰ߝߊ߲ ߠߎ߬ ߘߐ߫߸ ߥߙߏ߬ߘߎ߮ ߛߎ߬ߘߊ߲߫߸ ߘߊ߯ߙߑߝߎ߯ߙ߸ ߊ߬ ߣߌ߫ ߕߌ߲߬ߞߎߘߎ߲ ߡߍ߲ ߛߘߎ߬ߡߊ߲߬ ߦߋ߫ ߞߐ߰ߖߌ߬ ߥߎߟߋ߲ ߠߊ߫ ߛߎߘߊ߲߫. ߝߌߟߊ ߟߎ߬ ߦߙߌߞߊ߫ ߖߐ߲ߖߐ߲߫ ߞߋߟߋ߲ ߡߊߟߐ߲ߣߍ߲߫ ߕߍ߫ ߞߊ߬ ߓߍ߲߬ ߝߌߟߊ ߟߎ߬ ߟߊ߫ ߛߌߦߊ ߓߍ߲߬ߢߐ߲߰ߡߊ߬ߓߊߟߌߦߊ ߘߊ߲߬ߠߊ߬ߕߍ߰ߟߌ ߡߊ߬. ߓߛߌ߬ߞߌ߬ߟߌ߫ ߓߐߣߍ߲ߢߐ߲߰ߡߊ ߟߎ߬ ߦߴߊ߬ߟߎ߫ ߦߙߌߞߊ ߞߍ߫ ߟߊ߫ ߞߋ߲߬ߥߟߎ߫ ߂߅ ߣߌ߫ ߃߀ ߟߎ߫ ߟߋ߬ ߕߍ߫ ߘߎߢߊ߫ ߡߎ߰ߡߍ ߘߐ߫.
ߊߝߙߌߞߌ߬ ߕߟߋ߬ߓߋ ߞߎ߲߬ߕߌ߰ ߛߌߦߊߡߊ߲߬ ߠߎ߫ ߦߋ߫ ߝߌߟߊ ߟߎ߬ ߟߋ߬ ߘߌ߫ ߕߊ߲߬߸ ߦߏ߫ ߣߌߗ߭ߋߙߌߦߊ߫ ߞߊ߲ߕߌ߯ ߡߎ߬ߤߡߊߘߎ ߓߎߤߊߊߌ߫; ߛߣߍ߬ߜ߭ߊ߯ߟߌ߫ ߞߊ߲ߕߌ߯ ߡߊߞߌ߫ ߛߊ߯ߟ; ߜ߭ߊ߲ߓߌ߫ ߞߊ߲ߕߌ߯ ߊߘߊߡߊ߫ ߓߊ߯ߙߏ߫; ߖߌ߬ߣߍ߫ ߓߌ߬ߛߊ߬ߏ߫ ߞߊ߲ߕߌ߯ ߎߡߊߙߎ߫ ߛߌ߰ߛߜ߭ߏ߫ ߊ߲ߓߊߟߏ߫; ߛߙߊ߬ߟߏ߲߬ ߞߊ߲ߕߌ߯ ߛߙߍߞߍ߫ ߖߎߟߑߘߍ߬ ߖߊߟߏ߫; ߊ߬ ߣߌ߫ ߡߊ߬ߟߌ ߞߏߕߌ߯ ߝߟߐ߫ ߓߎ߬ߓߎ߫ ߛߌ߬ߛߋ߫. ߊ߬ߟߎ߬ ߦߋ߫ ߘߊߞߎ߲߫ ߞߍ߲ߘߍ ߟߎ߬ ߘߐ߫ ߡߊ߲߬ߕߏ߲߬ߕߍ ߘߋ߬ߙߌ߬ߘߊ߫ ߛߌߦߊߡߊ߲߫ ߠߎ߫ ߟߊ߫߸ ߦߏ߫ ߡߊ߲߬ߕߏ߲߫ ߘߍ߬ߣߍ߲ ߝߘߏ߬ߓߊ߬ ߞߟߊ߬ߕߌ߰ ߛߙߍߞߍ߸ ߊߡߌߣߊ߫ ߖ. ߡߎ߬ߤߊߡߍ߬ߘ; ߡߊ߲߬ߕߏ߲߫ ߘߍ߬ߣߍ߲ ߝߘߏ߬ߓߊ߬ ߜߙߊ߬ ߇߄߲ ߞߊ߲ߕߌ߮߸ ߕߌ߬ߖߊ߯ߣߌ߲߫ ߡߎ߬ߤߡߊߘߎ ߓߊ߲ߘߌ߫; ߊ߬ ߣߌ߫ ߔߍߕߙߐ߬ߟߌ߫ ߟߊ߬ߝߏ߬ߦߌ߬ ߖߡߊߣߊ ߛߌ߲߬ߝߏ߲߬ߧߊ߬ߟߌ (OPEC) ߝߘߏ߬ߓߊ߬ ߞߟߊߕߌ߮߸ ߡߎ߬ߤߡߊߘߎ ߛߊ߬ߣߎ߬ߛߌ߫ ߓߊߙߑߞߌ߲ߘߐ߫.
ߘߎ߰ߡߊ߬ߛߓߍ ߦߙߍߞߍߟߌ
ߝߌߟߊ ߟߎ߬ ߖߍ߲ߛߍ߲ߣߍ߲߫ ߦߋ߫ ߕߌ߲߬ߞߎߘߎ߲ ߡߍ߲ ߠߊ߫߸ ߏ߬ ߔߊ߬ߔߘߊ. ߢߎ߰ߖߌ߬ ߞߐ߯ߣߍ߲: ߦߴߊ߬ߟߎ߫ ߛߌߦߊߦߊ߫ ߦߙߐ ߟߎ߬ ߘߌ߫: ߊ߬ߟߎ߬ ߕߜߋߦߊ߫ ߦߌߟߊ ߟߎ߬ ߦߋ߫ ߟߛߊߣߌ߲ߡߊ߲߫.
ߝߌߟߊ ߟߎ߬ ߢߐ߰ߢߐ߰ߣߍ߲߬ ߦߋ߫ ߢߐ߲߮ ߞߊ߲߬ ߦߙߐ ߡߍ߲ ߠߎ߬ ߘߐ߫ ߓߘߍߞߍ߭߸ ߏ߬ ߟߎ߫ ߟߋ߬ ߦߋ߫ ߝߎߕߊ߫ ߖߊ߬ߟߏ߲߬ ߕߌ߲ߘߌ߫ ߖߡߊߣߊ ߘߌ߫ ߖߌ߬ߣߍ߬ ߣߌ߫ ߛߙߊ߬ߟߏ߲߫ ߞߐ߬ߘߎ߮ ߟߎ߬ ߘߐ߫; ߝߎߕߊ߫ ߕߐ߯ߙߐ߲߫ ߡߍ߲ ߦߋ߫ ߛߣߍ߬ߜ߭ߊ߯ߟߌ߫ ߜߍߞߊ߲ߠߊ߫ ߓߌ߲ߡߊ ߘߌ߫߸ ߊ߬ ߣߌ߫ ߡߏߙߌߕߊߣߌ߲߫ ߥߙߏ߬ߘߎ߮ ߟߎ߫; ߡߊߛߌ߬ߣߊ߫ ߡߍ߲ ߦߋ߫ ߡߊ߬ߟߌ ߕߊ߲ߓߊ߲ ߘߐ߫ ߖߋ߬ߟߌߓߊ߬ ߞߐߞߊߘߌ߫ ߦߌߟߊ ߘߐ߫; ߊ߬ ߣߌ߫ ߡߐߔߑߕߌ ߣߌ߫ ߢߏ߯ߙߏ߫ ߘߎ߫ ߛߊ߯ߤߍߟ ߘߐ߫ ߞߊ߬ߦߋ߫ ߕߌ߲߬ߞߎߘߎ߲ ߘߐ߫; ߓߐߙߑߜ߭ߎ߫ ߡߍ߲ ߦߋ߫ ߓߋߣߍ߫ ߘߐ߫; ߕߜ߭ߏ߫߸ ߊ߬ ߣߌ߫ ߣߌߗ߭ߋߙߌߦߊ߫ ߕߊ߲ߓߊ߲ߝߊ߲ ߕߟߋ߬ߓߋ ߘߐ߫; ߓߙߎߞߌߣߊ߫ ߝߊ߬ߛߏ߫ ߞߐ߬ߘߎ߰ߝߊ߲ ߡߍ߲ ߦߋ߫ ߕߌ߬ߢߍ߬ߡߊ߬ ߕߌ߲ߞߎߘߎ߲ ߘߐ߫ ߛߍߣߏ߫ ߞߊ߬ߝߏ߬ߓߏߟߏ߲ ߘߐ߫߸ ߥߘߊߟߊ߲߫߸ ߊ߬ ߣߌ߫ ߛߎߡ; ߊ߬ ߣߌ߫ ߦߙߐ ߡߍ߲ ߡߌ߬ߘߊ߬ߣߍ߲߫ ߦߋ߫ ߛߞߏߕߏ߫ ߞߊ߬ߟߌߝߊ ߓߟߏ߫߸ ߡߍ߲ ߣߐ߬ ߦߋ߫ ߦߙߐ߫ ߟߎ߫ ߟߊߘߏ߲߬ ߠߊ߫ ߡߍ߲ ߠߎ߬ ߦߋ߫ ߣߌߗ߭ߋߙߌߦߊ߫ ߥߙߏ߬ߘߎ߮ ߘߌ߫ ߛߌߛߍ߲߬ (ߦߏ߫ ߕߊߤߎ߬ߥߊ߫߸ ߞߊߛߌߣߊ߫߸ ߛߞߏߕߏ߫߸ ߞߋߓߌ߬߸ ߖ߭ߍ߲ߘߊ߯ߙ߸ߓߊߎߗߌ߫߸ ߘߌ߯ߝߊ߫߸ ߦߏߓߋ߫߸ ߜ߭ߐ߲ߓߋ߫߸ ߊ߬ ߣߌ߫ ߕߟߋ߬ߓߋ ߘߌ߲߬ߞߌ߬ߙߊ߬ ߜߘߍ߫ ߟߎ߫߸ ߓߋߣߎߌ߫ ߓߊ ߝߏ߲ߝߊ߲ ߞߊ߲ߞߋ ߟߎ߬ ߘߐ߫ ߣߊ߬ߌߖߌ߯ߙߌߦߊ߫ ߕߟߋ߬ߓߐ ߞߐ߬ߘߎ߮ ߟߎ߬ ߣߌ߫ ߞߊߡߋߙߎߣ ߠߎ߫ ߘߐ߫).
ߦߙߐ߫ ߜߘߍ߫ ߝߣߊ߫ ߦߋ߫ ߦߋ߲߬ ߞߏ߫ ߝߐ߲ߓߌߣߊ߫\ߤߐ߲ߓߌߣߊ߫߸ ߡߍ߲ ߞߘߐ ߦߋ߫ ߥߙߏ߬ߘߎ߮ ߘߌ߫ ߊߘߡߊߥߊ߫ ߝߎߟߊߣߌ߫ ߞߊ߲ ߘߐ߫߸ ߓߊߏ߬ ߦߋ߲߬ ߠߋ߬ ߦߋ߫ ߥߙߏ߬ߘߎ߰ߝߊ߲ ߣߌ߫ ߞߐ߬ߘߎ߰ߝߊ߲ ߝߌߟߡߊ߫ ߦߙߐ ߘߌ߫ ߊߝߙߌߞߌ߬ ߕߟߋ߬ߓߋ ߘߐ߫. ߒ߬ߓߊ߬ ߕߌ߲߬ߞߎߘߎ߲ ߏ߬ ߘߐ߫ ߦߋ߲߬ ߛߊ߫߸ ߝߌߟߊߞߊ߲ ߠߋ߬ ߦߴߏ߬ ߟߎ߫ ߟߊ߫ ߢߐ߲߯ ߞߎߡߊߢߐ߲߯ߦߊ߫ ߞߊ߲ ߘߌ߫߸ ߞߵߊ߬ ߕߘߍ߬ ߝߌߟߊ ߟߎ߬ ߦߋ߫ ߓߎ߬ߕߘߎߓߎ߬ߓߐ ߟߎ߫ ߟߋ߬ ߘߌ߫ ߕߌ߲߬ߞߎߘߎ߲ ߏ߬ ߘߐ߫ ߦߋ߲߬. ߒ߬ߓߊ߬ ߦߋ߲߬ ߦߋ߫ ߗߊ߬ߊߌ-ߓߊߜߡߌ߫ ߕߌ߲߬ߞߎߘߎ߲ ߣߴߊ߬ ߓߊ ߟߊߡߌߣߌ߲ ߠߎ߬ ߟߋ߬ ߘߌ߫߸ ߗߊߘߌ߬ ߣߌ߫ ߊߝߙߌߞߌ߫ ߛߊ߲ߕߙߊߟ ߟߎ߫ ߘߐ߫߸ ߥߘߊߌ߫ ߕߌ߲ߘߌߞߊ߲߫ ߘߌ߲ߞߌߙߊ ߗߊߘߌ߬ ߕߟߋ߬ߓߐ߬ߝߊ߲ ߝߍ߬߸ ߞߐߙߑߘߏߝߊ߲߫ ߘߌ߲߬ߞߌߙߊ ߟߊߡߌߣߌ߲ ߠߎ߬߸ ߘߊ߯ߙߑߝߎ߯ߙ ߣߌ߫ ߣߟߌ߫ ߓߊ߯ߡߊ߸ ߛߋߣߊ߯ߙ߸ ߞߛߊߟߊ߫ ߕߌ߲߬ߞߎߘߎ߲ ߘߐ߫ ߛߎߘߊ߲߫߸ ߊ߬ ߣߌ߫ ߝߣߊ߫ ߞߐ߰ߖߌ߬ ߥߎߟߋ߲ ߞߐ߰ߖߌ߬ߘߟߊ߬ ߛߏ ߟߎ߬ ߘߐ߫ ߛߎ߬ߘߊ߲߬ ߘߊ߲ߞߊ߲ ߠߊ߫. ߝߎߟߊߣߌ߲ ߠߎ߬ ߕߊ߯ߕߐߟߊ ߣߴߊ߬ߟߎ߫ ߛߊ߬ߦߌ߬ߕߐ߬ߟߊ ߟߎ߫ ߞߊ߬ ߓߐ߫ ߤߖߌ ߟߊ߫ ߡߞߊ߫߸ ߛߎ߰ߘߎ߬ߟߊ߫߸ ߏ߬ ߞߵߊ߬ߟߎ߫ ߞߍ߫ ߛߎ߬ߘߊ߲߫ ߕߟߋ߬ߓߐ ߝߊ߲߬ ߛߌߦߊߡߊ߲߫ ߠߎ߫ ߘߐ߫߸ ߓߌ߭ ߢߌ߲߬ ߘߐ߫߸ ߝߌߟߊߣߍ߲ ߠߎ߬ ߛߌ߲ߞߐ߲ ߦߋ߫ ߟߊߞߙߐ߬ߛߌ߫ ߟߊ߫ ߡߐ߱ ߞߋ߲߬ߥߟߎ߫ ߂ ߖߊ߬ߕߋ߬ ߟߎ߫ ߞߊ߲߬ ߦߋ߲߬ ߕߊ߲߬. ߦߌߟߡߊ:ߊߝߙߌߞߌ߬ ߕߟߋ߬ߓߋ ߛߌߦߊ ߦߌߟߡߊ:ߊߝߙߌߞߌ߬ ߕߊ߲ߓߊ߲ ߛߌߦߊ ߦߌߟߡߊ:ߊߝߙߌߞߌ߬ ߕߟߋ߬ߓߐ ߛߌߦߊ ߦߌߟߡߊ:ߝߌߟߊ ߦߌߟߡߊ:ߝߌߟߊߞߊ߲
ߛߌ߬ߟߡߊ߬ߦߊ߫ ߟߊߞߟߏߞߟߏߟߌ
ߛߌ߬ߟߡߊ߬ߦߊ߫ ߟߊߞߟߏߞߟߏߟߌ ߦߋ߫ ߝߏ߲߬ߘߏ߫ ߟߊ߲ߞߣߍߡߦߊߣߍ߲ ߠߋ߬ ߘߌ߫ ߞߎ߬ߙߣߊ߬ ߞߟߊߒߞߋ ߣߌ߫ ߛߊ߬ߙߊ߲߬ߣߎ߲߫ ߟߊ߬ߝߐ߬ߓߊ߰ߦߊ߬ߣߍ߲ ߠߎ߬ ߣߊ߬ ߡߍ߲߫ ߝߊ߲߬ߝߘߊ ߟߊ߫ ߟߊ߫، ߡߐ߱ ߦߴߊ߬ ߟߐ߬ ߟߊ߫ ߡߍ߲߫ ߠߊߕߍ߰ߕߍ ߟߊ߫ ߝߊ߬ߘߌ ߣߌ߫ ߦߟߌ ߣߌ߫ ߛߟߐߡߌ߲ ߘߐ߫. ߟߐ߲ߠߌ߲ߠߊ ߘߏ߫ ߟߎ߫ ߝߣߊ߫ ߞߵߊ߬ ߝߐ߫ ߞߏ߫ ߛߌ߬ߟߡߊ߬ߦߊ߫ ߟߊߞߟߏߞߟߏߟߌ ߦߋ߫ ߡߐ߱.
ߊߓߑߘߎߟߊߦߌ߫ ߡߊ߰ߛߎߓߊ߫
thumb|ߊߓߑߘߎߟߊߦߌ߫ ߡߊ߰ߛߎߓߊ߫ ߊߓߑߘߎߟߊߦߌ߫ ߡߊ߰ߛߎߓߊ ߂߀߁߅ ߗߋߘߊ ߖߌ߬ߣߍ߫ ߘߊ߬ߡߊ߲ ߣߌ߫ ߘߎ߰ߘߐ߬ߟߐ߲߬ߘߐ߬ߦߊ ߞߏߕߌ߮ ߓߌ߲ߠߊߥߎߟߋ߲ ߕߟߋ߬ ߇ ߞߵߊ߬ ߛߌ߰ ߕߎߟߊߝߌ߲ ߕߟߋ߬ ߅ ߟߊ߫. ߂߀߂߁ ( ߛߊ߲߬ ߅،ߞߊߙߏ߫ ߇ߣߌ߫ ߕߋ߬ߟߋ߫ ߂߉) ߞߊ߲ߕߌ߮ ߊߟߌߝߊ߫ ߞߐ߲ߘߍ߫ ߞߏߕߌ߮ ߝߟߐ ߌߓߙߊߤߌߡߊ߫ ߞߊ߬ߛߏߙߌ߫ ߝߏߝߣߊ߫ ߞߎ߲߬ߠߊ߬ߛߌ߮ ߞߊ߬ߛߏߙߌ߫ ߣߐ߬ߘߐߓߌ߬ߟߊ ߡߎߛߊ߫ ߡߊ߰ߛߎ߬ߓߊ߬ ߞߊ߲߬ߛߓߍ ߡߏߦߌ߫ ߛߊ߲ ߕߙߊߓߊ ߁߉߇߆(ߛߊ߲߬ ߄߅) ߡߏߦߌ߫ ߦߙߐ ߡߊ߬ߛߊ߲߬ߕߊ߫( ߖߌ߬ߣߍ߫ ) ߖߡߊ߬ߣߊ ߖߌ߬ߣߍߞߊ ߖߐ߲ߓߐ߲ ߥߟߌߦߊߡ ߞߏߟߍߖ߭ ߡߊߛߊߛ߳ߎߛߍߕ ߓߊ߯ߙߘߊ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ߠߊ ߣߊߡߎ߲ ߖߘߍ߬ߞߟߏ߬ߓߊ߮ ߊߓߑߘߎߟߊߦߌ߫ ߡߊ߰ߛߎ߬ߓߊ ߡߏߦߌ߫ ߘߊ߫ ߕߙߊߓߊ ߟߊ߫ ߁߉߇߆ ߡߊ߬ߛߊ߲߬ߕߊ߫ ،ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ߠߊ ߣߌ߫ ߖߌ߬ߣߍ߫ ߓߘߍ߬ߓߘߍ߬ߟߌ ߗߡߍ߬ߘߋ߲ ߘߏ߫ ߟߋ߬. ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߖߌ߬ߣߍ߫ ߞߏߕߌ߮ ߦߌߟߡߊ:ߖߌ߬ߣߍ߫ ߘߏ߲߬ߘߊ
ߝߋ߬ߟߌߞߛ ߤߎߝߎߋߕ ߓߎߥߊߢߋ
ߝߋߟߌߞߛ ߤߎߝߎߋߕ ߓߎߥߊߢߋ (ߡߏߦߌ߫ ߘߊ߫ ߖߊ߫ ߤߎߝߎߋߕ ߕߐ߮ ߟߋ߬ ߘߌ߫ ߞߏ߲ߓߌߕߌ߮ ߕߟߋ߬ ߁߈߸ ߁߉߀߅ ߟߊ߫ ߒߜ߭ߏߞߙߐ߬ (ߦߊߡߎߛߏ߬ߞߙߐ߫)߸ ߊ߬ ߟߊ߫ ߞߊ߲߬ߛߓߍ߬ߟߊ߫ ߓߟߏߡߊߞߊ߬ߣߍ߲ ߘߐ߫ - ߊ߬ ߛߊ߬ ߘߊ߫ ߁߉߉߃ ߞߏߟߌ߲ߞߏߟߌ߲ ߕߟߋ߬ ߇ ߡߊ߬), ߊ߬ ߞߊ߲߬ߕߐ߮ ߦߋ߫ «ߡߐ߰ߓߊ» ߘߌ߫ ߥߟߊ߫ «ߣߊ߬ߣߊ߲ ߓߎߥߊߢߋ» ߥߟߊ߫ «ߗߐ߬ߡߐ߰ߓߊ»߸ ߊ߬ߟߋ ߟߋ߬ ߦߋ߫ ߜߋ߲ߞߐ߰ߖߌ߬ߘߊ ߘߍ߲ߖߘߍߟߦߊ ߝߊ߬ ߘߌ߫.
ߝߊ߬ߙߊ߲߬ߛߌ߫ ߓߘߍ߬ߓߘߍ߬ߟߌ ߥߊ߬ߣߊ ߢߣߊߡߊ ߘߏ߫
ߟߋ
ߛߓߍߦߊߟߌ
ߦߌߟߡߊ:ߞߘߏߥߊߙߌ߫ ߞߊ߲ߕߌ߮ ߦߌߟߡߊ:ߞߘߏߥߊߙߌ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߡߊ߲߬ߕߏ߲ ߝߊ߬
ߘߟߊߞߊߟߊ߲ ߝߐߘߊ
ߘߟߊߞߊߟߊ߲ ߝߐߘߊ:
߁߭.ߊߟߊ߫ ߕߐ߮ ߟߊ߫ ߸ߡߊ߬ߤߌ߬ߣߊ߬ߟߊ߫ ߟߋ߬ ߤߌߣߟߊ߫ ߟߋ߬.
߂߲.ߕߊ߲߬ߘߏ ߡߊ߰ߙߌ ߦߋ߫ ߖߊ߯ߓߊ ߟߎ߬ ߡߊ߰ߙߌ ߟߋ߬.
߃߲.ߡߊ߬ߤߌ߬ߣߊ߬ߟߊ߫ ߟߋ߬ ߤߌߣߟߊ߫ ߟߋ߬.
߄߲. ߛߙߊ߬ߟߌ ߟߏ߲ ߡߊ߲߬ߛߊ ߟߋ߬.
߅߲.ߊ߲ ߧߴߌߟߋ ߟߋ߫ ߓߊ߬ߕߏ߬ ߟߊ߫ ߸ ߊ߲ ߧߴߌߟߋ ߟߋ߬ ߡߊߕߙߊ߫ ߟߊ߫.
ߏߖ߭ߌߣߏ߫ ߖ߭ߌ߲ߞߏ߫
ߏߖ߭ߌߣߏ߫ ߖ߭ߌ߲ߞߏ߫ ( 荻野 吟子)ߕߙߊߓߊ ߕߋ߬ߟߋ߫ ߃/߁߈߅߁ ߥߊ߬ߛߌߥߊ߬ߙߊ ߂߃/߁߉߁߃ ߊ߬ߟߋ߫ ߟߋ߬ ߞߍ߫ ߘߊ߫ ߘߊ߲ߘߊߟߌߟߊ ߡߛߏ߫ ߖߐ߲ߓߐ߲ߕߌ߮ ߝߟߐ ߘߌ߫ ߞߊ߬ ߓߊ߯ߙߊ߫ ߣߌߔߐ߲߫ ߕߟߋ߬ߓߐ߫ ߘߊ߲ߘߊߟߌ߫ ߘߐ߫. ߡߏߦߌ߫ ߕߙߊߓߊ ߕߋ߬ߟߋ߫ ߃/ ߁߈߅߁ ߟߊ߫ ߞߎߡߊߜ߭ߊߦߊ ߛߦߊ߫ ߥߊ߬ߛߌߥߊ߬ߙߊ ߂߃ /߁߉߁߃ ߟߊ߫ ߕߏߞߌߦߏ߫ ߊ߬ ߞߊ߬ ߛߊ߲߬ ߆߂ ߟߋ߬ ߛߌ߭ ߛߐ߬ߘߐ߲߬߸ ߊ߬ ߛߎ߭ ߘߏ߲߬ ߘߊ߫ ߖߏ߬ߛ߳ߌߜ߭ߊߦߊ ߟߋ߬. ߊ߬ ߕߐ߮ ߊ߬ߟߎ߬ ߟߊ߫ ߞߊ߲ ߘߐ߫( 荻野吟子) ߘߎ߰ߘߋ߲߬ߦߊ ߣߌߔߐ߲ߞߊ ߟߊ߬ߞߐ߰ߟߌ ߡߏ߬ߛߏ ߟߎ߬ ߟߊ߫ ߖߊ߯ߓߘߊ ߏߗߊߣߏߡߌߖ߭ߎ߫ ߗߋߘߊ ߞߊ߲߬ߛߓߍ ߏߖ߭ߌߣߏ߫ ߡߏߦߌ߫ ߘߊ߫ ߡߎߛߊߛ߳ߌ߫ ߞߊ߬ߝߏ߬ߓߏߟߏ߲ ߠߋ߬ ߟߊ߫ ߦߋ߲߬ ߓߍ߫ ߞߟߌ߫ ߟߊ߫ ߓߌ߬ ߞߏ߫ ߞߎߡߊߜ߭ߊߦߊ ،ߛߊߦߌߕߡߊ߫ ߡߙߊ߬ߓߊ߰ߘߊ ߘߐ߫. ߊ߬ ߝߘߎ ߘߴߊ߬ ߛߊ߲߬ ߁߆ ߟߋ߬ ߊߛ߳ߌߞߊߜ߭ߊ ߜߍߓߏ߲ ߞߋߕߌ߮ ߝߟߐ߫ ߘߋ߲ߞߍ߫ ߡߊ߬.
ߘߟߊߞߊߟߊ߲ ߝߐߘߊ
߆߲.ߖߊ߰ߣߌ߲߬ ߸ߊ߲ ߞߊ߲ߘߊ߫ ߛߌߟߊ߫ ߕߋߟߋ߲ߣߍ߲߫ ߓߐߚߐ ߞߊ߲߬.
ߏߖ߭ߌߣߏ߫ ߖ߭ߌ߲ߞߏ߫
ߊ߬ ߣߴߏ߬ ߟߊ߫ ߝߘߎ ߛߊ߬ ߘߊ߫ ߖߏߣߊ߫ ߊ߬ ߟߐ߲߫ ߞߐ߫ ߘߐ߫ ߊ߬ ߓߟߏ߫ ߞߏ߫ ߢߍ߯ߣߊߓߣߊ ߦߋ߫ ߏ߬ ߟߊ߫.( Gonorrhée)ߝߙߋߞߋ ߛߌߦߊߡߊ߲߫ ߛߐ߬ߘߐ߲߬ ߞߐ߫ ߗߍ߬ߦߊ ߓߣߊ ߟߎ߬ ߘߊ߲ߘߊߟߌߟߊߞߏ ߘߐ߫ ߸ߖߊ߲߬ߞߊߙߏ ߏ߬ ߕߘߍ߬ ߦߋ߫ ߖߊ߲߬ߞߊߙߏ ߡߊߡߊ߬ߟߏ߬ߦߊ߬ߣߍ߲ ߠߋ߬ ߘߴߊ߬ ߢߣߊ߫ ߸ߏ߬ ߟߋ߬ ߞߴߊ߬ ߞߍ߫ ߊ߬ ߡߊ߫ ߛߋ߫ ߕߏ߫ ߟߴߊ߬ ߗߍ߬ ߝߟߐ ߏ߬ ߟߊ߫ ߝߘߎ ߘߐ߫. ߊ߬ ߞߊ߬ ߡߙߌߘߐ ߕߊ߬ ߏ߬ ߛߋ߲߬ߝߍ߬ ߞߴߊ߬ ߓߍߣߊ߬ ߞߍ߫ ߘߊ߲ߘߊߟߌߟߊ ߟߋ߬ ߘߌ߫ ߞߊ߬ ߖߊ߲߬ߞߊߙߏ ߛߎ߯ ߣߌ߲߬ ߞߟߍ߬ ߡߏ߬ߛߏ ߟߎ߬ ߡߊ߬ߝߊ߲ߝߍ߬߸ ߊ߬ ߞߊ߬ ߖߐ߲ߓߐ߲ ߘߏ߫ ߛߐ߬ߘߐ߲߬ ߣߌߔߐ߲߫ ߡߛߏ߬ ߘߞߋ߬ߘߊ ߓߐ߲ߖߟߎߡߊߣߍ߲ ߠߊ߫ ߡߍ߲ ߦߋ߫ ߓߌ߬( ߖߊ߯ߓߘߊ ߏߗߊߣߏߡߌߖ߭ߎ߫ ) ߘߌ߫. ߘߞߋ߬ߘߊ ߏ߬ ߕߘߍ߬ ߕߎ߬ߡߊ ߏ߬ ߟߊ߫ ߘߊ߲ߘߊߟߌ ߘߎ߲߰ߘߎ߲߰ߡߊ ߘߞߋ߬ߘߊ ߟߋ߬ ߘߌ߫. ߓߛߌ߬ߞߌ߬ߟߌ ߣߌ߫ ߜߟߍ߬ߦߊ ߛߌߦߊߡߊ߲߫ ߓߍ߯ ߣߴߊ߬ ߕߊ ߊ߬ ߖߐ߲ߓߐ߲ߕߌ߯ߦߊ ߘߊ߫ ߁߈߈߂ ߟߊ߫، ߛߊ߯ߛߊ߯ߟߌ ߛߌߦߊߡߊ߲߫ ߞߐ߫ ߸ߊ߬ ߟߊߘߌ߬ߢߍ߬ ߘߊ߫ ߞߏ߫ ߊ߬ ߦߋ߫ ߓߊ߯ߙߊ ߁߈߈߅ ߊ߬ ߞߊ߬ ߘߊ߲ߘߊߛߏ ߏߖ߭ߌߣߏ߫ ߟߊߞߊ߬ ߦߎߛ߳ߌߡߊ߫ ( ߖߊ) ߊ߬ ߞߍ߫ ߘߊ߫ ߡߏߦߟߌ ߣߌ߫ ߖߌߟߐ߲ߘߐߦߊ ߓߟߏߡߞߊߓߊ߯ߟߊ ߟߋ߬ ߘߌ߫ ߺ ߕߏߞߌߦߏ߫ ߛߊ߲߬ ߞߋߟߋ߲߫ ߔߋ߫ ߏ߬ ߟߊ߫ ߘߊ߲ߘߊߟߌߟߊ ߡߛߏ߫ ߝߟߐ߫ ߟߋ߬ ߞߍ߫ ߘߴߊ߬ ߘߌ߫ ߣߌߔߐ߲߫. ߊ߬ ߞߍ߫ ߘߊ߫ ߘߋ߲ߡߛߏߣߍ߲ ߠߎ߬ ߟߊ߫ ߖߊ߯ߓߘߊ ߡߋߦߌߖߌ߫ ߜ߭ߊ߬ߞߎߥߋ߫ ߘߊ߲ߘߊߟߌߟߊ ߘߌ߫. ߏߖ߭ߌߣߏ߫ ߝߘߎ ߘߊ߫ ߢߐ߲߬ߞߌߘߌ߲ ߜߊ߬ߙߊ ߓߎ߰ߓߎ߰ߟߌ߬ߟߊ ߣߌ߫ ߛߌߣߌߦߋߟߊ߫ ߦߟߌߟߊ ߘߏ߫ ߡߊ߬ ،ߦߎߞߌߦߏߛ߳ߌ߫ ߛ߳ߌߞߕߊ߫ ،߁߈߉߀ ߟߊ߫ ،ߊ߬ ߣߴߏ߬ ߦߟߍ߬ߡߊ߲ ߘߊ߫ ߤߏ߬ߞߞߊߦߌߘߏ߬ ߁߈߉߄ ،ߊ߬ ߞߊ߬ ߘߊ߲ߘߊߟߌ ߜߍߓߏ߲ ߘߏ߫ ߟߊߛߌ߲ ߦߋ߲߬. ߊ߬ ߗߍ߭ ߟߊ߫ ߛߊ߬ߦߊ ߞߐ߫ ߊ߬ ߞߴߊ߬ ߞߐߛߊ߬ߦߌ߬ ߕߏߞߌߦߏ߫ ،߁߉߀߈ ߊ߬ ߞߍ߫ ߘߊ߫ ߘߊ߲ߘߊߛߏ ߘߏ߫ ߗߋߕߌ߮ ߘߌ߫. ߊ߬ ߣߌ߫( Woman's Christian Temperance Union (WCTU). ( ߓߊ߯ߙߟߊ߫. ߏߖ߭ߌߣߏ߫ ߛߊ߬ ߘߊ߫ ߁߉߁߃ ߟߊ߫ ߥߙߏ߬ߝߋ߬ ߖߊ߬ ߓߣߊ ߓߟߏ߫. ߦߌߟߡߊ:ߗ߭ߊߔߐ߲߫ ߘߊ߲ߘߟߊ ߦߌߟߡߊ:ߣߌߔߐ߲߫ ߘߏ߲߬ߘߊ ߦߌߟߡߊ:ߘߊ߲ߘߊߟߌ ߓߏ߲߬ߘߊ ߦߌߟߡߊ:ߊߖ߭ߌ߫ ߘߏ߲߬ߘߊ
ߘߟߊߞߊߟߊ߲ ߝߐߘߊ
߇߲.ߌ ߦߟߌߡߍߣߍ߲߫ ߡߍ߲ ߠߎ ߡߊ߬ ߏ߬ ߟߎ߬ ߟߊ߫ ߛߌߟߊ ߟߋ߬ ߞߏ߫ ߦߋ߫ ߸ߡߐߣߍ߫ ߞߍߣߍ߲߫ ߡߍ߲ ߠߎ߫ ߡߊ߬ ߸ߏ߬ ߟߎ ߕߊ ߞߏ߫ ߕߍ߫ ߸ߝߟߌ߬ߓߊ߰ߒߕߋ ߟߎ߬ ߝߣߊ߫ ߕߊ ߞߏ߫ ߕߍ߫. ߦߌߟߡߊ:ߞߎ߬ߙߊ߬ߣߊ ߦߌߟߡߊ:ߘߌ߯ߣߊ߫ ߞߝߊ
ߖߍ߬ߣߍ߫ ߞߊ߬ߓߊ߫ ߞߐ߲ߘߍ߫
ߖߍ߬ߣߍ߫ ߞߊ߬ߓߊ߫ ߞߐ߲ߘߍ߫ (߁߉߆߀–ߞߏ߲ߞߏߘߌ߬ߓߌ ߈\߂߀߂߃) ߦߋ߫ ߡߊ߲߬ߘߋ߲߫ ߖߌ߬ߣߍ߬ ߞߊ߲ߓߍ߲ ߞߊ߲ߕߌ߯ ߞߘߐ ߊߟߌߝߊ߫ ߞߐ߲ߘߍ߫ ߝߘߎߡߊ ߟߋ߬ ߘߌ߫.
ߞߊ߲߬ߛߓߍ
ߖߍ߬ߣߍ߫ ߞߊ߬ߓߊ߫ ߡߏߦߌ߫ ߘߊ߫ ߞߊ߲ߞߊ߲߫ ߛߏ ߟߋ߬ ߞߣߐ߫ ߸ ߘߋ߲߫ ߛߊ߬ߓߊ߫ ߟߋ߬ ߦߴߊ߬ ߓߟߏ߫ ( ߘߋ߲ߡߛߏ߫ ߝߌ߬ߟߊ߬ ߣߌ߫ ߘߋ߲ߗߍ߫ ߞߋߟߋ߲߫) ߏ߬ ߟߎ߫ ߛߐ߬ߘߐ߲߬ߣߍ߲߫ ߊ߬ ߝߘߎߗߍ߫ ߝߟߐ ߟߋ߬ ߟߊ߫.
ߟߊ߬ߞߐ߰ߟߌ
ߊ߬ ߞߵߊ߬ ߟߊ߫ ߞߊ߬ߙߊ߲ ߓߊߖߎߟߞߊ ߞߍ߫ ߞߊ߬ߙߊ߲߬ߕߊ ߕߙߊߡߍ߫ ߎߡߊߙ ߟߋ߬ ߟߊ߫ ߞߊ߲ߞߊ߲߫. ߊ߬ ߓߊ߲߫ ߞߐ߫ ߜߢߍߟߋ ߖߐ߲ߓߐ߲ ߛߐ߬ߘߐ߲߬ ߠߊ߫ ߦߋ߲߬. ߊ߬ ߞߵߊ߬ ߟߊ߫ ߞߊ߬ߙߊ߲ ߓߟߏߟߊߕߎ߲߯ ߝߌߟߊ߲ߛߊ߯ߘߊ ߊ߬ߟߌ߬ߡߊߡߌ߲ ߛߊ߭ߡߏ߬ߙߌ߫ ߕߎ߬ߙߋ߫ ߟߊ߫، ߊ߬ ߞߊ߬ ߛߐ߬ߟߐ ߖߐ߲ߓߐ߲ ߛߐ߬ߘߐ߲߫ ߦߋ߲߬، ߏ߬ ߞߐ߫ ߸ ߝߌߟߊ߲ߛߊ߯ߘߊ ߘߓߊ߬ߓߌߟߊ ߂ ߟߊ߫ ߸ ߏ߬ ߞߐ߫ ߕߙߊߓߊ ߁ߣߊ߲ ߠߊ߫ ߞߐߣߊߞߙߌ߫ ߸ ߞߊ߬ ߓߊߘߎ߲ߦߊ ߖߐ߲ߓߐ߲ ߛߐ߬ߘߐ߲߬ ߸ ߞߊ߬ ߞߊ߬ߙߊ߲ ߘߊߡߌ߬ߘߊ߬ ߘߍ߬ߘߐ߬ߦߊ ߟߐ߲ߞߏ ߣߌ߫ ߛߎ߲ߞߎ߲ ߞߊ߲߬ ߘߐ߲ߞߊ߬ (ߝߊߛߏߣߊ) ، ߞߊ߬ ߞߐ߲߰ ߊ߬ ߥߊ ߢߍ߫ ߔߊ߬ߙߌ߬ ߁߉߈߄ ߠߊ߫.
ߊ߬ ߞߊ߬ ߞߊ߬ߙߊ߲ ߞߍ߫ ߖߊ߯ߓߘߊ ߔߊ߬ߙߌ߫ ߆߲ ߠߊ߫ ߝߊ߬ߙߊ߲߬ߛߌ߬، ߛߟߊߕߌ߯ߓߦߊ ߦߴߊ߬ ߓߟߏ߫ ߞߌ߬ߓߊ߬ߙߏ߬ߦߊ߬ߟߌ ߟߐ߲ߞߏ ߣߌ߫ ߓߌ߬ߟߊ߬ߢߐ߲߰ߡߊ ߘߐ߫. ߖߐ߲ߓߐ߲ ߝߣߊ߫ ߦߴߊ߬ ߓߟߏ߫ ߘߍ߬ߟߐ߲߬ߘߐ߬ߦߊ ߘߐ߫. thumb|ߖߍ߬ߣߍ߫ ߞߊ߬ߓߊ ߣߌ߫ [[ߊߟߌߝߊ߫ ߞߐ߲ߘߍ߫ ߣߌ߫ ߓߙߊߞ ߏߓߡߊ߫ ߣߌ߫ ߡߌ߬ߛ߭ߍߟ ߏߓߡߊ߫ ߟߎ߫ ߦߋ߫ ߓߏ߲߫ ߜߍ ߞߣߐ߫]]
ߝߏ߲߬ߝߏ߲ ߠߎ߬ ߓߊ߯ߙߘߊ ߘߐ߫
ߊ߬ ߓߊ߲߫ ߞߐ ߖߊ߯ߓߘߊ߫ ߞߊߙߊ߲ ߠߎ߬ ߟߊ߫ ߸ ߖߍ߬ߣߍ߫ ߞߊ߬ߓߊ߫ ߞߊ߬ ߓߊ߯ߙߊ߫ ߘߊߡߌ߬ߘߊ߬ ߟߐ߲ߠߌ߲ߧߊ ߓߊ߯ߙߊߢߐ߲߯ߦߊ  ߣߌ߫ ߛߋ߲ߞߏߟߦߊ ߖߋ߬ߕߌ߰ߘߊ ߟߊ߫ (ACCT). ߊ߬ ߓߘߊ߫ ߞߍ߫ ߓߌ߬ ߝߊ߬ߙߊ߲߬ߛߌ߬ ߞߊ߲ߝߐ ߖߡߊߣߊ ߟߎ߬ ߟߊ߫ ߖߋ߬ߕߌ߰ߘߊ ߘߌ߫ ߔߊ߬ߙߌ߬. ߊ߬ ߞߊ߬ ߗߋߘߊ ߛߌߦߊߡߊ߲߫ ߠߋ߬ ߞߍ߫ ߛߊ߲߬ ߛߋߦߌ߲߫ ߏ߬ ߞߘߐ߫.
ߏ߬ ߞߐ߫ ߸ ߊ߬ ߞߍ߫ ߘߊ߫ ߟߊ߬ߟߌ߬ߟߌ߬ߟߊ ߘߌ߫ ߓߊ߯ߙߊ߫ ߢߌߣߌ߲߫ ߝߊ߬ߛߏ߬ߟߊ߬ߞߊ ߖߋ߬ߕߌ߰ߘߊ ߟߊ߫.
ߛߊ߬ߦߊ
ߖߍ߬ߣߍ߫ ߞߓߊ߬ ߞߐ߲ߘߍ߫ ߸ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ߬ ߡߛߏ ، ߞߊ߬ߙߊ߲߬ߝߊ߬ ߊߟߌߝߊ߫ ߞߐ߲ߘߍ߫ ߝߘߎߡߊ، ߖߌ߬ߣߍ߬ ߞߊ߲ߓߍ߲ ߞߊ߲ߕߌ߮. ߊ߬ ߛߐ߬ߘߐ߲߬ ߘߊ߫ ߞߊ߲ߞߊ߲߫ ߠߋ߬ ߁߉߆߀߸ ߞߊ߬ ߛߏߡߊߦߟߍߡߊ߲߫ ߞߏ߲ߞߏߘߌ߬ߓߌ ߕߟߋ߬ ߈/߂߀߂߃ ߣߋߌߟߌ߫-ߛߎ߳ߙ-ߛߍߣ.
ߛߐ߬ߘߐ߲߬ ߦߙߐ : ߞߊ߲ߞߊ߲߫ ( ߖߌ߬ߣߍ߬ ) ߝߘߎߞߍ߫ : ߞߊ߬ߙߊ߲߬ߝߊ ߊߟߌߝߊ߫ ߞߐ߲ߘߍ߫ ߟߊ߬ߟߐ߲߬ߠߌ߲߬ߠߌ߲ : ߔߊ߬ߙߌ߬ ߖߊ߯ߓߊߘߊ ߘߌߘߋߙߏߕ ߔߊ߬ߙߌ߫ ߇ ( ߁߉߈߄-߁߉߈߈ ) ، ߞߋߘߊ߫ ߢߍߕߊ : ߖߌ߬ߣߍ߬ ߞߊ߲ߓߍ߲ ߓߐ߬ߟߐ߲߬ߞߊ߬ ߝߟߐ ( ߂߀߁߀-߂߀߂߁ ). ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߓߐ߬ߟߐ߲߬ߞߊ߫ ߝߟߐ
ߖߏߊߛ߭ߌߡ ߝ߭ߐ߲ ߙߌߓߍ߲ߕߙߏߔ
ߖߏߊߛ߭ߌߡ ߝ߭ߐ߲ ߙߌߓߍ߲ߕߙߏߔ (ߊߟߏߡߊ߲: [joˈʔaxɪm fɔn ˈrɪbəntrɔp];߁߈߉߃ ߞߏ߲ߞߏߘߌ߬ߓߌ ߃߀ – ߁߉߄߆ ߞߏ߲ߓߌߕߌ߮ ߁߆) ߕߘߍ߬ ߦߋ߫ ߊߟߏߡߊ߲ߘߎ߯ ߓߘߍ߬ߓߘߍ߬ߟߌ߬ߟߊ ߡߍ߲ ߓߊ߯ߙߊ߫ ߘߴߊߟߏߡߊ߲ߘߎ߯ ߞߐߞߊ߲ߞߏ ߟߎ߬ ߞߏߕߌ߯ߦߊ ߟߐ߬ߘߎ߮ ߘߐ߫ ߊߟߏߡߊ߲ߘߎ߯ ߣߊߖ߭ߌ ߘߐ߫ ߞߵߊ߬ ߕߊ߬ ߁߉߃߈ ߡߊ߬ ߞߵߊ߬ ߛߌ߰ ߁߉߄߅ ߟߊ߫.
ߢߣߊߡߦߊ ߞߎ߲߬ߝߟߐ
ߖߊ߯ߓߊ߫ ߞߟߍ ߝߟߐߡߊ ߘߊߡߌ߬ߣߊ߬ߣߍ߲ ߋߙߐߔߎ߬ ߞߣߐ߫ ߁߉߁߄ ߕߐ߬ߣߍ߲ ߠߊ߫߸ ߙߌߓߍ߲ߕߙߏߔ ߓߐ߫ ߘߊ߫ ߞߣߊߘߊ߫߸ ߦߋ߲߬ ߡߍ߲ ߕߘߍ߬ ߦߋ߫ ߓߙߌߕߊ߲ߓߊ߫ ߝߊ߰ߡߊ߬ߟߊ ߝߊ߲߭ ߘߏ߫ ߘߌ߫߸ ߏ߬ ߘߏ߲߬ ߝߣߊ߫ ߣߴߊߟߏߡߊ߲ߘߎ߯ ߟߎ߫ ߕߘߍ߬ ߦߋ߫ ߞߍ߬ߟߍ ߞߊ߲߬ ߏ߬ ߕߎ߬ߡߊ ߟߊ߫߸ ߊ߬ ߥߊ߫ ߘߊ߫ ߥߛߎ߬ߣߍ߲߫ ߠߊߕߊ߬ߡߌ߲߫ ߞߊ߬ߝߏ߫ ߘߍ߬ߣߍ߲ ߠߊ߫ ߏ߬ ߡߍ߲ ߛߋ߲߭ ߕߘߍ߬ ߕߍ߫ ߞߍ߬ߟߍ ߘߐ߫ ߡߎߣߎ߲߬. ߁߉߁߄ ߘߓߊ߬ߓߌߟߊ ߁߅ ߡߊ߬߸ ߊ߬ ߥߟߌ߬ ߘߊ߫ ߤߓߐߞߌ߲߫ ߛߏ ߞߣߐ߫ ߣߌߥߦ ߖߋ߯ߛߋ߫߸ ߤߏߟߊ߲ߘߌ߬ ߣߴߊߡߍߙߌߞߌ߬ ߟߎ߬ ߟߊ߫ ߕߊߞߎߟߎ߲ ߔߐߕߛߑߘߊߡ ߞߣߐ߫߸ ߡߍ߲ ߥߊ߫ ߘߴߊ߬ ߓߍߟߍ߲߫ ߙߏߕߍߙߑߘߊߡ߸ ߒ߬ߓߴߊ߬ ߞߐߛߊߦߌ ߏ߬ ߟߋ ߝߍ߬ ߊߟߏߡߊ߲ߘߎ߯ ߛߊ߫߸ ߊ߬ ߛߙߍߘߍߦߊ߫ ߘߊ߫ ߔߙߎߛߌߞߊ ߟߎ߬ ߟߊ߫ ߤߎߛߊߙ ߁߂߲ ߛߊ߬ߝߌߝߌ (regiment) ߘߐ߫.
ߊ߬ ߕߍ߮ ߕߊ߬ ߘߊ߫ ߁߉߄߅ ߥߊ߬ߛߌ߬ߥߙߊ ߟߊ߫߸ ߊ߬ ߟߊߘߊ߬ߙߏ߬ ߘߊ߫ ߞߊ߬ ߓߊ߲߫ ߞߵߊ߬ ߟߊߥߛߎ߫ ߝߊ߰ߟߌ ߓߌ߲߬ߓߊߏ ߟߊ߫ ߣߎߙߊ߲ߓߍߙ ߞߕߌߟߊ ߝߍ߬߸ ߊ߬ ߟߐ߬ߘߎ߮ ߞߏߛߐ߲߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߠߊߥߌ߬ߟߌ ߘߐ߫ ߋߙߐߔߎ߬߸ ߊ߬ ߣߌ߫ ߦߊ߬ߤߎ߬ߘߌ߬ߦߊ߬ ߛߌߟߛߊ ߝߣߊ߫ ߞߍߟߌ ߟߊ߫. ߊ߬ߟߋ ߟߋ߬ ߞߍ߫ ߘߊ߫ ߡߐ߰ ߝߟߐߝߟߐ ߘߌ߫ ߡߍ߲ ߝߊ߰ ߘߊ߫ ߣߎߙߊ߲ߓߍߙ ߖߊ߲߬ߞߌ߲߬ߓߊ߰ߕߐ ߟߎ߬ ߘߐ߫߸ ߡߍ߲ ߝߊ߰ ߘߊ߫ ߘߎ߲ߠߌ߲ ߘߐ߫.
ߢߣߊߡߦߊ ߞߎ߲߬ߝߟߐ
ߙߌߓߍ߲ߕߙߏߔ ߟߊ߫ ߥߊ߫ ߘߊ߫ ߕߟߋ߬ߓߐ ߞߟߊߘߊ ߟߋ߬ ߝߟߐ߫ ߘߐ߫߸ ߊ߬ ߟߊ߫ ߥߊ߫ ߘߊ߫ ߕߟߋ߬ߓߋ ߞߟߊߘߊ ߘߴߏ߬ ߟߋ ߞߐ߫ ߛߊ߫. ߊ߬ ߞߊ߬ ߟߐ߲߬ߞߋ߬ߟߊ ߘߏ߫ ߛߐ߬ߘߐ߲߬߸ ߊ߬ ߡߊߢߍ߯ߙߍ߫ ߘߊ߫ ߣߍ߰ߝߌ߲ ߓߊߙߊ߲ߕߏ ߟߴߏ߬ ߟߋ߬ ߞߐ߫ ߛߊ߫. ߁߉߁߈ ߠߊ߫߸ ߝߊߙߌ߲߫ ߝߟߐ ߙߌߓߍ߲ߕߙߏߔ ߟߎ߫ ߟߊߟߐ߬ ߘߊ߫ ߌߛߑߕߊ߲ߓߎߟ߸ ߊ߬ߟߋ ߟߋ߬ ߕߘߍ߬ ߦߋ߫ ߦߋ߲߬ ߡߊ߬ߡߙߊ߬ߟߌ ߛߏ߬ߝߊ߬ߞߎ߲ ߘߌ߫. ߒ߬ߓߵߊ߬ ߟߊ߫ ߕߙߎߞߌ߫ ߥߊߟߌ ߞߎ߲߬ߕߊ߮ ߏ߬ ߟߋ ߞߘߐ߫ ߛߊ߫߸ ߊ߬ ߣߌ߫ ߡߙߊ߬ߓߊ߰ ߛߏߝߊߞߎ߲߫ ߜߘߍ߫ ߞߍ߫ ߘߊ߫ ߕߋߙߌߢߐ߲߯ߡߊ ߘߌ߫ ߦߋ߲߬߸ ߡߍ߲ ߕߐ߯ ߞߏ߫ ߝߑߙߊ߲ߖ߭ ߝ߭ߐ߲߫ ߔߊߔߍ߲߫.
ߘߊߞߎ߲ ߞߎ߲߬ߝߟߐ
߁߉߂߈ ߠߊ߫߸ ߙߌߓߍ߲ߕߙߏߔ ߦߌߘߊߞߊ߬ ߘߊ߫ ߊߘߐߟߝ ߤߌߕߑߟߍߙ ߟߊ߫ ߖߎ߬ߟߊ߫ ߟߋ߬ ߘߌ߫ ߓߌ߬ߟߊ߬ߢߐ߲߰ߡߊ ߦߋ߫ ߡߍ߲ ߣߌ߫ ߞߐߞߊ߲ߠߊ ߟߎ߬ ߕߍ߫߸ ߡߍ߲ ߦߋ߫ ߛߐ߲߬ߞߐ߫ ߛߐ߬ߘߐ߲߬ ߠߊ߫ ߊߟߏߡߊ߲߫ ߛߊ߲ߔߊ߲ߘߟߐ ߘߐ߫ ߦߏ߫ ߘߏ ߟߎ߬ ߦߋ߫ ߡߍ߲ ߛߐ߬ߘߐ߲߬ ߠߊ߫ ߝߊ߬ߙߊ߲߬ߛߌ߫ ߛߊ߲ߔߊ߲ߘߟߐ ߘߐ߫. ߙߌߓߍ߲ߕߙߏߔ ߣߌ߫ ߥߐߟߝ-ߤߍߌ߲ߙߌߗ ߜ߭ߙߊߝ ߝ߭ߐ߲ ߤߍߟߑߘߐߙߝ ߡߍ߲ ߠߎ߬ ߓߊ߯ߙߊ߫ ߘߊ߫ ߕߐߙߑߜ߭ߏ ߤߎߛߊߙ ߁߂߲ (Torgau Hussars) ߘߐ߫ ߖߊ߯ߓߊ߫ ߞߟߍ ߝߟߐߡߊ ߝߍ߬߸ ߏ߬ ߟߋ ߞߊ߬ ߟߊ߬ߘߏ߲߬ߠߌ߲ ߠߊߣߐ߰ߦߊ߫. ߙߌߓߍ߲ߕߙߏߔ ߣߴߊ߬ ߡߏ߬ߛߏ ߘߏ߲߬ ߘߊ߫ ߞߙߎߞߊ߫ ߣߊߖ߭ߌ ߘߐ߫ ߁߉߃߂ ߕߙߊߓߊ ߕߟߋ߬ ߝߟߐ ߟߋ߬ ߡߊ߬. ߙߌߓߍ߲ߕߙߏߔ ߞߵߊ߬ ߟߊ߫ ߓߘߍ߬ߓߘߍ߬ߟߌ߬ ߘߊߞߎ߲ ߘߊߡߌ߬ߣߊ߬ ߊ߬ ߢߌߣߌ߲ ߠߋ߬ ߡߊ߬ ߞߏ߫ ߞߵߊ߬ߟߋ߬ ߞߍ߫ ߜߎ߲߬ߘߎ߬ߘߐ߬ ߗߋߘߋ߲ ߘߌ߫ ߤߌߕߑߟߍߙ ߣߌ߫ ߊߟߏߡߊ߲ߘߎ߯ ߛߊ߲ߛߋߟߐߙߌ ߝߑߙߊ߲ߖ߭ ߝ߭ߐ߲ ߔߊ߬ߔߍ߲߫ ߠߎ߫ ߕߍ߫߸ ߞߐ߯ߟߕߊ ߏ߬ ߡߍ߲ ߕߘߍ߬ ߦߴߊ߬ ߕߋߙߌ߫ ߞߘߐ ߘߌ߫ ߞߍ߬ߟߍ ߕߎ߬ߡߊ ߟߊ߫. ߞߏ߬ߣߌ߲߬ ߥߏߦߌߞߊ߭߸ ߓߊ߲߬ ߞߍ߫ ߘߊ߫ ߟߋ߬ ߊ߬ ߟߊ߫ ߡߊ߬ߕߙߊ߬ߟߌ ߏ߬ ߡߊ߬ ߝߊߦߌ߲߫. ߒ߬ߞߊ߬ ߞߊߙߏ߫ ߥߐ߯ߙߐ߫ ߕߊ߬ߡߌ߲ ߞߐ߫߸ ߤߌߕߑߟߍߙ ߣߌ߫ ߔߊߔߍ߲߫ ߠߎ߫ ߞߵߊ߬ ߟߊ߫ ߘߍ߬ߡߍ߲߬ߠߌ߲ ߠߊߡߌ߬ߘߊ߬.
ߢߣߊߡߦߊ ߞߎ߲߬ߝߟߐ
ߞߊߙߏ߫ ߁߈ ߡߍ߲ ߞߵߏ߬ ߟߊߓߊ߬ߕߏ߬߸ ߞߐߙߍ ߟߎ߬ ߥߟߌ߬ ߘߊ߫ ߞߊ߬ ߥߊ߫ ߊߙߏߛߊ߫߸ ߛߥߌߛߌ߬߸ ߒ߬ߓߊ߬ ߘߋߣߍ߲ ߞߵߊ߬ ߟߊ߫ ߞߊ߬ߙߊ߲ ߣߐ߬ߝߍ߬ߜߍ߲߫ ߦߋ߲߬ ߠߋ߬ ߝߊ߬ߙߊ߲߬ߛߌ ߣߌ߫ ߊ߲߬ߜ߭ߌߟߋ ߡߊ߬ߘߎ߮ ߟߎ߬ ߘߐ߫ ߘߎ߲߬ߘߎ߬ߡߊ߬ ߡߞߊߙߊ߲ߠߌ߲ ߘߐ߫߸ ߒ߬ߓߊ߬ ߙߌߓߍ߲ߕߙߏߔ ߕߘߍ߬ ߦߴߊ߬ ߟߊ߫ ߥߊ߯ߕߌ߫ ߟߊߞߏߟߏ߲ ߠߎ߬ ߞߍ߫ ߟߊ߫ ߕߌ߲ߘߌߞߊ߲߫ ߕߏߙߏ߲ߘߏߟߌ ߟߊ߫ ߦߋ߲߬ ߠߋ߬ ߛߊ߫. ߞߵߊ߬ ߡߏߦߌߓߊ߮ ߟߎ߬ ߕߏ߫ ߊߙߏߛߊ߫ ߦߋ߲߬ ߠߋ߬ ߛߊ߫߸ ߙߌߓߍ߲ߕߙߏߔ ߗߋ߫ ߘߊ߫ ߊ߲߬ߜ߭ߌ߬ߟߋ߬ߘߎ߰ ߛߊ߲߬ ߞߋߟߋ߲ ߞߎ߲߬ߕߊ߮ ߞߘߐ߫ ߛߊ߫ ߞߵߊ߬ ߟߊ߫ ߊ߲߬ߜ߭ߌߟߋ ߝߊ߰ߡߎ߲߬ߠߌ߲ ߡߊߞߊ߬ߝߏ߬. ߓߊߏ߬ ߊ߬ ߦߋ߫ ߊ߲߬ߜ߭ߌߟߋ ߣߌ߫ ߝߊ߬ߙߊ߲߬ߛߌ ߟߎ߬ ߓߍ߯ ߝߐ߫ ߟߴߊ߬ ߢߊ ߡߊ߬߸ ߝߏߣߌ߲ߞߋ߫ ߙߌߓߍ߲ߕߙߏߔ ߥߊ߫ ߘߊ߫ ߜ߭ߙߋߣߐߓߟ ߣߌ߫ ߟߐ߲ߘߐ߲߬ ߣߌ߫ ߝߊ߬ߙߊ߲߬ߛߌ߫ ߟߎ߫ ߘߐ߫ ߛߋ߲߬ߧߊ߬ ߦߙߌߞߊ߫߸ ߦߊ߬ߣߴߊ߬ ߦߟߍ߬ߡߊ߲߬ ߕߐ߫ ߦߋ߫ ߞߣߊߘߊ߫ ߁߉߁߀ ߠߊ߫.
ߊ߬ ߓߊ߯ߙߊ߫ ߘߊ߫ ߡߐߟߑߛߐ߲ ߓߊ߲ߞ (ߜߍߓߏ߲) ߠߋ߬ ߟߊ߫ ߛߑߕߍ߲ߟߋ ߛߕߑߙߌߕ (ߛߌߟߊ) ߝߍ߬ ߡߐ߲ߙߋߊߟ߸ ߞߊ߬ ߣߊ߬ ߕߏ߫ ߓߊ߯ߙߊ߫ ߟߊ߫ ߞߋ߬ߥߎ߬ߣߍ߲߬ߞߋ߬ߥߎ߫ ߜߙߋߡߊߕߍ߯ߘߊ (engineering firm M.P and J.T Davis) ߍߡ.ߔߌ ߣߌ߫ ߖ.ߕ ߘߊߝ߭ߌߛ ߟߊ߫ ߞߋߓߍߞ ߛߍ߲ ߓߟߌߟߌ߫ ߡߛߊߦߌ ߝߍ߬. ߊ߬ ߟߊߓߊ߯ߙߊ߫ ߘߊ߫ ߝߊ߬ߛߏ ߜߙߋߘߐߛߊ߲ ߣߍ߰ߛߌߟߊ߫ ߓߊ߯ߙߊ ߘߐ߫ ߡߍ߲ ߞߊ߬ ߛߌߟߊ ߘߏ߫ ߟߊ߫ ߡߐ߲ߞߑߕߐ߲߬ ߣߌ߫ ߥߣߌߔߍߜ߭ ߟߎ߫ ߕߍ߫. ߊ߬ ߓߊ߯ߙߊ߫ ߘߊ߫ ߝߐ߰ߓߍ߬ߦߊ߬ߟߊ ߘߌ߫ ߣߌߥߦ ߦߐߙߞ ߛߕߌ ߣߌ߫ ߓߐߛߑߕߐ߲߫ ߠߎ߫ ߘߐ߫߸ ߞߏ߬ߣߌ߲߬ ߊ߬ ߞߴߊ߬ ߞߐߛߊ߬ߦߌ߫ ߊߟߏߡߊ߲ߘߎ߯ ߛߐ߰ߛߐ߰ߣߍ߲߬ߜߍ ߘߊ߲ߘߊ߫ ߞߊ߲ߡߊ߬. ߊ߬ ߓߊ߲߫ ߘߊ߫ ߞߵߊ߬ ߞߐߛߊ߬ߦߌ߫ ߞߣߊߘߊ߫ ߞߊ߬ ߥߊ߫ ߖߊ߬ߥߏ߬ߘߊ߬ ߘߋ߬ߣߍ߲ ߘߏ߫ ߟߊߞߊ߬ ߏߕߊ߬ߥߊ߫߸ ߞߊ߬ ߊߟߏߡߊ߲ ߠߎ߬ ߟߊ߫ ߜߍ߭ (wine / vin) ߣߌ߫ ߛߊ߲ߔߊ߲ߘߟߐ (champagne) ߟߎ߬ ߖߎ߬ߟߊ߬ߦߊ߫. ߁߉߁߄ ߠߊ߫߸ ߊ߬ ߕߘߍ߬ ߘߊ߫ ߏߕߥߊߞߊ ߟߎ߬ ߟߊ߫ ߡߌ߲ߕߏ߫ ߣߍߣߍߞߊ߲߫ ߕߏߙߏ߲ߘߏ߫ ߛߘߍ߫ ߡߊߦߋߙߋ߲ߣߍ߲ ߘߐ߫߸ ߊ߬ ߣߌ߫ ߞߊ߬ ߕߘߍ߬ ߋߟߌߛ ߡߌ߬ߡߏ߬ߙߌߦߊߟ ߕߙߏߝߊ ߕߐߙߑߣߋߡߍ߲ߕ ߘߐ߫ ߓߐߛߑߕߐ߲߫߸ ߞߏ߲ߞߏߜߍ ߟߊ߫.
ߘߊߞߎ߲ ߞߎ߲߬ߝߟߐ
ߙߌߓߍ߲ߕߙߏߔ ߕߎ߲߬ ߕߍ߫ ߞߙߎߞߊ߫ ߣߊߖ߭ߌ ߛߍ߬ߘߏ߲߬ߠߊ߫ ߞߘߐ߫ (Alte Kämpfer) ߛߘߊߡߊ ߝߋ߲߫ ߘߌ߫; ߊ߬ ߕߎ߲߬ ߡߊ߲ߘߌ߫ ߊ߬ߟߎ߫ ߝߊ߲߬ߓߊ ߝߋ߲߫ ߢߍ߫ ߝߊߦߌߘߊ߫. ߓߙߌߕߊ߲߫ ߘߝߐ߬ߦߊ߬ߟߊ߫ ߟߏߙߍ߲ߛ ߙߌ߯ߛ ߞߊ߬ ߙߌߓߍ߲ߕߙߏߔ ߟߊ߫ ߞߏ ߛߓߍ߫ ߦߏ߫ ߣߊߛߌ ߡߐ߰ ߢߣߊߡߊ ߝߊ߲߬ߓߊ ߓߍ߯ ߟߊ߫ ߣߊߛߌ߫ ߞߐ߲ߣߍ߲ ߠߋ߬. ߖߏߛߍߝ ߜ߭ߐߋߓߍߟ ߞߵߊ߬ ߕߊ߫ ߦߋߕߊ ߝߐ߫ ߞߵߊ߬ ߕߘߍ߬ ߊ߬ ߦߋ߫ ߛߓߍߟߌ ߞߊ߲߬ ߊ߬ ߟߊ߫ ߕߋ߬ߟߋ߲ (diary/journal) ߘߐ߫ ߞߏ߫: ߝ߭ߐ߲߫ ߙߌߓߍ߲ߕߙߏߔ ߞߵߊ߬ ߕߐ߮ ߛߊ߲߬ ߠߋ߬߸ ߞߵߊ߬ ߟߊ߫ ߣߊ߲߬ߝߟߏ ߝߘߎ߫߸ ߊ߬ ߣߌ߫ ߞߵߊ߬ ߟߊ߫ ߛߓߍߘߊ ߞߊ߲ߛߏ߲߫. ߙߌߓߍ߲ߕߙߏߔ ߕߘߍ߬ ߦߋ߫ ߡߐ߰ ߕߜߋ߫ ߟߎ߫ ߟߋ߬ ߘߌ߫ ߡߍ߲ ߕߘߍ߬ ߘߌ߫ ߛߴߊ߬ ߟߊߝߟߌ߬ ߟߊ߫ ߤߌߕߑߟߍߙ ߞߊ߲߬ ߞߵߊ߬ ߕߘߍ߬ ߊ߬ ߡߊ߫ ߕߐ߯ߦߊ߫ ߥߟߊ߫ ߗߋ߫߸ ߞߵߊ߬ ߕߘߍ߬ ߏ߬ ߝߘߏ߬ߣߍ߲߫ ߦߋ߫ ߜ߭ߐߋߓߍߟ ߕߊ ߡߊ߬ ߥߟߊ߫ ߜ߭ߐ߯ߙߍ߲ߜ߭.